open-index/open-wikipedia-markdown huggingface dataset:
ಚಾಟ್

[thumb|[ಆಲೂ ಟಿಕ್ಕಿ]]
**ಚಾಟ್** ಭಾರತ, ಪಾಕಿಸ್ತಾನ, ನೇಪಾಳ ಮತ್ತು ಬಾಂಗ್ಲಾದೇಶದಲ್ಲಿ ಸಾಮಾನ್ಯವಾಗಿ ರಸ್ತೆ ಬದಿಯ ಮಳಿಗೆಗಳು ಅಥವಾ ಆಹಾರ ಗಾಡಿಗಳಲ್ಲಿ ಬಡಿಸಲಾಗುವ ಖಾರದ ಲಘು ಆಹಾರವನ್ನು ವರ್ಣಿಸುವ ಒಂದು ಪದ. ಉತ್ತರ ಪ್ರದೇಶದಲ್ಲಿ ಅದರ ಮೂಲಗಳನ್ನು ಹೊಂದಿರುವ ಚಾಟ್ ದಕ್ಷಿಣ ಏಷ್ಯಾದ ಉಳಿದ ಭಾಗಗಳಲ್ಲಿ ಅಪಾರವಾಗಿ ಜನಪ್ರಿಯವಾಗಿದೆ. ಈ ಶಬ್ದದ ಮೂಲ ಹಿಂದಿಯ *ಚಾಟನಾ* (ನೆಕ್ಕುವುದು) ದಿಂದ ಬಂದಿದೆ.

## ಅವಲೋಕನ 
ಚಾಟ್ ತಿನಿಸುಗಳು ಪ್ರಮುಖವಾಗಿ ಕರಿದ ಹಿಟ್ಟಿನಿಂದ ಮಾಡಿದ ಸಣ್ನ ಪೂರಿಯಿಂದಲೆ ಆಗಿರುತ್ತದೆ. ಮೂಲ ಚಾಟ್ಅನ್ನು ಪೊಟಾಟೊ, ಗರಿಗರಿಯಾದ ಬ್ರೆಡ್, ಮೊಸರು ಹಾಗು ವಡೆ ಅಥವ "ದಹಿವಡಾ",  ಬೇಳೆ ಅಥವ ಗಜ್ಜರಿಯ ಜೊತೆಗೆ ಉಪ್ಪು-ಹುಳಿ-ಖಾರದಿಂದ ಕೂಡಿದ ಮನೆಯಲ್ಲೆ ತಯಾರಿಸಿದ ಹುಣಸೆ ಹಣ್ಣಿನ ರಸವನ್ನು ಬಳಸುತ್ತಾರೆ. ಆಲೂ ಟಿಕ್ಕಿ, ಸಮೋಸ, ಬೇಲ್ ಪುರಿ ಪಾನಿಪುರಿ, ಮಾಸಾಲಾಪುರಿ ದಹಿಪುರಿ ಸೇವ್‍ಪುರಿ ಪಾಪ್ರಿ ಚಾಟ್ ಹಿಗೆ ಬೇರೆ ಬೇರೆ ಹೆಸರಿನಲ್ಲಿ ಬೇರೆ ರೀತಿಯ ಚಾಟ್ ತಿನಿಸುಗಳನ್ನು ತಯಾರಿಸುತ್ತಾರೆ. 

ಈ ತಿಂಡಿಗಳಲ್ಲಿ ಸಾಮಾನ್ಯವಾದ ಸಮಾನುಗಳು ಮೊಸರು, ತುರಿದ ನೀರಿಳ್ಳಿ, ತುರಿದ ತೊಮೇಟೋ, ತುರಿದ ಕೊತ್ತಂಬರಿ ಸೊಪ್ಪು, ಹುರಿದ  ಶೇವಿಗೆ ಅಥವ 'ಸೆವ್' ಹಾಗು ಚಾಟ್ ಮಸಾಲ. ಈ ಮಸಾಲೆಯಲ್ಲಿ ಮಾವಿನ ಹುಡಿ,ಜೀರಿಗೆ ಹುಡಿ,ಕಲ್ಲುಪ್ಪು,ಕೊತ್ತಂಬರಿಹುಡಿ, ಒಣಶೂಂಟಿ, ಉಪ್ಪು, ಒಳ್ಳೆ ಮೆಣಸಿನಕಾಳು ಮತ್ತು ಒಣಮೆಣಸು ಪುಡಿಯ ಮಿಶ್ರದಿಂದ ಮಾಡಿರುತ್ತಾರೆ. ಇದೆಲ್ಲಾ ವಸ್ತುಗಳನ್ನು ಒಟ್ಟುಮಾಡಿ ರುಚಿಗೆ ತಕ್ಕಂತೆ ಮಸಾಲೆಯನ್ನು ಹಾಕಿ ತಟ್ಟೆಗೆ ಹಾಕಿ ತಿನ್ನತಕ್ಕದ್ದು.

### ಇತಿಹಾಸ 
ಚಾಟ್ ತಿನಿಸುಗಳು ಮೊದಲಿಗೆ ಹುಟ್ಟಿಕೊಂಡದ್ದು ಉತ್ತರ ಪ್ರದೇಶದಲ್ಲಿ. ಆದರೆ ಈಗ ದೇಶದ ಎಲ್ಲಾ ಭಾಗಗಳಲ್ಲಿ ಇದನ್ನು ತಯಾರಿಸುತ್ತಾರೆ. ಕೆಲವು ಚಾಟ್‍ಗಳು ಸಾಂಸ್ಕೃತಿಕ ಸಮನ್ವಯದಿಂದ ಬಂದದ್ದಾಗಿದದೆ. ಉದಾಹರಣೆಗೆ, ಪಾವ್ ಬಾಜಿ ಅಂದರೆ ಇದಕ್ಕೆ ಪೊರ್ಚುಗೀಸರ ಬನ್ ಸೇರಿಸಿ ಮಾಡನಾಗಿತ್ತದೆ. ಆಮೇಲೆ ಸೆವ್ ಪುರಿ ಹಾಗು ಬೆಲ್ ಪುರಿ ಗುಜರಾತಿನಿಂದ ಬಂದಿದ. 
 
### ಪ್ರದೇಶಗಳು 
ಚಾಟ್ ತಿನಿಸು ಸಿಗುವ ಸ್ಥಳಗಳಲ್ಲಿ ಜನಪ್ರಿಯವಾದ ಚಾಟ್ ಅಂಗಡಿಗಳು ಹಾಗು ಧಾಬಾಗಳು ಇವೆ, ಉದಾ. ಮುಂಬೈನ ಚೌಪಾಟಿ ಸಮುದ್ರ. ನಗರದಿಂದ ನಗರಕ್ಕೆ ಚಾಟ್‍ ತಿನಿಸುಗಳು ಬದಾಲಾಗುತ್ತಾ ಹೋಗುತ್ತದೆ. ಅಜಂಗಡ್, ವಾರಾಣಾಸಿ, ಆಗ್ರ, ಮೀರತ್, ಮುಝಫ್ಫರ್ನಗರ ಹಾಗು ಮಥರೆಯ ಚಾಟ್‍ಗಳು ದೆಶದಾದ್ಯಂತ ಜನಪ್ರಿಯ. ಹೈದರಾಬಾದಿನ ಚಾಟ್‍ಗಳು ಬೇರೆ ಸ್ವಾದ ಹೊಂದಿರುತ್ತದೆ, ಏಕೆಂದರೆ ಅದನ್ನು ಬಿಹಾರದವರು ತಯಾರಿಸುತ್ತಾರೆ. 

### ಚಾಟ್ ವಿಧಗಳು 
* ಆಲೂ ಚಾಟ್ - ಆಲೂಗಡ್ಡೆಯನ್ನು ಸಣ್ಣದಾಗೆ ತುಂಡುಮಾಡಿ, ಎಣ್ಣೆಯಲ್ಲಿ ಕರಿದಯ ಚಟ್ನಿಯೊಂದಿಗೆ ಬಡಿಸುವುದು.
* ಆಲೂ ಟಿಕ್ಕಿ
* ಬೆಡಾಯಿ - ಪುರಿಯೊಳಗೆ ಬೇಳೆ ತುಂಬಿಸಿ ಎಣ್ಣೆಯಲ್ಲಿ ಕರಿದು, ಆಲೂಗಡ್ಡೆ ಪಲ್ಯದೊಂದಿಗೆ ತಿನ್ನುವುದು.
* ಭಾಲಾ
* ಬೆಲ್‍ಪುರಿ
* ರಗ್ಡ ಪಟ್ಟಿಸ್
* ಛಿಲ - ಕಡ್ಲೆ ಹಿಟ್ಟನಿಂದ ಮಾಡಿದ ಪ್ಯಾನ್ಕೇಕ್ಗಳನ್ನು ಸಿಹಿ ಚಟ್ನಿಯೊಂದಿಗೆ ತಿನ್ನುವಿದು.
* ದಹಿಪುರಿ
* ದಹಿ ವಡ
* ಮಂಗೊಡೆ - ಪಕೋಡದಂತಿರುವ ತಿನಿಸು, 
* ಪಕೋರ - ಪನೇರ್ ಮತ್ತು ಬೇರೆ ಬೇರೆ ವಸ್ತುಗಳನ್ನು ಸೇರಿಸಿ ಕಡ್ಲೆಹಿಟ್ಟನೊಂದಿಗೆ ಬೆರೆಸಿ ಕರಿಯುವುದು.
* ಪಾನಿಪುರಿ/ ಗೊಲ್‍ಗಪ್ಪ
* ಮಸಾಲಪುರಿ
* ಚನಾ ಚಾಟ್
* ಪಾಪ್ರಿ ಚಾಟ್
* ಸಮೋಸ ಚಾಟ್
* ಸೆವ್‍ಪುರಿ
* ಪಾವ್ ಬಾಜಿ
* ವಡಾ ಪಾವ್
* ದಹಿ ಬಲ್ಲಾ ಕಿ ಚಾಟ್
* ಪನೀರ್ ಚಾಟ್ ಪುರಿ

ವರ್ಗ:ಖಾದ್ಯ, ತಿನಿಸು
ಕಥಾಂಜಲಿ

**ಕಥಾಂಜಲಿ** : ಕನ್ನಡದಲ್ಲಿ ಸಣ್ಣಕಥೆಗಳಿಗೆ ಮೀಸಲಾದ ಈ ಪತ್ರಿಕೆ ಪ್ರಕಟವಾದದ್ದು ೧೯೨೯ನೆಯ ಜುಲೈ ತಿಂಗಳಿನಲ್ಲಿ. ಇದರ ಸಂಪಾದಕರು ಪ್ರಸಿದ್ಧ ಸಾಹಿತಿಗಳೂ ಸ್ವತಃ ಕಥೆಗಾರರೂ ಕಾದಂಬರೀಕಾರರೂ ಆಗಿದ್ದ ಅ.ನ.ಕೃಷ್ಣರಾಯರು. ಕೆಲವು ತಿಂಗಳುಗಳ ಅನಂತರ ಕೃಷ್ಣರಾಯರು ತಮ್ಮ ಈ ಪತ್ರಿಕೆಯ ಪ್ರಕಾಶನದ ಜವಾಬ್ದಾರಿಯನ್ನು ಬಿ.ಎನ್. ಗುಪ್ತರವರಿಗೆ ವಹಿಸಿಕೊಟ್ಟು, ಪತ್ರಿಕೆಗೆ ಹದಿನಾಲ್ಕು ತಿಂಗಳು ತುಂಬುವವರೆಗೆ ಸಂಪಾದಕರಾಗಿದ್ದರು. ಅನಂತರ ಸಂಪಾದನ ಕಾರ್ಯವನ್ನು ಮುಂದುವರಿಸಿಕೊಂಡು ಹೋದವರು-ಮಾ. ನಾ. ಚೌಡಪ್ಪ, ಶ್ರೀನಾಥ (ಎನ್.ಶ್ರೀನಿವಾಸರಾವ್), ಎಸ್. ವೆಂಕಟಾಚಲಪತಿ ಮತ್ತು ನಾಡಿಗೇರ ಕೃಷ್ಣರಾಯ-ಇವರು.

ಮೊದಲನೆಯ ಮಜಲಿನಲ್ಲಿ ಕಥಾಂಜಲಿ ೧೯೩೧ರ ಕೊನೆಯವರೆಗೆ ನಡೆದು ನಿಂತು ಹೋಯಿತು. ಅನಂತರ ಎರಡನೆಯ ಘಟ್ಟದಲ್ಲಿ ೧೯೩೭ರ ಮಧ್ಯಭಾಗದಿಂದ ೧೯೪೧ರ ಅಂತ್ಯದವರೆಗೆ ನಡೆಯಿತು. ಹೀಗೆ ಕಥಾಂಜಲಿ ಸು. ಏಳು ವರ್ಷಗಳ ಕಾಲ ಕನ್ನಡ ಸಾಹಿತ್ಯಕ್ಕೆ ತನ್ನ ಸೇವೆ ಸಲ್ಲಿಸಿತು.
ಕಥಾಂಜಲಿಯ ಸ್ಥಾಪನೆಯ ಉದ್ದೇಶವೇನು ಎಂಬುದನ್ನು ಸಂಸ್ಥಾಪಕ ಸಂಪಾದಕ ಅ.ನ. ಕೃಷ್ಣರಾಯರು ಪತ್ರಿಕೆಯ ಪ್ರಥಮ ಸಂಪಾದಕೀಯ ಲೇಖನದಲ್ಲಿ ಈ ರೀತಿ ಸ್ಪಷ್ಟಪಡಿಸಿದ್ದರು: ನಮ್ಮ ಕನ್ನಡನಾಡಿನಲ್ಲಿ...ಕೇವಲ ಸಣ್ಣಕಥೆಗಳಿಗಾಗಿಯೇ ಸಮರ್ಪಿಸಲ್ಟಟ್ಟು ಒಂದು ನಿಯುಕ್ತ ಆದರ್ಶವನ್ನಿಟ್ಟುಕೊಂಡು ಹೊರಟಿರುವ ಪತ್ರಿಕೆಯ ಕೊರತೆ ಬಹುಕಾಲದಿಂದಲೂ ಇದ್ದೇ ಇದ್ದಿತು...ನಮ್ಮಲ್ಲಿ ಸರ್ವತೋಮುಖವಾದ ಬೆಳೆ ಬೆಳೆದು ಕುಯಿಲಿಗೆ ಸಿದ್ಧವಾಗಿದ್ದರೂ ಅದನ್ನು ಕುಯ್ದು ನಾಡಿಗರಿಗೆ ಹಂಚುವವರಿಲ್ಲವಲ್ಲ ಎಂದು ಎನಿಸುತ್ತಲೇ ಇದ್ದಿತು. ಈ ಅಂತಸ್ತಾಪವನ್ನು ದೂರಮಾಡಿ, ಸನ್ಮಿತ್ರರ ಸಹಾಯ ಸ್ಪೂರ್ತಿಗಳಿಂದ ಹುರಿಗೊಂಡು ನಾವು ಈ ಕೆಲಸಕ್ಕೆ ಉದ್ಯುಕ್ತರಾಗಿರುವೆವು...ಸಣ್ಣಕಥೆಗಳಲ್ಲಿ ನಾನಾ ಬಗೆಗಳುಂಟು, ಸಂಪ್ರದಾಯಗಳುಂಟು, ಶೈಲಿಗಳುಂಟು. ನಾವು ಯಾವ ಒಂದು ಶೈಲಿ ಸಂಪ್ರದಾಯಕ್ಕೂ ತಾಳಿಕಟ್ಟುವುದಿಲ್ಲ. ಎಲ್ಲವುಗಳ ಪರಿಚಯಾನುಭವವನ್ನು ಕನ್ನಡಿಗರಿಗೆ ಮಾಡಿಸಿಕೊಡಬೇಕೆಂಬುದೇ ನಮ್ಮಿಚ್ಛೆ. ಸ್ವಕಪೋಲಕಲ್ಪಿತವಾದ ಕನ್ನಡಿಗರ ಕಥೆಗಳಿಗೆ ಪ್ರಾಧಾನ್ಯ ಕೊಟ್ಟು ಅನಂತರ ಇತರ ಭಾಷೆಗಳಲ್ಲಿನ ಕಥೆಗಳ ಪರಿಚಯವನ್ನು ಉಂಟು ಮಾಡಿಕೊಡುತ್ತೇವೆ.

ಒಟ್ಟಿನಲ್ಲಿ ಕಥಾಂಜಲಿ ತನ್ನ ಜೀವಿತಾವಧಿಯಲ್ಲಿ ಈ ಧ್ಯೇಯವನ್ನು ಚೆನ್ನಾಗಿ ಪರಿಪಾಲಿಸಿಕೊಂಡು ಬಂದಿತೆನ್ನಬಹುದು. ತಂತ್ರವೈವಿಧ್ಯವುಳ್ಳ ಹಲವಾರು ಉತ್ತಮ ಕನ್ನಡ ಸಣ್ಣಕಥೆಗಳನ್ನೂ ಕನ್ನಡೇತರ ಭಾಷೆಗಳ ಕಥೆಗಳ ಅನುವಾದವನ್ನೂ ಅದು ಪ್ರಕಟಿಸಿತು. ವೈಯಕ್ತಿಕ ಅನುಬಂಧಗಳನ್ನು ಗಣನೆಗೆ ತಾರದೆ, ವಸ್ತುನಿಷ್ಠವಾದ ಸಾಹಿತ್ಯ ಸಮೀಕ್ಷೆಯನ್ನೂ ನಡೆಸಿತು.

ಇವೆಲ್ಲಕ್ಕಿಂತಲೂ ಮುಖ್ಯವಾದ ಅಂಶವೆಂದರೆ-’1929ರಲ್ಲಿ ಆರಂಭಿಸಿದ ಕಥಾಂಜಲಿ ಮಾಸಪತ್ರಿಕೆ...ಹೊಸ ಲೇಖಕರ ವಿಕಾಸಕ್ಕೆ ನೆರವಾಯಿತು...ಸು. 50 ಜನ ಲೇಖಕರು ಕಥಾಂಜಲಿಯಿಂದ ಮುಂದಕ್ಕೆ ಬಂದರು. ಸಣ್ಣಕಥೆಗಳ ವಿಪುಲವಾದ ಸೃಷ್ಟಿಗೂ ಕಥನಕಲೆಯ ನವ ವಿಜ್ಞಾನದ ಉದಯಕ್ಕೂ ಕಥಾಂಜಲಿ ಬಹಳ ಹೆಣಗಿತು’-ಎಂದು ಅ.ನ. ಕೃಷ್ಣರಾಯರು, ಬೊಂಬಾಯಿನ ಆಲ್ ಇಂಡಿಯಾ ರೇಡಿಯೋ ಕೇಂದ್ರದಿಂದ ಕನ್ನಡ ಸಣ್ಣಕಥೆಗಳನ್ನು ಕುರಿತು ಮಾಡಿದ ಭಾಷಣದಲ್ಲಿ ಹೇಳಿದ ಮಾತುಗಳಲ್ಲಿ ಉತ್ಟ್ರೇಕ್ಷೆಯಿಲ್ಲ.

ಶ್ರೀನಾಥ, ಮಾ.ನಾ. ಚೌಡಪ್ಪ, ವಾಣಿ, ನಾಡಿಗೇರ ಕೃಷ್ಣರಾಯ-ಇವರು ಕನ್ನಡ ಸಾಹಿತ್ಯಲೋಕವನ್ನು ಪ್ರವೇಶಿಸಿದ್ದು ಕಥಾಂಜಲಿಯ ಮೂಲಕ; ಜಿ.ಪಿ.ರಾಜರತ್ನಂ, ಮ. ನ. ಮೂರ್ತಿ, ಕ್ಷೀರಸಾಗರ (ಸೀತಾರಾಮಶಾಸ್ತ್ರಿ), ರಾಘವ (ಎಂ. ವಿ. ಸೀತಾರಾಮಯ್ಯ), ಇ. ಎ. ಭಾಸ್ಕರರಾವ್, ರಾ.ಶಿ. (ಎಂ. ಶಿವರಾಮ್) ಮುಂತಾದವರ ಆರಂಭಕಾಲದ ಲೇಖನಗಳಲ್ಲಿ ಹಲವು ಬೆಳಕು ಕಂಡದ್ದು ಕಥಾಂಜಲಿಯಲ್ಲಿ. ಆನಂದ (ಎ. ಸೀತಾರಾಂ), ಕೆ. ಗೋಪಾಲಕೃಷ್ಣರಾಯ, ದೇವುಡು, ಕೃಷ್ಣಕುಮಾರ ಕಲ್ಲೂರ, ಶ್ರೀರಂಗ (ಆದ್ಯ ರಂಗಾಚಾರ್ಯರು), ಡಿ. ಕೆ. ಭಾರದ್ವಾಜ್, ಬೆಳ್ಳಾವೆ ನರಹರಿಶಾಸ್ತ್ರಿಗಳು ಮುಂತಾದ ಖ್ಯಾತ ಲೇಖಕರು ಕಥಾಂಜಲಿಯ ಲೇಖಕ ಬಳಗದಲ್ಲಿ ಸೇರಿದ್ದರು-ಎಂಬಿವು ಸ್ಮರಣಿಯ ಅಂಶಗಳು.                                               

ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ವರ್ಗ:ಕನ್ನಡ ತಿಂಗಳಪತ್ರಿಕೆಗಳು
ಕಥಾಕಾಲಕ್ಷೇಪ

**ಕಥಾಕಾಲಕ್ಷೇಪ** : ಯಾವುದಾದರೊಂದು ಕಥೆಯನ್ನು ಸಂಗೀತಾಭಿನಯ ಉಪಕಥೆ; ಗಾದೆ ಮುಂತಾದುವುಗಳ ಮಿಶ್ರಣದಿಂದ ರಸವತ್ತಾಗಿ ತಿಳಿಯುತ್ತ ಕಾಲವನ್ನು ಕಳೆಯುವುದು ಕಥಾಕಾಲಕ್ಷೇಪ. ಈ ಪದ್ಧತಿ ಪ್ರಾರಂಭವಾದದ್ದು ಮಹಾರಾಷ್ಟ್ರದಲ್ಲಿ, ಕರ್ನಾಟಕದಲ್ಲಿ ಈ ಕಲೆ ಬಳಕೆಗೆ ಬರುವ ಮೊದಲು ಇಲ್ಲಿ ಪುರಾಣ ಪಠಣ, ಭಜನೆ ಮುಂತಾದುವುಗಳು ದೇವಾಲಯಗಳಲ್ಲಿ ನಡೆಯುತ್ತಿದ್ದುವು. ಇಲ್ಲಿ ಕೆಲವು ಕಾಲಾನಂತರ ಪುರಾಣ ಪಠಣವೇ ಕಥಾಕಾಲಕ್ಷೇಪವಾಗಿ ಪರಿವರ್ತಿತವಾಯಿತು.

ಕಥಾಕಾಲಕ್ಷೇಪವನ್ನು ದಕ್ಷಿಣ ಭಾರತದಲ್ಲಿ ಮೊಟ್ಟಮೊದಲಿಗೆ ಪ್ರಚುರಪಡಿಸಿದವರೆಂದರೆ ಮಹಾರಾಷ್ಟ್ರದ ಅನಂತಪದ್ಮನಾಭ ಗೋಸ್ವಾಮಿ. ಇವರ ಶಾರೀರಕ್ಕೆ ಮಾರುಹೋದ ಜನ ಇವರನ್ನು ಕೋಕಿಲಕಂಠ ಮೇರು ಸ್ವಾಮಿ ಎಂದೂ ಕರೆಯುತ್ತಿದ್ದರು. ಈ ಕಲೆಗೆ ಸರಿಯಾದ ಸ್ವರೂಪವನ್ನು ಕಲ್ಪಿಸಿ ಜನಪ್ರಿಯತೆಯೊಂದಿಗೆ ತುಂಬುಕಲೆಯಾಗಿ ಮಾರ್ಪಡಿಸಿದವರು ತಂಜಾವೂರಿನ ಕೃಷ್ಣ ಭಾಗವತರು ಮತ್ತು ಪಂಚಾ ಪಕೇಶ ಶಾಸ್ತ್ರಿಗಳು. ಇವರು ತೋರಿರುವ ಮಾರ್ಗವನ್ನೇ ಕರ್ನಾಟಕದ ಇಂದಿನ ಹರಿಕಥಾ ವಿದ್ವಾಂಸರೂ ಅನುಸರಿಸುತ್ತಿರುವುದು ಕಂಡುಬಂದಿದೆ.

ಕಥಾಕಾಲಕ್ಷೇಪದ ಮುಖ್ಯೋದ್ದೇಶ ಧಾರ್ಮಿಕ ಮತ್ತು ನೈತಿಕ ಮೌಲ್ಯಗಳನ್ನು ಬೋಧಿಸುವುದು. ಅಲ್ಲದೆ ಇದು ಮುಕ್ತಿಗೆ ಒಂದು ಸುಲಭಸಾಧ್ಯವಾದ ಮಾರ್ಗವೆನಿಸಿದೆ. ಇದರಲ್ಲಿ ಸಂಗೀತವು ಕಥೆಯ ನಿರೂಪಣೆಗಾಗಿ ರಾಗ ತಾಳಮೇಳ ಹಾಗೂ ಉಪಕಥೆಗಳೊಡನೆ ಹಿತಮಿತವಾಗಿ ಸಮ್ಮಿಲನಗೊಂಡು ವಿಶಿಷ್ಟವಾಗಿರುತ್ತದೆ. ಜನರಲ್ಲಿ ಧರ್ಮನೀತಿಗಳನ್ನು ಸೌಂದರ್ಯ ಕಲೋಪಾಸನೆಯನ್ನೂ ಜಾಗೃತಗೊಳಿಸಿದ ಈ ಕಲೆ ಸಂಗೀತಕ್ಕಿಂತ ಹೆಚ್ಚು ಜನಪ್ರಿಯತೆ ಗಳಿಸಿದೆ. ಅನಂತರಾಮ ಭಾಗವತರು, ಮುತ್ತಯ್ಯ ಭಾಗವತರು, ವೇದಾಂತ ಭಾಗವತರು ಮೊದಲಾದ ಅನೇಕ ಸಂಗೀತ ವಿದ್ವಾಂಸರು ಕಥಾಕಾಲಾಕ್ಷೇಪ ಕಲೆಯನ್ನು ಕಲಿತು ತಮ್ಮ ಸಂಗೀತದ ವಿದ್ವತ್ತನ್ನು ಇದರ ಮೂಲಕ ಪ್ರದರ್ಶಿಸಿದರು.

ಕಥಾಕಾಲಕ್ಷೇಪಕ್ಕಾಗಿ ಮಹಾರಾಷ್ಟ್ರದಲ್ಲಿ ಸಖಿ,ದಂಡಿ, ಅಂಜನಗೀತ, ಸವಾಯ್, ಓವಿ, ಅಭಂಗ ಮುಂತಾದವುಗಳನ್ನು ಬಳಸುತ್ತಾರೆ. ದಕ್ಷಿಣ ಭಾರತದಲ್ಲಿ ಕಥಾ ಪ್ರಾರಂಭದಲ್ಲಿ ಪಂಚಮುಖಿಯನ್ನು ಹಾಡುವುದುಂಟು. ಜೊತೆಗೆ ಸಂಗೀತದ ವಾದ್ಯಗಳಾದ ಹಾರ್ಮೋನಿಯಂ, ತಬಲ ಪಿಟೀಲು, ಮೃದಂಗ ಮುಂತಾದವುಗಳನ್ನು ಹಿಮ್ಮೇಳಕ್ಕಾಗಿ ಬಳಸುತ್ತಾರೆ.

ಕಥಾಕಾಲಕ್ಷೇಪ ಮಾಡುವ ವಿದ್ವಾಂಸರನ್ನು ಭಾಗವತರೆಂದು ಕರೆಯುವುದು ರೂಢಿ. ಕಥೆ ಸಂತ ಮಹಾನುಭಾವರ ಅಥವಾ ಭಗವತ್ಸಿದ್ಧಾಂತಗಳನ್ನು ತೋರುವ ಯಾವುದೇ ವಿಷಯವನ್ನು ಕುರಿತದ್ದಾದರೂ ಅದನ್ನು ಕ್ರಮಬದ್ಧರೀತಿಯಲ್ಲಿ ವಿಭಾಗಿಸಿ ಸಂಗೀತರಚನೆಗಳನ್ನೂ ಉಪಕಥೆಗಳನ್ನೂ ಗಾದೆಗಳನ್ನೂ ಸಂದರ್ಭೋಚಿತವಾಗಿ ಮಾಡುವಾಗ ಭಾಗವತರ ಜವಾಬ್ದಾರಿ ಗುರುತರವಾಗಿರುತ್ತದೆ. ಕಥೆಯಲ್ಲಿ ಬರುವ ವಿವಿಧ ಪಾತ್ರಗಳೂ ತಾವೇ ಎಂಬಂತೆ ಏಕಪಾತ್ರಾಬಿsನಯವನ್ನು ಮಾಡುವ ಸಾಮರ್ಥ್ಯದ ಜೊತೆಗೆ ಭಾಷಾಜ್ಞಾನ, ಜ್ಞಾಪಕಶಕ್ತಿ ಮತ್ತು ಸಂಗೀತದ ವಿಷಯದಲ್ಲಿನ ಅರಿವುಗಳು ಭಾಗವತರಿಗೆ ಅತ್ಯವಶ್ಯಕವಾಗಿರುತ್ತದೆ. ಚತುರರಾದ ಹರಿಕಥಾ ವಿದ್ವಾಂಸರು ರಸಭಾವಗಳಿಗೆ ತಕ್ಕಂತೆ ಅಭಿನಯ, ಉಪಕಥೆ, ಸಂಗೀತ ಮುಂತಾದವುಗಳ ಮಿಶ್ರಣದಿಂದ ಕ್ರಮಬದ್ಧರೀತಿಯಲ್ಲಿ ಮಾಡಿದ ಕಥಾಕಾಲಕ್ಷೇಪದ ಗುರಿ ಶ್ರಾವಕರ ಚಿತ್ರದಲ್ಲಿ ಚಿರಕಾಲ ಉಳಿಯುವುದರಲ್ಲಿ ಸಂಶಯವಿಲ್ಲ.
ಕನ್ನಡನಾಡಿನಲ್ಲಿ ಕಥಾಕಾಲಕ್ಷೇಪ ಹರಿಕಥೆ ಎಂಬ ಮತ್ತೊಂದು ಹೆಸರಿನಲ್ಲಿ ಬಳಕೆಯಲ್ಲಿದೆ. ಈ ಕಲೆಗೆ ದಾಸರ ಕೊಡುಗೆ ಅಪಾರವಾದುದು. 20ನೆಯ ಶತಮಾನದಲ್ಲಿ ಕೊಣನೂರು ಸೀತಾರಾಮ ಶಾಸ್ತ್ರಿ, ಶ್ರೀಕಂಠಶಾಸ್ತ್ರಿ, ಭದ್ರಗಿರಿ ಕೇಶವದಾಸರು, ಭದ್ರಗಿರಿ ಅಚ್ಚುತದಾಸರು, ವೇಣು ಗೋಪಾಲದಾಸರು, ಕುರ್ತಕೋಟಿ ಶ್ರೀಪಾದಶಾಸ್ತ್ರಿ, ಮುಂತಾದವರು ಹೆಸರಾಂತ ವಿದ್ವಾಂಸರೆನಿಸಿದ್ದಾರೆ.	

ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ವರ್ಗ:ಸಂಗೀತ
ವರ್ಗ:ಹರಿಕಥೆ
ಚಿರೋಟಿ

**ಚಿರೋಟಿ** ಪ್ರಧಾನವಾಗಿ ದಕ್ಷಿಣ ಭಾರತದಲ್ಲಿ ಕಾಣುವ ಒಂದು ಸವಿತಿನಿಸು. ಅದನ್ನು ಒಂದು ಡಿಜ಼ರ್ಟ್ ಆಗಿ ಹಬ್ಬ ಅಥವಾ ಮದುವೆಯಂತಹ ವಿಶೇಷ ಸಂದರ್ಭಗಳಲ್ಲಿ ಬಡಿಸಲಾಗುತ್ತದೆ. ಅದನ್ನು ಮೈದಾದ ಕಣಕವನ್ನು ಪದರಗಳುಳ್ಳ ವೃತ್ತಾಕಾರಗಳಲ್ಲಿ ಲಟ್ಟಿಸಿ ಮತ್ತು ನಂತರ ತುಪ್ಪ ಅಥವಾ ರೀಫ಼ೈನ್ಡ್ ಎಣ್ಣೆಯಲ್ಲಿ ಕರಿದು ತಯಾರಿಸಲಾಗುತ್ತದೆ.

ವರ್ಗ:ಖಾದ್ಯ, ತಿನಿಸು
ಬರ್ಫಿ

thumb
**ಬರ್ಫಿ** ಭಾರತದ ಒಂದು ದಟ್ಟನೆಯ ಹಾಲು ಆಧಾರಿತ ಸಿಹಿ ತಿನಿಸು, ಮಿಠಾಯಿಯ ಒಂದು ಬಗೆ. ಮೂಲತಃ ಭಾರತದ ಉತ್ತರ ಭಾಗದಿಂದ ಬಂದ ಬರ್ಫಿಯ ಹೆಸರು ಹಿಮ ಮತ್ತು ಮಂಜುಗಡ್ಡೆಯ ಹಿಂದಿ ಶಬ್ದದಿಂದ ವ್ಯುತ್ಪನ್ನವಾಗಿದೆ. *ಬೇಸನ್ ಬರ್ಫಿ*, *ಕಾಜು ಬರ್ಫಿ*, *ಪಿಸ್ತಾ ಬರ್ಫಿ*, ಮತ್ತು *ಸಿಂಗ್ ಬರ್ಫಿ* (ಕಡಲೆಕಾಯಿಯಿಂದ ತಯಾರಿಸಿದ್ದು) ಬರ್ಫಿಯ ಕೆಲವು ಪ್ರಸಿದ್ಧ ವೈವಿಧ್ಯಗಳು.

ವರ್ಗ:ಖಾದ್ಯ, ತಿನಿಸು
ಕಥಾಸರಿತ್ಸಾಗರ

**ಕಥಾಸರಿತ್ಸಾಗರ** : ಶಾತವಾಹನ ರಾಜನ ಆಸ್ಥಾನದಲ್ಲಿದ್ದ ಗುಣಾಢ್ಯ ಪೈಶಾಚೀ ಭಾಷೆಯಲ್ಲಿ ರಚಿಸಿದ ಬೃಹತ್ಕಥೆಯನ್ನು ಆದರಿಸಿ ಕಾಶ್ಮೀರ ದೇಶದ ಸೋಮದೇವನೆಂಬ ಪಂಡಿತ ಸು. ೧೧ನೆಯ ಶತಮಾನದಲ್ಲಿ ಸಂಸ್ಕೃತದಲ್ಲಿ ರಚಿಸಿದ ಒಂದು ಕಥಾಸಂಕಲನ. ಕಥೆಗಳೆಂಬ ನದಿಗಳು ಬಂದು ಸೇರುವ ಸಾಗರ ಎಂದು ಈ ಶೀರ್ಷಿಕೆಯ ಅರ್ಥ.

## ಬೃಹತ್ಕಥೆ 
ಬೃಹತ್ಕಥೆಯ ಸಂಸ್ಕೃತ ರೂಪವನ್ನು ಮೂರು ಗ್ರಂಥಗಳಲ್ಲಿ ನೋಡಬಹುದು. ಅವುಗಳಲ್ಲಿ ಅತಿಪ್ರಾಚೀನವಾದುದು ಬುಧಸ್ವಾಮಿಯದು. ಇದರಲ್ಲಿ ೪,೫೩೯ ಶ್ಲೋಕಗಳಿವೆ. ಆದರೆ ಈತ ಯಾವಾಗ ಎಲ್ಲಿ ಇದ್ದನೆಂಬುದು ತಿಳಿದುಬಂದಿಲ್ಲ. ಮಿಕ್ಕೆರಡು ಗ್ರಂಥಗಳು ಕಾಶ್ಮೀರದಲ್ಲಿದ್ದ ಸಮಕಾಲೀನ ಪಂಡಿತರಿಬ್ಬರು ರಚಿಸಿದುವು. ಅವರಲ್ಲಿ ಕ್ಷೇಮೇಂದ್ರ (ಪ್ರ.ಶ. ೧೦೨೫-೧೦೭೫) ಒಬ್ಬ. ಈತ ಕವಿ ವಿಮರ್ಶಕ ಇವನ ಗ್ರಂಥ ಬೃಹತ್ಕಥಾಮಂಜರಿ. ಮತ್ತೊಬ್ಬ ಪ್ರಸ್ತುತ ಗ್ರಂಥದ ಕರ್ತೃ ಸೋಮದೇವ. ಇದರಲ್ಲಿ ೧೨೫ ಅಧ್ಯಾಯಗಳಿದ್ದು ೨೧,000 ಶ್ಲೋಕಗಳಿವೆ.

## ಕಥಾಸರಿತ್ಸಾಗರದ ಕುರಿತು 
ಸ್ಪೇಯರ್ ಎಂಬ ಪಾಶ್ಚಾತ್ಯ ಪಂಡಿತ ಕಥಾಸರಿತ್ಸಾಗರದಲ್ಲಿ ಇಪ್ಪತ್ತೊಂದು ಸಾವಿರದ ಮೂನ್ನೂರೆಂಬತ್ತೆಂಟು (೨೧,೩೮೮) ಶ್ಲೋಕಗಳು ಇವೆಯೆಂದು ಅಭಿಪ್ರಾಯ ಪಟ್ಟಿದ್ದಾನೆ. ಬೂಲರ್ ಎಂಬ ಮತ್ತೊಬ್ಬ ಪಂಡಿತ ಸೋಮದೇವ ಕಥಾಸರಿತ್ಸಾಗರವನ್ನು ಅನಂತರಾಜನ ರಾಣಿಯೂ ಕಲಶನೆಂಬ ರಾಜನ ಮಾತೆಯೂ ಜಲಂಧರ ರಾಜಕುಮಾರಿಯೂ ಆದ ಸೂರ್ಯಮತಿಯ ಪ್ರೋತ್ಸಾಹದಿಂದ ವಿನೋದಕ್ಕಾಗಿ ರಚಿಸಿದನೆಂದು ಹೇಳಲಾಗಿದೆ. ಈ ಗ್ರಂಥವನ್ನು ೧೯೩೦ರಲ್ಲಿ ಮುಂಬಯಿ ನಗರದ ನಿರ್ಣಯಸಾಗರ ಮುದ್ರಣಾಲಯದ ಮಾಲೀಕರು ಮುದ್ರಿಸಿದ್ದಾರೆ.    
                              
ಇಲ್ಲಿಯ ಕಥೆಗಳು ಕ್ಷೇಮೇಂದ್ರನ ಗ್ರಂಥಕ್ಕಿಂತ ದೀರ್ಘವಾಗಿವೆ. ಕಥನಕಲೆ ಸೋಮದೇವನಿಗೆ ಚೆನ್ನಾಗಿ ಒಲಿದಿದೆ. ಅಲ್ಲಲ್ಲಿ ಕಾವ್ಯಪ್ರತಿಭೆ ಮಿಂಚಿದರೂ ಕಥನ ಕಲೆಗದು ಅಡ್ಡವಾಗಿಲ್ಲ. ಚಿತ್ತಗ್ರಾಹಿ ಉಪಮೆಗಳು, ವಿವೇಕದ್ಯೋತಕವಾದ ಅನುಭವಗಳು ಅಲ್ಲಲ್ಲಿ ನುಸುಳಿ ಕಥೆಗಳನ್ನು ಸ್ವಾರಸ್ಯಗೊಳಿಸಿವೆ. ಶೈಲಿ ಎಲ್ಲಿಯೂ ಅಲಂಕಾರಿಕವಾಗದೆ ಕಥೆಯ ಓಟ, ಓಘಗಳಲ್ಲಿ ಹಿಡಿತವಿದೆ.

ಈ ಗ್ರಂಥದಲ್ಲಿ ಉದಯನನ ಮಗನಾದ ನರವಾಹನದತ್ತನ ಪ್ರಣಯ ಸಾಹಸಗಳು, ಪರಿಣಯಗಳೇ ಹೇರಳವಾಗಿವೆ. ಮಾನಸವೇಗನೆಂಬ ವಿದ್ಯಾಧರ ನರವಾಹನದತ್ತನ ಕಾಂತೆ ಮದನಮಂಚುಕೆಯನ್ನು ಅಪಹರಿಸುವುದು; ಅವಳನ್ನು ಹುಡುಕಿಕೊಂಡು ಹೋಗುತ್ತ ನಾಯಕ ರೋಮಾಂಚಕಾರಿ ಸಾಹಸಗಳನ್ನು ಎಸಗಿ, ಅನೇಕ ಪ್ರಣಯ, ಪರಿಣಯಗಳನ್ನು ಮಾಡಿಕೊಂಡು, ಪ್ರಬಲ ಪ್ರಯತ್ನದಿಂದ ಕಾಂತೆಯನ್ನು ಪಡೆಯುವುದೇ ಆಗಿದೆ. ಇಂಥ ಕೆಲವು ಸ್ವತಂತ್ರವಾದ ಪ್ರಣಯಕಥೆಗಳಲ್ಲಿ ಅನೇಕ ಉಪಕಥೆಗಳೂ ಅವುಗಳೊಳಗೆ ಮತ್ತೆ ಉಪಕಥೆಗಳೂ ಬರುತ್ತವೆ. ಅವುಗಳಲ್ಲಿ ಕೆಲವು ಪ್ರಣಯ ಕಥೆಗಳು; ಕೆಲವು ಧೀರ ಗಂಭೀರ ಕಥೆಗಳು; ಮತ್ತೆ ಕೆಲವು ಬುದ್ಧಿವಂತಿಕೆಯ ಹಾಗೂ ವಿನೋದ ಕಥೆಗಳು. ಪಂಚತಂತ್ರದ ಮೃಗ ಕಥೆಗಳೂ ವಿಕ್ರಮರಾಜನ ಬೇತಾಳ ಕಥೆಗಳೂ ಇಲ್ಲಿವೆ. ಜೀವನ, ಮತಧರ್ಮ, ಸಂಗೀತ, ನಾಟ್ಯಕಲೆಗಳು, ವೈದ್ಯ ಎಲ್ಲವೂ ಇದ್ದು ಧೀರೋದಾತ್ತರಿಂದ ಹಿಡಿದು ಧೂರ್ತ ವಂಚಕರವರೆಗೂ ಕಾಣಸಿಗುವ ಮನುಷ್ಯ ಪ್ರಪಂಚವೆಲ್ಲ ಚಲನಚಿತ್ರದಂತೆ ಇಲ್ಲಿ ಚಿತ್ರಿತವಾಗಿದೆ. ಜಗತ್ತಿನ ಕಥಾಸಾಹಿತ್ಯದಲ್ಲಿ ಕಂಡುಬರುವ ಕಥಾವೃತ್ತಿಬೀಜಗಳೆಲ್ಲ ಒಂದಲ್ಲ ಒಂದು ರೂಪದಲ್ಲಿ ಇಲ್ಲಿ ಕಾಣುತ್ತವೆ. ಪ್ರಾಚೀನ ನಾಗರೀಕತೆಯ ಸೀಳು ನೋಟವನ್ನು ಈ ಕಥೆಗಳಲ್ಲಿ ಕಾಣಬಹುದು.

## ಅನುವಾದಗಳು
ಟಾನಿ, ಪೆಂಜರ್ ಇವರುಗಳು ಮಾಡಿರುವ ಇಂಗ್ಲಿಷ್ ಭಾಷಾಂತರದಿಂದ ಈ ಕಥೆಗಳು ಜಗತ್ತಿನ ಜನಾದರಣೆಯನ್ನು ಪಡೆದಿವೆ.ಕನ್ನಡದಲ್ಲಿ ಕಥಾಸರಿತ್ಸಾಗರದ ನೇರ, ಸಂಗ್ರಹ, ಸುಲಭಗ್ರಾಹ್ಯ ಅನುವಾದವೆಂದರೆ ಎ.ಆರ್.ಕೃಷ್ಣಶಾಸ್ತ್ರಿಗಳ ಕಥಾಮೃತ.                                  *

## ಉಲ್ಲೇಖಗಳು 
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ವರ್ಗ:ಸಂಸ್ಕೃತ ಸಾಹಿತ್ಯ
ವರ್ಗ:ಜಾನಪದ ಸಾಹಿತ್ಯ
ಕಥಾವಳಿ

**ಕಥಾವಳಿ** : ಉತ್ತಮ ಕಥಾ ಸಾಹಿತ್ಯವನ್ನೊದಗಿಸಲು ಪ್ರಾರಂಭವಾದ ಮಾಸಪತ್ರಿಕೆ. ಓಲೇಟಿ ವಿ. ಗುಪ್ತರ ಒಡೆತನದಲ್ಲಿ ಡಿ.ಎಸ್. ರಾಮಕೃಷ್ಣರಾಯರ ಶ್ರದ್ಧೆ, ದುಡಿಮೆಗಳಿಂದ ಕಥಾವಳಿ ಸರ್ವಾಂಗ ಸುಂದರವಾಗಿ ಜುಲೈ ೧೯೩೮ರಲ್ಲಿ ಬೆಂಗಳೂರು ಅಕ್ಕಿಪೇಟೆಯ ಮೋಹನ್ ಪ್ರೆಸ್ ಎಂಬ ಸಣ್ಣ ಮುದ್ರಣಾಲಯದಲ್ಲಿ ಜನ್ಮತಾಳಿ, ಕೆಲವೇ ವರ್ಷಗಳಲ್ಲಿ ಕರ್ಣಾಟಕದ ಪ್ರಸಿದ್ಧ ಮಾಸಪತ್ರಿಕೆಯಾಯಿತು. ಅದು ಪ್ರಾರಂಭವಾದ ಕಾಲ ಅದರ ಪ್ರಗತಿಗೆ ಅನುಕೂಲವಾಗಿಯೇ ಇತ್ತು. ಸಿ.ಕೆ.ವೆಂಕಟರಾಮಯ್ಯ, ಮಾಸ್ತಿ ವೆಂಕಟೇಶ ಐಯ್ಯಂಗಾರ್, ಆನಂದ ಮೊದಲಾದ ಪ್ರಸಿದ್ಧರು ಆಧುನಿಕ ಸಣ್ಣ ಕಥೆಗಳ ವೈಶಿಷ್ಟ್ಯವನ್ನು ಪರಿಚಯ ಮಾಡಿಕೊಟ್ಟು, ಜನತೆಯ ಆಸಕ್ತಿಯನ್ನು ಹೆಚ್ಚಿಸಿದ್ದರು. ಕೆಲವು ಕಾಲ ಅ.ನ. ಕೃಷ್ಣರಾಯರ ಸಂಪಾದಕತ್ವದಲ್ಲಿದ್ದ ಕಥಾಂಜಲಿ ಮಾಸಪತ್ರಿಕೆ ಪ್ರಜಾಮತ ಪತ್ರಿಕೆಯ ಬಿ.ಎನ್. ಗುಪ್ತರ ಮಾಲೀಕತ್ವದಲ್ಲಿ ಆಗತಾನೆ ಮತ್ತೆ ಬೆಳಕಿಗೆ ಬಂದಿತ್ತು.

ಕಥಾವಳಿ ಪ್ರಾರಂಭದಲ್ಲಿ ಕ್ರೌನ್ 1/4 ಆಕಾರದಲ್ಲಿದ್ದು 1943ರಿಂದ ಕ್ರೌನ್ 1/8 ಆಕಾರದಲ್ಲಿ ಪ್ರಕಟವಾಯಿತು. ಅದರ ಬಿಡಿ ಪ್ರತಿ 4 ಆಣೆಯಿಂದ 6 ಆಣೆಯವರೆಗೂ ಹೆಚ್ಚಾಗಿ, ವಾರ್ಷಿಕ ಚಂದಾ 5 ರೂಪಾಯಿಗಳಾದುವು. ಪ್ರಾರಂಭದಲ್ಲಿ ಪ್ರಕಟವಾಗುತ್ತಿದ್ದ ಪ್ರತಿಗಳ ಸಂಖ್ಯೆ 1,000; ಪತ್ರಿಕೆ ಉಚ್ಛ್ರಾಯ ಸ್ಥಿತಿಯಲ್ಲಿದ್ದಾಗ (1951ರಲ್ಲಿ) ಪ್ರಕಟವಾಗುತ್ತಿದ್ದ ಪ್ರತಿಗಳು 7,000. ಮನೋರಂಜನೆಯೇ ಕಥಾವಳಿಯ ಮುಖ್ಯ ಗುರಿ. ಸಣ್ಣಕಥೆ, ಕವಿತೆ, ಹರಟೆ, ಏಕಾಂಕ ನಾಟಕ, ಹಾಸ್ಯ. ವ್ಯಕ್ತಿಚಿತ್ರಗಳಿಗೆ ಕಥಾವಳಿ ಮೀಸಲು. ಜೀವಿತದಲ್ಲಿನ ವಿನೋದ, ಸ್ವಾರಸ್ಯ ವಿಚಾರ, ವಿಚಿತ್ರ ಅನುಭವ, ವಿಶೇಷ ಪ್ರಸಂಗ ಇವುಗಳೆಲ್ಲ ಹಿತಮಿತವಾಗಿ, ಸಾಹಿತ್ಯ ರೂಪದಲ್ಲಿ ಈ ಪತ್ರಿಕೆಯ ಕಾರ್ಡಿನಲ್ಲಿ ಕಥೆಗಳು ಎಂಬ ವಿಭಾಗದಲ್ಲಿ ಬರುತ್ತಿದ್ದುವು. ಈ ಅಂಕಣ ಬೇಗ ಓದುಗರ ಮನ ಸೆಳೆದಿತ್ತು.

ಕಥಾವಳಿಯ ಸಂಪಾದಕ ಮಂಡಲಿಯಲ್ಲಿ ಜಿ. ವರದರಾಜರಾವ್ ಹಾಗೂ ನಗುವನಂದ ಮಾಸಪತ್ರಿಕೆಯಲ್ಲಿ 1933ರಿಂದ ಹಾಸ್ಯಲೇಖನಗಳನ್ನು ಬರೆಯುತ್ತಿದ್ದ ವಿ. ಜಿ. ಕೃಷ್ಣಮೂರ್ತಿ ಅವರು ಬಹುಕಾಲವಿದ್ದು ಅದರ ಪ್ರಕಟಣೆಯ ಬಗ್ಗೆ ಉಪಯುಕ್ತ ಸಲಹೆಗಳನ್ನು ಕೊಡುತ್ತಿದ್ದರು. ಕಥಾವಳಿ ಉಚ್ಚಸ್ಥಾನದಲ್ಲಿದ್ದಾಗ ಅದರಲ್ಲಿ ಸಣ್ಣ ಕಥೆಗಳಲ್ಲದೆ ಮಕ್ಕಳ ಬಳಗ, ವನಿತಾವಿಭಾಗ, ಸಂಶೋಧನ ಸಮಸ್ಯೆ, ಸಾಹಸವಾಹಿನಿ, ನಗೆಮಿಂಚು, ಸಾಹಿತ್ಯ ಭಂಡಾರ, ಚಲನಚಿತ್ರ, ರಾಶಿ ಭವಿಷ್ಯ ಮೊದಲಾದ ವಿಭಾಗಗಳಿದ್ದುವು. ಉಡುಪಿಯ ಗಿರಿಬಾಲೆ ವನಿತಾ ವಿಭಾಗವನ್ನು ನೋಡಿಕೊಳ್ಳುತ್ತಿದ್ದರು. ಮಕ್ಕಳ ಬಳಗ, ಬಿ. ಆರ್. ಎಂ. ಸ್ವಾಮಿಯವರ ನೆರವಿನಿಂದ ಮಕ್ಕಳಿಗೆ ಪ್ರಿಯವಾಗಿತ್ತು. ಕಥೆಗಳನ್ನು ಸಮಸ್ಯೆಯ ರೂಪದಲ್ಲಿ ಕೊಟ್ಟು, ಸಾರಸ್ಯವಾದ ಘಟ್ಟದಲ್ಲಿ ನಿಲ್ಲಿಸಿ, ಮುಂದಿನ ಸಂಚಿಕೆಗಾಗಿ ಕಾಯುವಂತೆ ವಾಚಕರ ಉತ್ಸಾಹವನ್ನು ಕೆರಳಿಸುವ ವಿಧಾನವನ್ನು ಕಥಾವಳಿ ಪ್ರಾರಂಭಿಸಿತು. ಇದಲ್ಲದೆ ಸಾಹಸವಾಹಿನಿ ವಿಭಾಗದಲ್ಲಿ ಸಾಹಸದ ಕಥೆಗಳು ಅವಿಚ್ಛಿನ್ನವಾಗಿ ಪ್ರಕಟವಾಗುತ್ತಿದ್ದುವು.

ಕಥಾವಳಿಯ ವಿಶೇಷ ಆಕರ್ಷಣೆ ಪ್ರತಿವರ್ಷ ಜುಲೈ ತಿಂಗಳಲ್ಲಿ ಹೊರಡುತ್ತಿದ್ದ ಅದರ ವಾರ್ಷಿಕ ಸಂಚಿಕೆ. 250 ಪುಟಗಳಿಗೂ ಮಿಕ್ಕಿದ್ದು, ಕ್ರೌನ್ 1/8 ಆಕಾರದಲ್ಲಿದ್ದ ಈ ವಾರ್ಷಿಕ ಸಂಚಿಕೆಯಲ್ಲಿ ವಾಚಕರ ಪ್ರಶ್ನೆಗಳಿಗೆ ಸ್ವಾರಸ್ಯವಾದ ಉತ್ತರಗಳು ಬರುತ್ತಿದ್ದುವು. ಈ ವಿಶೇಷ ಸಂಚಿಕೆಗಾಗಿ ಏರ್ಪಡಿಸುತ್ತಿದ್ದ ವಾರ್ಷಿಕ ಕಥಾಸ್ಪರ್ಧೆಯಲ್ಲಿ ಉತ್ತಮ ಕಥೆಗಳಿಗೆ ಬಹುಮಾನ ನೀಡುವ ಪದ್ಧತಿ ಇತ್ತು. ಕಥಾವಳಿಯ 12ನೆಯ ವಾರ್ಷಿಕ ಕಥಾಸ್ಪರ್ಧೆಯಲ್ಲಿ (1950) ಪ್ರಥಮ ಬಹುಮಾನ ಗಳಿಸಿದ ಸಣ್ಣ ಕಥೆ ಸಮಸ್ಯೆಯ ಮಗು ಅದರ ಲೇಖಕಿ ತ್ರಿವೇಣಿಯವರ ಕಾದಂಬರಿ ಕ್ಷೇತ್ರದಲ್ಲಿನ ಉಜ್ವಲ ಭವಿಷ್ಯವನ್ನು ಸಾರಿತು. ಕಥಾವಳಿಯ ಲೇಖಕವರ್ಗಕ್ಕೆ ಸೇರಿದ್ದವರೆಂದರೆ ಎಸ್.ವಿ. ಪರಮೇಶ್ವರಭಟ್ಟ, ಬಸವರಾಜ ಕಟ್ಟೀಮನಿ, ಗೋಪಾಲ ಕೃಷ್ಣ ಅಡಿಗ, ಜಿ.ಪಿ.ರಾಜರತ್ನಂ, ಜಿ. ವರದರಾಜರಾವ್, ಬಿ. ಪುಟ್ಟಸ್ವಾಮಯ್ಯ, ಎಂ.ವಿ. ಸೀತಾರಾಮಯ್ಯ, ಗೊರೂರು ರಾಮಸ್ವಾಮಿ ಐಯಂಗಾರ್, ವಿ.ಜಿ.ಕೃಷ್ಣಮೂರ್ತಿ, ಕೈವಾರ ರಾಜರಾವ್, ಕೃಷ್ಣಮೂರ್ತಿ ಪುರಾಣಿಕ, ಮತಿಘಟ್ಟ ಕೃಷ್ಣಮೂರ್ತಿ, ಇನಾಂದಾರ್, ಕಾಂತರಾಜಯ್ಯ, ಗಿರಿಬಾಲೆ, ಅಮ್ಮೆಂಬಳ ಶಂಕರ ನಾರಾಯಣ ನಾವಡ, ನವಗಿರಿನಂದ, ಕೆ. ಗೋಪಾಲಕೃಷ್ಣರಾವ್, ಎನ್. ಸೂರಪ್ಪ, ನಾಡಿಗೇರ ಕೃಷ್ಣರಾಯ, ಆರ್. ಎಸ್. ರಾಮರಾವ್ ಮೊದಲಾದ ನಾಡಿನ ಸುಪ್ರಸಿದ್ಧ ಸಾಹಿತಿಗಳು. ಅಚ್ಚುಮೊಳೆಗಳನ್ನು ಬಳಸಿ ಸಾಧಾರಣವಾದ ಟ್ರೆಡಲ್ ಮಂತ್ರದಲ್ಲಿ ಅಚ್ಚುಕಟ್ಟಾದ ಮುದ್ರಣ ಕಥಾವಳಿಯ ಒಂದು ವೈಶಿಷ್ಟ್ಯ.

ಸು. 20 ವರ್ಷ ಸೇವೆ ಸಲ್ಲಿಸಿದ ಕಥಾವಳಿ 1958ರವರೆಗೂ ಅಸ್ತಿತ್ವದಲ್ಲಿದ್ದು ತರುವಾಯ   ನಿಂತುಹೋಯಿತು.                                                       

ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ವರ್ಗ:ಕನ್ನಡ ತಿಂಗಳಪತ್ರಿಕೆಗಳು
ವರ್ಗ:ಪತ್ರಿಕೆ
ನ್ಯೂಕ್ಲಿಯ ವಿದಳನ ಸರಪಳಿ ಕ್ರಿಯೆ

೧೯೩೯ರಲ್ಲಿ ಯುರೇನಿಯಂ - ೨೩೫ ಐಸೋಟೋಪನ್ನು ನ್ಯೂಟ್ರಾನ್ ಗಳಿಂದ ತಾಡಿಸಿದಾಗ ವಿಭಿನ್ನವಾಗಿ ದ್ರವ್ಯಾಂತರಣವಾದದ್ದನ್ನು ಕಂಡುಹಿಡಿಯಲ್
ಆಯಿತು. ಯುರೇನಿಯಂ -೨೩೫, ವಿಕಿರಣವನ್ನಾಲೀ ಉತ್ಸರ್ಜಿಸದೆ, ಎರಡು ನ್ಯೂಕ್ಲೀಯಸ್ಸ ಗಳಾಗಿ ಒಡೆಯಿತು. ಈ ಪ್ರಕ್ರಿಯೆಯಲ್ಲಿ ೨೦೦  ನಷ್ಟು ಅಪಾರ ಪ್ರಮಾಣದ ಶಕ್ತಿ ಬಿಡುಗಡೆಯಾಯಿತು. ಹೀಗೆ ಒಂದು ಭಾರವಾದ ಪರಮಾಣುವಿನ ನ್ಯೂಕ್ಲೀಯಸ್ಸ್ ಒಡೆದು ಎರಡು ಮಧ್ಯಮ ಪ್ರಮಾಣದ ಬೀಜಗಳನ್ನು ಉಂಟುಮಾಡಿ ಅಗಾಧ ಪ್ರಮಾಣದ ಶಕ್ತಿಯನ್ನು ಬಿಡುಗಡೆಮಾಡುವ ಪ್ರಕ್ರಿಯೆಯೇ ನ್ಯೂಕ್ಲೀಯ ವಿದಳನ್. ಈ ಪ್ರಕ್ರಿಯೆಯಲ್ಲಿ ಬಿಡುಗಡೆಯಾದ ನ್ಯೂಟ್ರಾನ್ ಗಳು, ಮಧ್ಯಮ ಪ್ರಮಾಣ್ದ ಬೀಜಗಳಲ್ಲಿ ವಿದಳನ ಕ್ರಿಯೆಯನ್ನು ಉಂಟುಮಾಡಿ, ಸರಪಳಿ ಕ್ರಿಯೆ ಸಾಧ್ಯವಾಗುತ್ತದೆ.

ವಿದಳನ ಕ್ರಿಯೆಯಲ್ಲಿ ಬಿಡುಗಡೆಯಾದ ನ್ಯೂಟ್ರಾನ್ ಗಳು ಪ್ರತಿ ವಿದಳನದ ನಂತರ ಗುಣಕದೋಪಾದಿಯಲ್ಲಿ ಗುಣೋತ್ತರ ಶ್ರೀಢಿಯಂತೆ ಮುಂದುವರೆದು, ವಿದಳನ ಹೊಂದುವ ವಸ್ತುವು ಸಂಪೂರ್ಣವಾಗಿ ಕ್ಷಯಿಸುವ ತನಕ ನಡೆಯುವ ವಿದಳನ ಕ್ರಿಯೆಯನ್ನು ಸಂಪಳಿ ಕ್ರಿಯೆ ಎನ್ನುತ್ತೇವೆ. 

ಒಂದು ಸರಪಳಿ ಕ್ರಿಯೆಯಲ್ಲಿ ಬಿಡುಗಡೆಯಾದ ನ್ಯೂಟ್ರಾನ್ ಗಳ ಸಂಖ್ಯೆಯನ್ನು ಸ್ಥಿರವಾಗಿರುವಂತೆ ಮಾಡಿದಾಗ ಅದು ನಿಯಂತ್ರಿತ ಸರಪಳಿ ಕ್ರಿಯೆಯಾಗುತ್ತದೆ. ಸರಪಳಿ ಕ್ರಿಯೆಯನ್ನು ನಿಯಂತ್ರಿಸದಿದ್ದರೆ, ಅದು ನ್ಯೂಟ್ರಾನ್ ಗಳ ಸಂಖ್ಯೆಯಹೆಚ್ಚಿ, ಸ್ಫೋಟಕ್ಕೆ ಕಾರಣವಾಗುತ್ತದೆ. ನ್ಯೂಕ್ಲೀಯ ಕ್ರಿಯಾಕಾರಿಗಳಲ್ಲಿ ಸರಪಳಿ ಕ್ರಿಯೆಯನ್ನು ನಿಯಂತ್ರಿಸಲಾಗುತ್ತದೆ. ಆದರೆ, ನ್ಯೂಕ್ಲೀಯ ಬಾಂಬ್ ಅಥವಾ ಪರಮಾಣು ಬಾಂಬ್ ನಲ್ಲಿ ಈ ಕ್ರಿಯೆ ಅನಿಯಂತ್ರಿತವಾಗಿದೆ.

ವರ್ಗ:ಅಣು ವಿಜ್ಞಾನ
ದಾಲ್ ಮಖನಿ

thumb
**ದಾಲ್ ಮಖನಿ** ಭಾರತ ಮತ್ತು ಪಾಕಿಸ್ತಾನದ ಪಂಜಾಬ್ ಪ್ರದೇಶ ಮೂಲದ ಒಂದು ಜನಪ್ರಿಯ ಭಕ್ಷ್ಯ. ಉದ್ದಿನ ಬೇಳೆ, ರಾಜ್ಮಾ, ಬೆಣ್ಣೆ ಮತ್ತು ಕೆನೆ ದಾಲ್ ಮಖನಿಯಲ್ಲಿನ ಮೂಲ ಪದಾರ್ಥಗಳು. ದಾಲ್ ಮಖನಿ ಸಂಯುಕ್ತ ಭಾರತದಲ್ಲಿ ವಿಭಜನೆಯ ಮೊದಲು ಒಂದು ಮುಖ್ಯ ಆಹಾರವಾಗಿತ್ತು.

ವರ್ಗ:ಖಾದ್ಯ, ತಿನಿಸು
ಆಲೂ ಟಿಕ್ಕಿ

**ಆಲೂ ಟಿಕ್ಕಿ** ಬೇಯಿಸಿದ ಆಲೂಗಡ್ಡೆಗಳು, ಈರುಳ್ಳಿ ಮತ್ತು ವಿವಿಧ ಸಂಬಾರ ಪದಾರ್ಥಗಳಿಂದ ತಯಾರಿಸಲಾದ ಭಾರತೀಯ ಉಪಖಂಡದ ಒಂದು ಲಘು ಆಹಾರ. "ಟಿಕ್ಕಿ" ಶಬ್ದದ ಅರ್ಥ ಒಂದು ಚಿಕ್ಕ ಕಟ್ಲೆಟ್ ಅಥವಾ ಕ್ರೋಕೆಟ್. ಅದು ದೆಹಲಿಯಲ್ಲಿ ಅಲ್ಲದೆ ಭಾರತದ ಇತರ ಭಾಗಗಳಲ್ಲಿನ ಬಹುತೇಕ ಪ್ರತಿಯೊಂದುಚಾಟ್ ಅಂಗಡಿಯಲ್ಲಿ ಕಾಣಸಿಗುತ್ತದೆ. ಅದನ್ನು ಬಿಸಿಯಾಗಿ ಸ್ಞೌಠ್, ಹುಣಸೆ ಮತ್ತು ಕೊತ್ತಂಬರಿ- ಪುದೀನ ಸಾಸ್, ಮತ್ತು ಕೆಲವೊಮ್ಮೆ ಮೊಸರು ಅಥವಾ ಬೇಯಿಸಿದ ಕಡಲೆಯ ಜೊತೆಗೆ ಬಡಿಸಲಾಗುತ್ತದೆ.
## ಉಲ್ಲೇಖಗಳು
ವರ್ಗ:ಖಾದ್ಯ, ತಿನಿಸು
ಕಾಫೀ ಬೋರರ್ ಔಷಧಿ

**ಎಸ್ಸಿ(ಗ್ರಾನಲ್)**: ಇದು ಕಾಫೀ ಸಸ್ಯಕ್ಕೆ ಲಭ್ಯವಿರುವ ನೈಸರ್ಗಿಕ ಸಿಲಿಕಾನ್ ಮೂಲವಾಗಿದೆ.ಇದು ಹರಳಿನ ರೂಪದಲ್ಲಿದ್ದು ಮಣ್ಣಿನ ಕೊರತೆಗಳನ್ನು ಉತ್ತಮ ಪಡಿಸುವುದರ ಜೊತೆಗೆ,ಮಣ್ಣಿನ ಫಲವತ್ತತೆಯನ್ನು ಕಾಪಾಡಿ ಕಾಫಿಯ ಇಳುವರಿ ಮತ್ತು ಗುಣಮಟ್ಟವನ್ನು ಉತ್ತೇಜಿಸುವ ಅಂಶಗಳನ್ನು ಒಳಗೊಂಡಿದೆ.

ನೈಸರ್ಗಿಕ ಕಂಡಿಷನರ್ ಬಂದು ಖನಿಜ ಆಧಾರಿತ ಉತ್ಪನ್ನವಾಗಿದ್ದು ಸಸ್ಯ ಲಭ್ಯವಿರುವ ಸಿಲಿಕಾನನ್ನು ಉನ್ನತ ಮಟ್ಟದಲ್ಲಿ ಹೊಂದಿದೆ.ಇದನ್ನು ಹದವಾಗಿ ಚೆಲ್ಲಬಹುದು ಅಥವಾ ಯಾವುದೇ ರಸ ಗೊಬ್ಬರದ ಜೊತೆಯಾಗಿ ಮಿಶ್ರಣ ಮಾಡಬಹುದು.ಇದು ಬಹು ಸುಲಭವಾಗಿ ನೀರಿನೊಂದಿಗೆ ಬೆರೆತು,ಕಾಫೀ ಗಿಡಗಳ ಬೆಳವಣಿಗೆಯನ್ನು ವೃದ್ದಿಸುವುದರ ಜೊತೆಗೆ ಮಣ್ಣಿನ ಫಲವತ್ತತೆಯನ್ನು ಉತ್ಕೃಷ್ಟಗೊಳಿಸುತ್ತದೆ.

ಪ್ರಯೋಜನೆಗಳು :
೧) ಇದು ಸಿಲಿಕಾನ್ ನಿನ ಸಮೃದ್ಧ ಮೂಲವಾಗಿದೆ.
೨) ಇದು ಮಣ್ಣಿನ ರಚನೆ,ನೀರನ್ನು ಹಿಡಿದಿಡುವ ಸಾಮರ್ಥ್ಯ ಮತ್ತು ಮಣ್ಣಿನ ರಂಧ್ರಗಳನ್ನು ಸುಧಾರಿಸುತ್ತದೆ.
೩) ಇದು ಕಾಫೀ ಗಿಡಗಳ ಕಾಟಯಾನಿಕ್ ವಿನಿಮಯ ಸಾಮರ್ಥ್ಯವನ್ನು ವೃದ್ದಿಸುವುದರ ಮೂಲಕ ಅಗತ್ಯ ಪೋಷಕಾಶಗಳನ್ನು ಗ್ರಹಿಸುವುದನ್ನು ಹೆಚ್ಚಿಸುತ್ತದೆ.
೪) ಇದು ಬರ,ಲವಣಾಂಶಗಳು ಮತ್ತು ಮೆಟಲ್ ವಿಷತತ್ವ ರೀತಿಯ ವಾತಾವರಣದ ಒತ್ತಡಗಳಿಗೆ ಶವನವನ್ನು ರೂಪಿಸುತ್ತದೆ.
೫) ಇದು ಕಾಫಿ ಗಿಡದ ಕಾಂಡ ಕೋಶಗಳು ಗೋಡೆಗಳನ್ನು ಬಲಪಡಿಸಿ,ಕಾಂಡ ಕಿರಿಯ ಕೀಟಗಳ ಕಾಂಡ ಕತ್ತರಿಸೀವರ್ ಚಟುವಟಿಕೆಯನ್ನು ಪ್ರಥಿಬಂಧಿಸುತ್ತದೆ.
೬) ಇದು ಕಾಫಿ ಗಿಡಗಳಲ್ಲಿ ಸೂಕ್ಷ್ಮಜಿವಿಯ ಮತ್ತು ಶಿಲೀಂಧ್ರ ರೋಗಗಳಿಗೆ ಪ್ರತಿಯಾಗಿ ಪ್ರತಿರಕ್ಷಣಾ ಅಣುಗಳನ್ನು ಮತ್ತು ನಿರೋಧಕ ಶಕ್ತಿಯನ್ನು ವೃದ್ಧಿಸುತ್ತದೆ.
೭) ಇದು ಕಪಿ ಗಿಡಗಳು ಕಾಂಡವನ್ನು ಪ್ರಬಲಗೊಳಿಸುವುದರ ಜೊತೆಗೆ, ಕಾಂಡ ಕೊರೆಯುವಿಕೆಯನ್ನು ನಿಯಂತ್ರಿಸಿ, ಕೀಟಗಳಲ್ಲಿ ಹಸಿವನ್ನು ಸೃಷ್ಟಿಸಿ ಕೀಟಗಳನ್ನು ನಿತ್ರಾಣಗೊಳಿಸುತ್ತದೆ.
ಇದು ಸಾವಯು ಕೃಷಿಯ ಬಳಕೆಗಾಗಿ ಪ್ರಮಾಣಿಕೃತವಾಗಿದೆ.

ಬಳಕೆಯ ವಿಧಾನ :
೧) ಇದನ್ನು ಕಾಫಿ ಸಸಿಯನ್ನು ನೆಡುವುದಕ್ಕೆ ಮುಂಚಿತವಾಗಿ ಅಥವಾ ಸಸಿ ನೆಟ್ಟ ನಂತರ ಮಣ್ಣಿನಲ್ಲಿ ಸೇರಿಸಬಹುದು.
೨) ಚಿಕ್ಕ ಕಾಫಿ ಗಿಡಗಳಿಗೆ ೫೦ ಗ್ರಾಂಮ್ ಪ್ರತಿ ಸಸ್ಯವೊಂದಕ್ಕೆ ಮಣ್ಣಿನಲ್ಲಿ ಸೇರಿಸಿ.
೩) ಬೆಳೆದ ಕಾಫಿ ಗಿಡಗಳಿಗೆ ೧೦೦ ಗ್ರಾಮಕ್ಕೆ/ಒಂದು ವರ್ಷಕ್ಕೆ ಪ್ರತಿ ಸಸ್ಯವೊಂದಕ್ಕೆ ಮಣ್ಣಿನಲ್ಲಿ ಸೇರಿಸಿ ಹದವಾಗಿ ನೀರನ್ನು ಸಿಂಪರಣೆ ಮಾಡಿ.

ಲಾಭಗಳು:
೧) ಇದನ್ನು ಉಪಯೋಗಿಸುವುದರಿಂದ, ಎನ್.ಪಿ.ಕೆ ಗೊಬ್ಬರದ ಬಳಕೆಯನ್ನು ಶೇ೨೫-೩೦ ಕಡಿಮೆ ಗೊಳಿಸಬಹುದು.
೨) ಹೆಚ್ಚುವರಿ ಇಳುವರಿಯನ್ನು (ಶೇ ೧೫-೨೫) ಸಾಧಿಸಬಹುದು.
೩) ಕಾಫಿ ಗಿಡಗಳು ಕಾಂಡ ಕೊರಳು ಕೀಟಗಳ ಹಾವಳಿಯನ್ನು ಗಣನೀಯವಾಗಿ ನಿಯಂತ್ರಿಸಬಹುದು.
೪) ಕೀಟಗಳು ಹಾಗೂ ಶಿಲೀಂಧ್ರ ರೋಗಗಳನ್ನು ಕಡಿಮೆಯಾಗುತ್ತದೆ.
೫) ಕಾಫಿ ಗುಣಮಟ್ಟ ಉತ್ತಮವಾಗಿರುತ್ತದೆ.

ಪಿಸಿ(ಪೌಡರ್):ಇದು ಅತ್ಯುತ್ತಮ ನೈಸರ್ಗಿಕ ಉತ್ಪನ್ನವಾಗಿದ್ದು, ಕಾಫಿ ಕೃಷಿಯ ಸಮಗ್ರ ಕೀಟ ನಿರ್ವಹಣೆ ಕಾರ್ಯಕ್ರಮದಲ್ಲಿ ಅನೇಕ ರೀತಿಯ ಚಟುವಟಿಕೆಯಲ್ಲಿ ಸಕ್ರಿಯವಾಗಿ ಪಾತ್ರವಹಿಸುತ್ತವೆ. ಇದು ಕೀಟಗಳ ರಕ್ಷಣೆ ಒದಗಿಸುವ ಹೊತ್ತು ಪದರವನ್ನು ಹಾನಿಗೊಳಿಸುವುದರ ಜೊತೆಗೆ, ಕೀಟಗಳ ಉಸಿರಾಟದ ವ್ಯವಸ್ಥೆಯನ್ನು ಅಸ್ತವ್ಯಸ್ತಗೊಳಿಸುತ್ತದೆ. ಇದರ ದೀರ್ಘಾವಧಿಯ ಬಳಕೆಯಿಂದ ಕಾಫಿ ಸಸ್ಯಗಳಲ್ಲಿ ಪ್ರತಿರೋಧ ಶಿಕ್ಷೆಯು ವೃದ್ಧಿಸುತ್ತದೆ.
ಪ್ರಯೋಜನೆಗಳು:
೧) ಇದು ವಿಷಕಾರಿಯಲ್ಲದ, ಪರಿಸರ ಸ್ನೇಹಿತ ಮತ್ತು ಯಾವುದೇ ರೀತಿಯ ಶೇಷವನ್ನು ಎಲೆ,ಹೂವು ಅಥವಾ ಹಣ್ಣುಗಳಲ್ಲಿ ಬಿಡುವುದಿಲ್ಲ.
೨) ಇದು ಕಾಂಡ ಕೀಟ ದಾಳಿ ವಿರುದ್ಧ ಉತ್ತಮ ರಕ್ಷಣೆ ನೀಡುವುದರ ಜೊತೆಗೆ, ಕೀಟಗಳು ಹರಡುವಿಕೆಯನ್ನು ನಿಯಂತ್ರಿಸುತ್ತದೆ.
೩) ಇದು ಕಾಂಡ ಕೋಶ ಮೊಟ್ಟೆಗಳನ್ನು ನಿರ್ಜಲೀಕರಿಸಿ, ಸಂಪೂರ್ಣ ರೂಪಾಂತರಗೊಳ್ಳುವುದನ್ನು ತಡೆಗಟ್ಟುತ್ತದೆ.
೪) ಇದು ಗಿಡಗಳಕಾಂಡವನ್ನು ಪ್ರಬಲಗೊಳಿಸುವುದರ ಜೊತೆಗೆ ಪ್ರೌಡವಲ್ಲದ ಕೀಟಗಳು ಒಳಗೆ ಮದುಡಿ ನಿಸ್ಸೇಜಗೊಂಡು ಸೊರಗುತ್ತವೆ.
೫) ಪ್ರೌಢ ಕೀಟಗಳ ಕಾಂಡ ಕೊಳೆಯುವಿಕೆಯನ್ನು ಪ್ರತಿಬಂಧಿಸುತ್ತದೆ.
೬) ಕಾಂಡದೊಳಗಿನ ಕೀಟ ಹೊರಗಿನ ಪರಿಸ್ಥಿತಿಯನ್ನು ಅರಿಯುವ ಮತ್ತು ಸಂತಾನೋತ್ಪತ್ತಿ ಮಿಲನದ ಕ್ರಿಯೆಯನ್ನು  ಮುಂದಿಡುತ್ತದೆ.

ಬಳಕೆಯ ವಿಧಾನ:
೧) ೧ ಕೆ.ಜಿ ಕೀಟ ನಿಯಂತ್ರಕ ಪುಡಿಯನ್ನು ೩ ಲೀಟರ್ ನೀರಿನಲ್ಲಿ ಫೆವೆಕಾಲ್ ಅಂಟು ಮಿಶ್ರಣದೊಂದಿಗೆ ಕಾಫಿ ಗಿಡಗಳ ಕಾಂಡಕ್ಕೆ ಹಚ್ಚಬೇಕು.

ಲಾಭಗಳು:
೧) ಕಾಂಡ ಕಿರಿಯ ಕೀಟಗಳ ಹಾವಳಿಯನ್ನು ಸಂಪೂರ್ಣವಾಗಿ ಹತೋಟಿಯಲ್ಲಿಡಬಹುದು.
೨) ಹೆಚ್ಚುವರಿ ಇಳುವರಿ ಹಾಗೂ ಒಳ್ಳೆಯ ಗುಣಮಟ್ಟದ ಕಾಫಿಯನ್ನು ಪಡೆಯಬಹುದು.

ರೆಫರೆನ್ಸ: ಕೃಷಿಕ ಪತ್ರಿಕೆ (WWW.krushika.com)
ಎಂ. ಡಿ. ಪಲ್ಲವಿ

**ಎಂ. ಡಿ. ಪಲ್ಲವಿ**, ಕರ್ನಾಟಕ ರಾಜ್ಯದ ಪ್ರಸಿದ್ಧ ಸುಗಮ ಸಂಗೀತ ಗಾಯಕಿ. ಹಾಗೆಯೇ ಇವರು ನಟನೆಯಲ್ಲೂ ತಮ್ಮನ್ನು ತಾವು ಗುರುತಿಸಿಕೊಂಡಿದ್ದಾರೆ.ಇವರು ಸಂಗೀತ ನಿರ್ದೇಶಕರಾದ ಅರುಣ್ ಅವರನ್ನು ಮದುವೆಯಾಗಿರುತ್ತಾರೆ. ದುನಿಯಾ ಚಲನಚಿತ್ರದಲ್ಲಿ ಇವರು ಹಾಡಿರುವ "ನೋಡಯ್ಯ ಕ್ವಾಟೇ ಲಿಂಗವೇ" ಹಾಡಿಗೆ ೨೦೦೭ನೇ ವರ್ಷದ ಉತ್ತಮ ಹಿನ್ನಲೆ ಗಾಯಕಿ ಕರ್ನಾಟಕ  ರಾಜ್ಯ ಚಲನಚಿತ್ರ ಪ್ರಶಸ್ತಿ ದೊರೆತಿದೆ.  

## ಸಂಗೀತ 
ಪಲ್ಲವಿಯವರು ಹಿಂದೂಸ್ಥಾನೀ ಸಂಗೀತದಲ್ಲಿ ತರಬೇತಿ ಪಡೆದಿದ್ದಾರೆ. ನಂತರದ ದಿನಗಳಲ್ಲಿ ಮೈಸೂರು ಅನಂತಸ್ವಾಮಿಯವರ ಅಡಿಯಲ್ಲಿ ಸುಗಮ ಸಂಗೀತದ ತರಬೇತಿ ಪಡೆದಿದ್ದಾರೆ. 

## ನಟನೆ 
### ನಾಟಕ 
ಪಲ್ಲವಿಯವರು ನಾಟಕರಂಗದಲ್ಲಿ ತಮ್ಮ ಪ್ರತಿಭೆಯನ್ನು ತೋರಿದ್ದು, ಹಲವು ಬೀದಿನಾಟಕಗಳನ್ನು ನಿರ್ಮಿಸಿದ್ದಾರೆ. ಇವರು ನಟಿಸಿದ ಕೆಲ ನಾಟಕಗಳೆಂದರೆ, ಹ್ಯಾಮ್ಲೆಟ್, ಫಯರ್ ಅಂಡ್ ರೇನ್, ಬಲಿದಾನ, ಮೈ ಫೇರ್ ಲೇಡಿ, ಗಾಜಿನ ಗೊಂಬೆಗಳು, ವಕ್ರ ಹಾಗೂ ಇತರೆ.                     
### ದೂರದರ್ಶನ ಮತ್ತು ಚಲನಚಿತ್ರ 
ಪಲ್ಲವಿಯವರು ಕಿರುತೆರೆಯ ಮಾಯಾಮೃಗ ಹಾಗೂ ಗರ್ವ ಎಂಬ ಎರಡು ಧಾರಾವಾಹಿಗಳಲ್ಲಿ ನಟಿಸಿದ್ದಾರೆ. ಇವರು ರಾಷ್ಟ್ರಪ್ರಶಸ್ತಿ ವಿಜೇತ ಚಲನಚಿತ್ರ ಸ್ಟಂಬಲ್ ನಲ್ಲಿ ನಟಿಸಿದ್ದಾರೆ.ಹಾಗೆಯೇ ರಾಷ್ಟ್ರಪ್ರಶಸ್ತಿ ವಿಜೇತ ಚಲನಚಿತ್ರ ಗುಲಾಬಿ ಟಾಕೀಸ್ ನಲ್ಲೂ ಉಮಾಶ್ರೀಯವರೊಂದಿಗೆ ನಟಿಸಿದ್ದಾರೆ.
### ಕಂಠದಾನ 
ಪಲ್ಲವಿಯವರು ಹಲವಾರು ಚಲನಚಿತ್ರಗಳಲ್ಲಿ ಕಂಠದಾನ ಕಲಾವಿದೆಯಾಗಿಯೂ ಕಾರ್ಯ ನಿರ್ವಹಿಸಿದ್ದಾರೆ. ಪ್ರಮುಖವಾದವು, ಎದೆಗಾರಿಕೆ, ಆ ದಿನಗಳು, ಐಶ್ವರ್ಯ, ಮೀರ ಮಾಧವ ರಾಘವ. ಇವರು ಕನ್ನಡದ ನಟಿ ಡೈಸಿ ಬೊಪಣ್ಣರವರಿಗೆ, ಐಶ್ವರ್ಯ, ಸತ್ಯವಾನ್ ಸಾವಿತ್ರಿ, ರಾಮ ಶಾಮಭಾಮ, ಬಿಂಬ ಹಾಗೂ ಇತರೆ ಚಲನಚಿತ್ರಗಳಲ್ಲಿ ಕಂಠದಾನ ಮಾಡಿದ್ದಾರೆ

## ಬಾಹ್ಯ ಕೊಂಡಿಗಳು 
* Official website 
## ಉಲ್ಲೇಖಗಳು 
ವರ್ಗ:ಸಂಗೀತಗಾರರು
ವರ್ಗ:ಸುಗಮ ಸಂಗೀತ ಗಾಯಕಿಯರು
ಚಾಲ್ತಿ ಖಾತೆ

ಅರ್ಥಶಾಸ್ತ್ರದಲ್ಲಿ, ಒಂದು ರಾಷ್ಟ್ರದ ಚಾಲ್ತಿ ಲೆಕ್ಕದ ಬಂಡವಾಳ ಖಾತೆ ಎಂದು ಇತರ (ಕೆಲವೊಮ್ಮೆ ಹಣಕಾಸಿನ ಲೆಕ್ಕವು ಕರೆಯಲಾಗುತ್ತದೆ), ಪಾವತಿ ತನ್ನ ಸಮತೋಲನವನ್ನು ಎರಡು ಘಟಕಗಳಲ್ಲಿ ಒಂದಾಗಿದೆ. ಚಾಲ್ತಿ ಖಾತೆ ವ್ಯಾಪಾರ, ನಿವ್ವಳ ಪ್ರಾಥಮಿಕ ಆದಾಯ ಅಥವಾ ಉತ್ಪಾದನಾ ಆದಾಯ ಸಮಯದ ಒಂದು ನಿರ್ದಿಷ್ಟ ಅವಧಿಯಲ್ಲಿ ನಡೆದಿದ್ದು ಮತ್ತು ನಿವ್ವಳ ನಗದು ವರ್ಗಾವಣೆ, (ವಿದೇಶಿ ಹೂಡಿಕೆ ಮೈನಸ್ ಪಾವತಿ ವಿದೇಶಿ ಹೂಡಿಕೆದಾರರಿಗೆ ಮಾಡಿದ ಗಳಿಕೆಗಳ) ಸಮತೋಲನ ಒಳಗೊಂಡಿದೆ. ಪ್ರಸ್ತುತ ಖಾತೆಯನ್ನು ಸಮತೋಲನ ಒಂದು ರಾಷ್ಟ್ರದ ವಿದೇಶಿ ವ್ಯಾಪಾರದ ಎರಡು ಪ್ರಮುಖ ಮಾನದಂಡಗಳಲ್ಲಿ (ಮತ್ತೊಂದು ನಿವ್ವಳ ಬಂಡವಾಳದ ಹೊರಹರಿವು ಎಂದು) ಒಂದು. ಒಂದು ಚಾಲ್ತಿ ಲೆಕ್ಕದ ಹೆಚ್ಚುವರಿ ರಾಷ್ಟ್ರದ ನಿವ್ವಳ ವಿದೇಶಿ ಆಸ್ತಿಗಳನ್ನು (ಅಂದರೆ ಆಸ್ತಿಗಳನ್ನು ಕಡಿಮೆ ಭಾದ್ಯತೆಗಳನ್ನು) ಮೌಲ್ಯವನ್ನು ಪ್ರಶ್ನೆ ಅವಧಿಯಲ್ಲಿ ಬೆಳೆದ ಸೂಚಿಸಿದರೆ, ಚಾಲ್ತಿ ಖಾತೆ ಕೊರತೆ ಇದು ಕುಸಿದ ಸೂಚಿಸುತ್ತದೆ. ಸರ್ಕಾರ ಮತ್ತು ಖಾಸಗಿ ಹಣ ಪಾವತಿಗಳು ಎರಡೂ ಲೆಕ್ಕ ಸೇರ್ಪಡಿಸಲಾಗಿದೆ. ಸರಕು ಮತ್ತು ಸೇವೆಗಳನ್ನು ಸಾಮಾನ್ಯವಾಗಿ ಚಾಲ್ತಿಯ ಅವಧಿಯಲ್ಲಿ ಬಳಸಿಕೊಳ್ಳಲಾಗುತ್ತದೆ ಏಕೆಂದರೆ ಪ್ರಸ್ತುತ ಖಾತೆಯನ್ನು ಕರೆಯಲಾಗುತ್ತದೆ. 
#ಕೆಳಗಿನಂತೆ ಚಾಲ್ತಿ ಖಾತೆ ಲಾಭಗಳು ಹೀಗಿವೆ: -
*ಪ್ರಸ್ತುತ ಖಾತೆ ಮುಖ್ಯವಾಗಿ ಅಂದರೆ ಆದಾಯ ಮತ್ತು / ಅಥವಾ ಪಾವತಿ ದೈನಂದಿನ ಬ್ಯಾಂಕಿಂಗ್ ವ್ಯವಹಾರಗಳಲ್ಲಿ ಹೆಚ್ಚಿನ ಹೊಂದಿದೆ, ಇತ್ಯಾದಿ ಮಾಲೀಕರುಗಳು ಪಾಲುದಾರಿಕೆ ಸಂಸ್ಥೆಗಳು, ಸಾರ್ವಜನಿಕ ಮತ್ತು ಖಾಸಗಿ ಕಂಪನಿಗಳು, ಪ್ರತಿಷ್ಠಾನ, ವ್ಯಕ್ತಿಗಳು ಸಂಘಟನೆ ಎಂದು ಉದ್ಯಮಿಗಳ ತೆರೆಯಲಾಗುತ್ತದೆ.
*ಸರಿಯಾಗಿ ಮತ್ತು ಕೂಡಲೇ ತಮ್ಮ ವ್ಯಾಪಾರ ವಹಿವಾಟುಗಳಿಗೆ ಕೈಗೊಳ್ಳಲು ಉದ್ಯಮಿಗಳು ಶಕ್ತಗೊಳಿಸುತ್ತದೆ.
*ಯಾವುದೇ ಸರ್ಕಾರ ಜಾರಿಗೊಳಿಸಿದ ವೇಳೆ ಉದ್ಯಮಿಗಳು, ಯಾವುದೇ ಮಿತಿ ಇಲ್ಲದೆ ತಮ್ಮ ಪ್ರಸ್ತುತ ಖಾತೆಗಳಿಂದ ಬ್ಯಾಂಕಿಂಗ್ ನಗದು ವ್ಯವಹಾರದಲ್ಲಿ ತೆರಿಗೆಗೊಳಪಡುತ್ತವೆ ಹೊರಬರಬಹುದು.
*ಮುಖಪುಟ ಶಾಖೆ ಒಂದು ಆತನ ಬ್ಯಾಂಕ್ ಖಾತೆಯನ್ನು ತೆರೆಯುತ್ತದೆ ಅಲ್ಲಿ ಸ್ಥಳವಾಗಿರುತ್ತದೆ. ಬ್ಯಾಂಕ್ ಒಂದು ಮನೆ ಶಾಖೆಯಲ್ಲಿ ತೆರೆಯಿತು ಪ್ರಸ್ತುತ ಖಾತೆಯಲ್ಲಿ ಮಾಡಿದ ಠೇವಣಿಗಳ ಮೇಲೆ ಯಾವುದೇ ನಿರ್ಬಂಧಗಳನ್ನು ಇವೆ. ಆದಾಗ್ಯೂ, ಪ್ರಸ್ತುತ ಖಾತೆದಾರನ ಅನ್ವಯವಾಗುವಂತೆ ಅತ್ಯಲ್ಪ ಶುಲ್ಕ ಪಾವತಿಸಿ ಮನೆ ಶಾಖೆ ಬೇರೆ ಬ್ಯಾಂಕ್ ಯಾವುದೇ ಶಾಖೆಯಿಂದ ಹಣ ಠೇವಣಿ ಮಾಡಬಹುದು.
*ಇದು ಚೆಕ್, ಬೇಡಿಕೆ-ಕರಡುಗಳು ಅಥವಾ ಪಾವತಿಸುವ ಆದೇಶಗಳನ್ನು, ಇತ್ಯಾದಿ ನೀಡುವ ಮೂಲಕ ತಮ್ಮ ಸಾಲಗಾರರಿಗೆ ನೇರ ಪಾವತಿ ಮಾಡಲು ಉದ್ಯಮಿಗಳು ಸಹಾಯ
*ಇದು ತನ್ನ ಗ್ರಾಹಕರ ಪರವಾಗಿ ಹಣ ಸಂಗ್ರಹಿಸಲು ಬ್ಯಾಂಕ್ ಶಕ್ತಗೊಳಿಸುತ್ತದೆ ಮತ್ತು ಅವರ ಗ್ರಾಹಕರ ಖಾತೆಗಳ ಅದೇ ಸಲ್ಲುತ್ತದೆ.
*ಇದು ಓವರ್ಡ್ರಾಫ್ಟ್ (ಅಲ್ಪಾವಧಿಯ ಸಾಲ) ಸೌಲಭ್ಯ ಪಡೆಯಲು ಪ್ರಸ್ತುತ ಖಾತೆದಾರನ ಶಕ್ತಗೊಳಿಸುತ್ತದೆ.
*ಖಾತೆದಾರನ ಸಾಲದಾತರು ಅಂತರ ಬ್ಯಾಂಕು ಸಂಪರ್ಕದ ಮೂಲಕ ಖಾತೆದಾರನ ಕ್ರೆಡಿಟ್ ಅರ್ಹತೆಯ ಮಾಹಿತಿಯನ್ನು ಪಡೆಯಬಹುದು.
*ಇದು ದೇಶದ ಕೈಗಾರಿಕಾ ಪ್ರಗತಿಯನ್ನು ಸುಗಮಗೊಳಿಸುತ್ತದೆ. ತನ್ನ ಸಹಾಯ, ಉದ್ಯಮಿಗಳು ತಮ್ಮ ವ್ಯವಹಾರಗಳನ್ನು ನಡೆಸುವ ತೊಂದರೆಗಳನ್ನು ಎದುರಿಸಬೇಕಾಗುತ್ತದೆ ಎಂದು.
ಇದು ಸುಲಭವಾಗಿ ಮತ್ತು ತ್ವರಿತವಾಗಿ ಪ್ರಮುಖ ವ್ಯಾಪಾರ ವಹಿವಾಟುಗಳಿಗೆ ಕೈಗೊಳ್ಳಲು ಇಂಟರ್ನೆಟ್ ಬ್ಯಾಂಕಿಂಗ್ ಮತ್ತು ಮೊಬೈಲ್ ಬ್ಯಾಂಕಿಂಗ್ ಸೌಲಭ್ಯಗಳನ್ನು ಹೊಂದಿದೆ.
*ಇದು ಅಂತಹ ಬೇರೆ ಅನುಕೂಲಗಳು (ಪ್ರಯೋಜನಗಳನ್ನು) ಒದಗಿಸುತ್ತದೆ:
*ಯಾವುದೇ ಸ್ಥಳದಲ್ಲಿ ಠೇವಣಿ ಮತ್ತು ಹಣ (ನಗದು) ವಾಪಸಾತಿ.ಬಹು ಸ್ಥಳ ಹಣ ವರ್ಗಾವಣೆ,ಎಲೆಕ್ಟ್ರಾನಿಕ್ ಹಣ ವರ್ಗಾವಣೆ,ಇಮೇಲ್ ಅಥವಾ '.xls', '.TXT', 'ಪಿಡಿಎಫ್', ಮುಂತಾದ ವಿವಿಧ ಸ್ವರೂಪಗಳಲ್ಲಿ ಬ್ಯಾಂಕ್ ಹೇಳಿಕೆಗಳ ಡೌನ್ಲೋಡ್ ನಿಯತಕಾಲಿಕ (ಮಾಸಿಕ, ವಾರ್ಷಿಕ, ತ್ರೈಮಾಸಿಕ ಅಥವಾ)ಗ್ರಾಹಕ ರಕ್ಷಣೆ ಕಾರ್ಯನಿರ್ವಾಹಕ ಬೆಂಬಲ ನೀಡುತ್ತದೆ.

## ಉಲ್ಲೇಖಗಳು
## ಉಲ್ಲೇಖಗಳು
ಲಾಡು

thumb
**ಲಾಡು** ಭಾರತೀಯ ಉಪಖಂಡದಲ್ಲಿ ಜನಪ್ರಿಯವಿರುವ ಒಂದು ಚೆಂಡಿನಾಕಾರದ ಸಿಹಿತಿನಿಸು. ಲಾಡುಗಳನ್ನು ಹಿಟ್ಟು, ಮೃದುಮಾಡಲಾದ ಕಣಕ, ಸಕ್ಕರೆ, ಜೊತೆಗೆ ಪಾಕವಿಧಾನದೊಂದಿಗೆ ಬದಲಾಗುವ ಇತರ ಪದಾರ್ಥಗಳೊಂದಿಗೆ ತಯಾರಿಸಲಾಗುತ್ತದೆ. ಅವುಗಳನ್ನು ಹಲವುವೇಳೆ ಹಬ್ಬದ ಅಥವಾ ಧಾರ್ಮಿಕ ಸಂದರ್ಭಗಳಲ್ಲಿ ಬಡಿಸಲಾಗುತ್ತದೆ.
ಬೂಂದಿಲಾಡು ಇದು ಲಾಡುಗಳ ಒಂದು ವಿಧ.ಬೂಂದಿಲಾಡನ್ನು ಉಪನಯನ, ಮದುವೆ ಮುಂತಾದ ಕಾರ್ಯಕ್ರಮಗಳಲ್ಲಿ ಹೆಚ್ಚಾಗಿ ಬಳಸಲಾಗುತ್ತದೆ.

ವರ್ಗ:ಖಾದ್ಯ, ತಿನಿಸು
ಹಸೀನ

ಹಸೀನ, ಗಿರೀಶ್ ಕಾಸರವಳ್ಳಿಯವರು ೨೦೦೪ರಲ್ಲಿ ನಿರ್ದೇಶಿಸಿದ ಚಲನಚಿತ್ರ. ತಾರಾರವರು ಮುಖ್ಯ ಭೂಮಿಕೆಯಲ್ಲಿ ನಟಿಸಿದ ಪಾತ್ರಕ್ಕೆ ಅತ್ಯುತ್ತಮ ನಟಿ  ರಾಷ್ಟ್ರ ಪ್ರಶಸ್ತಿ ದೊರೆಯಿತು.  ಈ ಚಿತ್ರಕಥೆಯು ಗಂಡನಿದ ದೂರವಾದ  ಹಸೀನ ಎಂಬ ಹೆಣ್ಣು ಮಗಳ ಬಗ್ಗೆಯಾಗಿದೆ.

## ಕಥಾಹಂದರ 
ಈ ಚಲನಚಿತ್ರದ ಕಥೆಯು ಬಾನು ಮುಸ್ತಕ್ ಅವರ ಕರಿ ನಗರಗಳು ಎಂಬ ಕಥೆಯದ್ದಾಗಿದೆ. ಹಸೀನ(ತಾರಾ) ತನ್ನ ತಾಯಿಯ ವಿರೋಧದ ನಡುವೆಯೂ ಯಾಕುಬ್ ಎಂಬ ಒಬ್ಬ ಆಟೋ ಚಾಲಕನನ್ನು ಮದುವೆಯಾಗುತ್ತಾಳೆ. ದಂಪತಿಗಳಿಗೆ ಮೂರು ಹೆಣ್ಣು ಮಕ್ಕಳು ಮುನ್ನಿ, ಶುಬ್ಬಿ ಹಾಗೂ ಹಬೀಬ್ ಜನಿಸುತ್ತಾರೆ.  ತನ್ನ ನಾಲ್ಕನೆ ಮಗುವಿಗೆ ಗರ್ಭಿಣಿಯಾದ ಸಂದರ್ಭದಲ್ಲಿ ಹಸೀನ ಲಿಂಗಪತ್ತೆ ಪರೀಕ್ಷೆ ಮಾಡಿಸುತ್ತಾಳೆ. ಪರೀಕ್ಷೆಯಿಂದ ತನ್ನ ಹುಟ್ಟಲಿರುವ  ಮಗು ಹೆಣ್ಣೆಂದು  ತಿಳಿದ ಹಸೀನಾಳ ಗಂಡ, ಮುಂದೆ ತನ್ನ ಹೆಂಡತಿಯ ಮೇಲೆ ದೌರ್ಜನ್ಯವೆಸಗಲು ಶುರುಮಾಡುತ್ತಾನೆ. ಮುಂದೆ ಒಂದು ದಿನ ತನ್ನ ಸಂಸಾರವನ್ನು ಬಿಟ್ಟು ಹೊಗುತ್ತಾನೆ.

## ಪಾತ್ರ 
 ಹಸೀನಳಾಗಿ ತಾರಾ.

## ಪ್ರಶಸ್ತಿಗಳು 
ಈ ಚಲನಚಿತ್ರವು ಬಿಡುಗಡೆಯಾದ ನಂತರದಿಂದ ಈ ಕೆಳಗಿನ ಪ್ರಶಸ್ತಿಗಳನ್ನು ಪಡೆದಿದೆ.

**೨೦೦೪ ರಾಷ್ಟ್ರ ಚಲನಚಿತ್ರ ಪ್ರಶಸ್ತಿ (ಭಾರತ)**
* ಗೆಲುವು - ರಜತ ಕಮಲ ಪ್ರಶಸ್ತಿ - ಅತ್ಯುತ್ತಮ ನಟಿ - ತಾರಾ 
* ಗೆಲುವು - ರಜತ ಕಮಲ ಪ್ರಶಸ್ತಿ - ಅತ್ಯುತ್ತಮ ವಸ್ತ್ರ ವಿನ್ಯಾಸ - ಇಶ್ರತ್ ನಿಸಾರ್ 
* ಗೆಲುವು - ರಜತ ಕಮಲ ಪ್ರಶಸ್ತಿ - ಅತ್ಯುತ್ತಮ ಕುಟುಂಬ ಕಲ್ಯಾಣ ಚಲನಚಿತ್ರ  

## ಉಲ್ಲೇಖ 
## ಬಾಹ್ಯಕೊಂಡಿಗಳು 
* ಹಸೀನ ಐ ಎಮ್ ಡಿ ಬಿ ಯಲ್ಲಿ. 

ವರ್ಗ:ಕನ್ನಡ ಚಲನಚಿತ್ರಗಳು
ಉತ್ತರ ಕರ್ನಾಟಕದ ಲೇಖಕಿಯರು ಮತ್ತು ಸಾಧಕಿಯರು

## ಲೇಖಕಿ/ಸಾಧಕಿಯರು 
### ಶಾಸ್ತ್ರೀಯ ಲೇಖಕಿಯರು
{| style="vertical-align:top;" cellpadding="4"
|-
| colspan="3" style="text-align:center;"|
|-
|valign=top|
*ಗಂಗಾ ದೇವಿ
*ಅಕ್ಕ ಮಹಾದೇವಿ

ವರ್ಗ:ಕನ್ನಡ ಲೇಖಕಿಯರು
ಉಳಿತಾಯ ಖಾತೆ

ಉಳಿತಾಯ ಖಾತೆಯನ್ನು ಚಿಲ್ಲರೆ ಆರ್ಥಿಕ ಸಂಸ್ಥೆಗಳು ಬಡ್ಡಿ ಪಾವತಿ ವಿನಿಮಯ ಕಾರ್ಯ ನಿರ್ವಹಿಸುತ್ತದೆ. ಈ ಖಾತೆಗಳನ್ನು  ಗ್ರಾಹಕರು ತಮ್ಮ ಉಳಿತಾಯವನ್ನು ಮಾಡಲು ಒಂದು ಸೂಕ್ತವಾದ ಭದ್ರತೆಯ ವಿಧಾನವಾಗಿದೆ. ಬ್ಯಾಂಕ್ ಗಳು ಹಣವನ್ನು ಬಡ್ಡಿ-ಸಾಲವನ್ನಾಗಿ ವಿನಿಮಯ ಮಾಡಲು ಉಪಯೋಗಿಸುತ್ತಾರೆ.
## ವೆಚ್ಚ 
ಒಂದು ಉಳಿತಾಯ ಖಾತೆಯಿಂದ ಹಿಂಪಡೆಯುವವರೆಗೆ ಕೆಲವೊಮ್ಮೆ ದುಬಾರಿ, ಮತ್ತು ಅವರು ಹೆಚ್ಚು ಸಮಯ ತೆಗೆದುಕೊಳ್ಳುವ ಬೇಡಿಕೆ (ಪ್ರಸ್ತುತ) ಖಾತೆಯಿಂದ ಹಿಂಪಡೆಯುವವರೆಗೆ ಹೆಚ್ಚು. ಆದಾಗ್ಯೂ, ಹೆಚ್ಚಿನ ಉಳಿತಾಯ ಖಾತೆಗಳನ್ನು ಠೇವಣಿಯ ಪ್ರಮಾಣಪತ್ರಗಳ ಭಿನ್ನವಾಗಿ, ಹಿಂತೆಗೆದುಕೊಳ್ಳುವ ಮಿತಿ ಇಲ್ಲ. ಭಾರತದಲ್ಲಿ, ಸಾಮಾನ್ಯವಾಗಿ ಸೇವಾ ಶುಲ್ಕ, ಅಥವಾ ಪರೀಕ್ಷಿಸುವ ಖಾತೆಗೆ ಖಾತೆಯ ಒಂದು ಡೌನ್‍ಲೋಡ್ ಒಳಗೊಂಡಿರುತ್ತವೆ. ಆನ್‍ಲೈನ್ ಖಾತೆಗಳನ್ನು, ಮುಖ್ಯ ಪೆನಾಲ್ಟಿ ಇದು ಸುಲಭವಾಗಿ ಅಲ್ಲಿ ಒಂದು "ಇಟ್ಟಿಗೆ ಮತ್ತು ಗಾರೆ" ಬ್ಯಾಂಕ್ ಆನ್‍ಲೈನ್ ಖಾತೆಯಿಂದ ಹಣವನ್ನು ವರ್ಗಾಯಿಸಲು ಸ್ವಯಂಚಾಲಿತ ಕ್ಲಿಯರಿಂಗ್ ಹೌಸ್ ಬೇಕಾದ ಸಮಯ. ಹಣ ಸ್ಥಳೀಯ ಬ್ಯಾಂಕ್ ಆನ್‍ಲೈನ್ ಬ್ಯಾಂಕಿನಿಂದ ಹಣ ತೆಗೆದುಕೊಂಡು ವರ್ಗಾಯಿಸಿದಾಗ ನಡುವೆ ಅವಧಿಯಲ್ಲಿ ಯಾವುದೇ ಆಸಕ್ತಿ ಗಳಿಸುತ್ತಾರೆ.
## ಉಳಿತಾಯ ಲಾಭ 
*ಖಾತೆ ಉಳಿತಾಯ ಸಂಬಳ ಗಳಿಸುವ ಮತ್ತು ಆದಾಯ ಸ್ಥಿರ ಮಾಡಿದ ಇತರರ ಉಳಿತಾಯ ಅಭ್ಯಾಸ ಪ್ರೋತ್ಸಾಹಿಸುತ್ತದೆ.
*ಇದು ಬ್ಯಾಂಕ್ ಆಸಕ್ತಿ ಉಳಿಸುವ ಮೂಲಕ ಆದಾಯ ಗಳಿಸಲು ಠೇವಣಿ ಶಕ್ತಗೊಳಿಸುತ್ತದೆ.
*ಖಾತೆ ಉಳಿತಾಯ ಠೇವಣಿ ಚೆಕ್ ನೀಡುವ ಮೂಲಕ ಪಾವತಿ ಮಾಡಲು ಸಹಾಯ ಮಾಡುತ್ತದೆ.
*ಇದು ವರ್ಷದಲ್ಲಿ ಗಳಿಸಿದ ಒಂದು ಸಂಬಳದ ಮತ್ತು ಇತರ ವ್ಯಕ್ತಿಯ ಆದಾಯ ತೋರಿಸುತ್ತದೆ.
*ಖಾತೆ ಪಾಸ್ ಬುಕ್ ಉಳಿಸಲಾಗುತ್ತಿದೆ ಒಂದು ಗುರುತನ್ನು ಮತ್ತು ಖಾತೆದಾರನ ವಸತಿ ಪುರಾವೆ ವರ್ತಿಸುತ್ತದೆ.
*ಇದು ಇತರ ಜನರ ಖಾತೆಗಳಿಗೆ ಎಲೆಕ್ಟ್ರಾನಿಕ್ ಹಣ ವರ್ಗಾವಣೆ (EFT) ಸೌಕರ್ಯದೊಂದಿಗೆ ಒದಗಿಸುತ್ತದೆ.
*ಇದು ಇಂಟರ್ನೆಟ್ ಬ್ಯಾಂಕಿಂಗ್ ಮುಂತಾದ ಸೌಲಭ್ಯ ಮೂಲಕ ಆನ್ಲೈನ್ ಶಾಪಿಂಗ್ ಮಾಡಲು ಸಹಾಯ ಮಾಡುತ್ತದೆ.
*ಇದು ಖಾತೆದಾರನ ನಡೆಸಿತು ಎಲ್ಲಾ ಆನ್ಲೈನ್ ವ್ಯವಹಾರ ದಾಖಲೆಗಳನ್ನು ಇಡಲು ನೆರವಾಗುವ.
*ಸ್ವಯಂಚಾಲಿತ ಟೆಲ್ಲರ್ ಮಷಿನ್ ಮೂಲಕ ಅಗತ್ಯವಿದ್ದಾಗ ಇದು ತಕ್ಷಣದ ಹಣ ಒದಗಿಸುತ್ತದೆ.
*ಬ್ಯಾಂಕ್ ಉಳಿತಾಯ ಖಾತೆದಾರರಿಗೆ ಸೇವೆಗಳ ಸಂಖ್ಯೆಯನ್ನು ನೀಡುತ್ತದೆ.
## ಉಲ್ಲೇಖಗಳು 
ವರ್ಗ:ಬ್ಯಾಂಕ್ ಖಾತೆ
ಎ ಎನ್ ನಟರಾಜ್ ಗೌಡ

**ಎ ಎನ್ ನಟರಾಜ್ ಗೌಡ **ರವರು 15-07-1977ರಂದು ಜನಿಸಿದರು. ಬಾಲ್ಕ್ ಶಿಕ್ಷಣ ಸಂಸ್ಥೆಗಳ ಸ್ಥಾಪಕರಾದ ಇವರು ಉದ್ಯೋಗ ಮೇಳಗಳನ್ನು ಆಯೋಜಿಸುವುದರ ಮೂಲಕ ಅನೇಕ ಉದ್ಯೋಗಾಕಾಂಕ್ಷಿಗಳಿಗೆ ನೆರವಾಗಿದ್ದಾರೆ. ಪ್ರಶಾಂತ ನಗರದ ಲಯನ್ಸ್ ಕ್ಲಬ್ ನ ಮುಖಾಂತರ ಅನೇಕ ಸಮಾಜಸೇವಾ ಕಾರ್ಯಗಳನ್ನು ಮಾಡುತ್ತಿರುವ ಇವರು ಶಾಲಾ ಮಕ್ಕಳಿಗೆ ಉಚಿತವಾಗಿ ಪುಸ್ತಕ ವಿತರಣೆ ಸೇರಿದಂತೆ ಹಲವಾರು ಕಾರ್ಯಕ್ರಮಗಳನ್ನು ಹಮ್ಮಿಕೊಳ್ಳುತ್ತಿರುತ್ತಾರೆ. ಭಾರತೀಯ ರಾಷ್ಟ್ರೀಯ ಕಾಂಗ್ರೇಸ್ ನ ಸದಸ್ಯರಾಗಿರುವ ಇವರು ಕಳೆದ ಬೆಂಗಳೂರು ಮಹಾನಗರ ಪಾಲಿಕೆಯ ಚುನಾವಣೆಯಲ್ಲಿ ಸ್ಪರ್ಧಿಸಲು ಇಚ್ಛಿಸಿದ್ದರು. ಬಿ.ಪ್ಯಾಕ್ ನಿಂದ ತರಬೇತಿ ಪಡೆದಿದ್ದ ಇವರು ಮೀಸಲಾತಿ ಕಾರಣಗಳಿಂದಾಗಿ ಸ್ಪರ್ಧೆಯಿಂದ ಹಿಂದುಳಿಯಬೇಕಾಯ್ತು.

## ಬಾಲ್ಯ ಜೀವನ ಮತ್ತು ಶಿಕ್ಷಣ
## ವೃತ್ತಿ ಜೀವನ
## ಬಾಲ್ಕ್
## ಪ್ರಗತಿ ಫೌಂಡೇಷನ್
## ಕೆಂಪೇಗೌಡ ಸ್ಮಾರಕಗಳ ಸಂರಕ್ಷಣಾ ಸಮಿತಿ
ಬಾಲುಷಾಹಿ

''thumb
**ಬಾಲುಷಾಹಿ** ಭಾರತೀಯ ಪಾಕಪದ್ಧತಿ, ನೇಪಾಳಿ ಪಾಕಪದ್ಧತಿ ಮತ್ತು ಬಾಂಗ್ಲಾದೇಶಿ ಪಾಕಪದ್ಧತಿಯಲ್ಲಿ ಒಂದು ಸಾಂಪ್ರದಾಯಿಕ ಡೆಜ಼ರ್ಟ್. ಘಟಕಾಂಶಗಳ ದೃಷ್ಟಿಯಿಂದ ಅದು ಹೊಳಪುಳ್ಳ ಡೋನಟ್ ಅನ್ನು ಹೋಲುತ್ತದೆ, ಆದರೆ ರಚನೆ ಮತ್ತು ರುಚಿಯಲ್ಲಿ ವಿಭಿನ್ನವಾಗಿದೆ. ದಕ್ಷಿಣ ಭಾರತದಲ್ಲಿ, ಇದೇ ಬಗೆಯ ಪೇಸ್ಟ್ರಿಯನ್ನು **ಬಾದುಷಾ** ಎಂದು ಕರೆಯಲಾಗುತ್ತದೆ.
## ಉಲ್ಲೇಖಗಳು
ಪಕೋಡಾ

thumb
**ಪಕೋಡಾ** ಒಂದು ಕರಿದ ಲಘು ಆಹಾರ (ಫ್ರಿಟರ್). ಮೂಲತಃ ಭಾರತದ್ದಾದ ಇದು ದಕ್ಷಿಣ ಏಷ್ಯಾದ್ಯಂತ ಕಾಣಸಿಗುತ್ತದೆ. ಪಕೋಡಾಗಳನ್ನು ಒಂದು ಅಥವಾ ಎರಡು ಪದಾರ್ಥಗಳಿಂದ ತಯಾರಿಸಲಾಗುತ್ತದೆ, ಉದಾಹರಣೆಗೆ ಈರುಳ್ಳಿ, ಬದನೆಕಾಯಿ, ಆಲೂಗಡ್ಡೆ, ಪಾಲಕ್, ಬಾಳೆಕಾಯಿ, ಚೀಸ್, ಹೂಕೋಸು, ಟೊಮೇಟೊ, ಅಥವಾ ಮೆಣಸಿನಕಾಯಿ.

ವರ್ಗ:ಖಾದ್ಯ, ತಿನಿಸು
ಬಜ್ಜಿ

thumb
**ಬಜ್ಜಿ** ಅಥವಾ **ಭಜಿ** ಹಲವು ವಿಧಗಳನ್ನು ಹೊಂದಿರುವ, ಫ್ರಿಟರ್ಅನ್ನು ಹೋಲುವ ಒಂದು ಖಾರದ ಭಾರತೀಯ ತಿನಿಸು. ಭಾರತೀಯ ರಾಜ್ಯಗಳಾದ ಮಹಾರಾಷ್ಟ್ರ, ಆಂಧ್ರ ಪ್ರದೇಶ, ತಮಿಳುನಾಡು ಮತ್ತು ಕರ್ನಾಟಕದ ಹೊರಗೆ ಇಂತಹ ತಯಾರಿಕೆಗಳನ್ನು ಹಲವುವೇಳೆ *ಪಕೋಡಾ* ಎಂದು ಕರೆಯಲಾಗುತ್ತದೆ. ಅದನ್ನು ಸಾಮಾನ್ಯವಾಗಿ ವಿವಿಧ ಭಾರತೀಯ ಉಟಗಳ ಜೊತೆ ಮೇಲ್ತಿನಿಸಾಗಿ ಬಡಿಸಲಾಗುತ್ತದೆ, ಆದರೆ ಒಂಟಿಯಾಗಿ ಲಘು ಆಹಾರವಾಗಿ ತಿನ್ನುವಷ್ಟು ಜನಪ್ರಿಯವಾಗಿದೆ. ಇದು ಒಂದು ಜನಪ್ರಿಯ ಬೀದಿ ಆಹಾರವಾಗಿದೆ ಮತ್ತು ಹೆದ್ದಾರಿಗಳ ಢಾಬಾಗಳಲ್ಲಿ ಮಾರಾಟಕ್ಕೆ ಕಾಣಸಿಗುತ್ತದೆ.

ವರ್ಗ:ಖಾದ್ಯ, ತಿನಿಸು
ವರ್ಗ:ಕರ್ಣಾಟಕದ ಅಡುಗೆಗಳು
ವರ್ಗ:ಕರ್ನಾಟಕದ ಖಾದ್ಯಶೈಲಿ
ಕರಾವಳಿ ಕರ್ನಾಟಕದ ಲೇಖಕಿಯರು ಮತ್ತು ಸಾಧಕಿಯರು

## ಪುಟದ ಮಾದರಿ
*ಲೇಖಕಿ/ಸಾಧಕಿಯ ಪರಿಚಯ
**ಉದ್ಯೋಗ, 
**ಆಸಕ್ತಿ, 
**ಸಾಧನೆ
*ಬರವಣಿಗೆಯ ಕ್ಷೇತ್ರ 
**ಸಾಹಿತ್ಯ, ವಿಜ್ಞಾನ, ಕಲೆ, ಆಟೋಟ, ರಾಜಕೀಯ ಇತ್ಯಾದಿ
*ಪ್ರಶಸ್ತಿ, ಪುರಸ್ಕಾರಗಳು
*ಕೃತಿಗಳ ಸೂಕ್ಷ್ಮ ಪರಿಚಯ [ಲಭ್ಯವಿದ್ದಲ್ಲಿ ಮಾತ್ರ]

ಕರ್ನಾಟಕದ ಕರಾವಳಿ ಪ್ರದೇಶದಲ್ಲಿ ವಿವಿಧ ಕ್ಷೇತ್ರಗಳಲ್ಲಿ ಸೇವೆ ಸಲ್ಲಿಸಿರುವ ಮಹಿಳೆಯರ ಪರಿಚಯವನ್ನು ಈ ಪುಟದಲ್ಲಿ ಗಮನಿಸಬಹುದು.

## ಸಾಹಿತ್ಯ 
ಕವಿತೆ, ಕತೆ, ಕಾದಂಬರಿ, ನಾಟಕ, ಪ್ರಬಂಧ, ವಿಮರ್ಶೆ, ಸಂಶೋಧನೆ ಕ್ಷೇತ್ರಗಳಲ್ಲಿ ಸಾಧನೆ ಮಾಡಿರುವ ಲೇಖಕಿ/ಸಾಧಕಿಯರು.

#ಚಂದ್ರಕಲಾ ನಂದಾವರ - ಕವಯಿತ್ರಿ
#ಸಬಿಹಾ ಭೂಮಿಗೌಡಲೇಖಕಿ, ಪ್ರಾಧ್ಯಾಪಕಿ
#ಮೀನಾಕ್ಷಿ ರಾಮಚಂದ್ರನ್
#ಮಹೇಶ್ವರಿ ಯು
#ಮನೋರಮಾ ಭಟ್
#ಬಿ.ಎಂ.ರೋಹಿಣಿ
#ಕಿದೂರು ನಾಗವೇಣಿ
#ನಾಗವೇಣಿ ಮಂಚಿ
#ನಾಗವೇಣಿ ಎಚ್
#ಸರಸ್ವತಿ ಕೆ.
#ಗಂಗಾ ಪಾದೆಕಲ್
#ಮಣಿಮಾಲಿನಿ ವಿ.ಕೆ.
#ಮಿತ್ರಾ ವೆಂಕಟರಾಜ್
#ಸರಸ್ವತಿ ರಾಜವಾಡೆ
#ಶಕುಂತಲಾ ಭಟ್
#ಕವಿತಾ ರೈ
#ಶೈಲಾ ಯು
#ನಿಕೇತನ ಶೆಟ್ಟಿ
#ರಾಜಶ್ರೀ
#ಜ್ಯೋತಿ ಚೇಳ್ಯಾರು
#ವೈದೇಹಿ
#ಗಾಯತ್ರಿ ನಾವಡ
#ಲೀಲಾವತಿ
#ಜಾನಕಿ ಬ್ರಹ್ಮಾವರ
#ಕುಸುಮ ಪುತ್ರನ್
#ಕುಸುಮ ಶಾನುಭೋಗ
#ಸುಶೀಲಾ ಉಪಾಧ್ಯಾಯ
#ಲೀಲಾ ಭಟ್
#ಸುಧಾರಾಣಿ
#ಸುಲತಾ
#ಸುಜಾತಾ ಚೆಕ್ಕೆಮೂಲೆ
#ಜಯಮ್ಮ ಚೆಟ್ಟಿಮಾಡ
#ರಝಿಯಾ ಬೇಗಂ
#ಸಾರಾ ಅಬೂಬಕ್ಕರ್
#ಸುನಿತಾ ಶೆಟ್ಟಿ
#ಅನುಪಮಾಐ.ಎ.ಎಸ್. ಅಧಿಕಾರಿ
#ಧರಣಿದೇವಿ ಮಾಲಗತ್ತಿ
#ಮಿತ್ರವಿಂದಾ ಕುಲಕರ್ಣಿ
#ಮುಮ್ತಾಜ್ ಬೇಗಂ
#ಶಕುಂತಳಾ ಎಚ್. ಭಟ್

### ಸಂಪಾದಕಿ 
#ಸಂಧ್ಯಾ ಪೈ
#ಮಾಲಿನಿ ಮಲ್ಯ

### ಅಡುಗೆ ಸಾಹಿತ್ಯ 
#ಕಡಂಬಿಲ ಸರಸ್ವತಿ
#ಸವಿತಾ ಅಡಿಬಾಯಿ

## ಕಲಾವಿದರು 
### ಯಕ್ಷಗಾನ 
ಲೀಲಾವತಿ ಬೈಪಡಿತ್ತಾಯ, ಭಾಗವತರು.

### ಭರತನಾಟ್ಯ 
#ರಾಜಶ್ರೀ
#ಪ್ರತಿಮಾ ಶಶಿಧರ್

### ಜಾನಪದ 
#ಕರ್ಗಿ ಶೆಡ್ತಿ
#ಗಿಡಿಗೆರೆ ರಾಮಕ್ಕ
#ಮೂಕಜ್ಜಿ, ಮೂಕಾಂಬಿಕಾ ಐತಾಳ

### ಸಿನಿಮಾ 
#ಕಲ್ಪನಾ
#ಮನ್ವಿತಾ ಕಾಮತ್
#ರಾಧಿಕಾ
#ರಶ್ಮಿ ಅಭಯಸಿಂಹ
#ಐಶ್ವರ್ಯ ರೈ
#ಶಿಲ್ಪಾ ಶೆಟ್ಟಿ
#ಇಳಾ ವಿಟ್ಲ
#ಲೀಲಾವತಿ
#ಜಯಮಾಲಾ

## ಕ್ರೀಡೆ 
### ಕಬಡ್ಡಿ 
#ಮಮತಾ ಪೂಜಾರಿ  - ಕ್ರೀಡೆ -ಕಬಡ್ಡಿ

## ವಿಜ್ಞಾನ 
### ವೈದ್ಯಕೀಯ 
#ಲಲಿತಾ ಎಸ್.ಎನ್.ಭಟ್ - ಪ್ರಸೂತಿ ತಜ್ಞರು.
#ಪೂರ್ಣಿಮಾ - ಪ್ರಸೂತಿ ತಜ್ಞರು.
#ರತಿದೇವಿ - ಪ್ರಸೂತಿ ತಜ್ಞರು.

### ನಾಟಿ ವೈದ್ಯರು 
### ಪರಿಸರ 
#ವಿದ್ಯಾ ದಿನಕರ್
## ರಾಜಕೀಯ 
### ಲೋಕಸಭಾ ಸದಸ್ಸಯರು 
#ಶೋಭಾ ಕರಂದ್ಲಾಜೆ ಉಡುಪಿ ಕ್ಷೇತ್ರ
### ಶಾಸಕಿಯರು 
#ಶಕುಂತಲಾ ಶೆಟ್ಟಿ, ಪುತ್ತೂರು ಕ್ಷೇತ್ರ
#ಮಲ್ಲಿಕಾ ಪ್ರಸಾದ್, ಪುತ್ತೂರು ಕ್ಷೇತ್ರ
### ನಗರಸಭೆ ಮೇಯರ್ 
ವರ್ಗ:ಲೇಖಕಿಯರು
ಕೆ ವಿ ನಾರಾಯಣ

*ಡಾ.  ಕೆ.ವಿ.  ನಾರಾಯಣ* :- ಕನ್ನಡ ಭಾಷೆಯ ಭಾಷಾಶಾಸ್ತ್ರಜ್ಞರಾಗಿ, ವಿಮರ್ಶಕರಾಗಿ, ಸಂಸ್ಕೃತಿ ಚಿಂತಕರಾಗಿ ಕನ್ನಡ ಭಾಷೆ ಕಟ್ಟುವ ಕೆಲಸ ಮಾಡಿದರು. ಹುಟ್ಟಿದ್ದು 1948ರಲ್ಲಿ. ಮೈಸೂರು ಜಿಲ್ಲೆ, ಪಿರಿಯಾಪಟ್ಟಣ ತಾಲೂಕಿನ ಕಂಪಲಾಪುರದಲ್ಲಿ. ಅಮ್ಮ ಕೆಂಚಮ್ಮ. ಅಪ್ಪ ವೀರಣ್ಣ.

## ಶಿಕ್ಷಣ
ಕೆ.ವಿ. ಆರ್. ಮೊದಲ ಹಂತದ ಓದು ಹುಟ್ಟೂರು ಮತ್ತು ತಾಲೋಕು ಕೇಂದ್ರ ಪಿರಿಯಾಪಟ್ಟಣದಲ್ಲಿ. ಬೆಂಗಳೂರಿನ ನ್ಯಾಷನಲ್ ಕಾಲೇಜಿನಲ್ಲಿ ವಿಜ್ಞಾನವನ್ನು ತೆಗೆದುಕೊಂಡು ಪಿ.ಯು.ಸಿ. ಓದಿದರು. ಇಂಜಿನಿಯರಿಂಗ್ ಮಾಡಲು ಅವಕಾಶವಿದ್ದರೂ   ಇಂಜಿನಿಯರ್ ಆಗಕೂಡದೆಂದು ತೀರ್ಮಾನಿಸಿದ. ಕೆ.ವಿ.ಎನ್ ಮತ್ತೆ ಮೈಸೂರಿನ ಯುವರಾಜಾಸ್ ಕಾಲೇಜಿನಲ್ಲಿ ವಿಜ್ಞಾನದ ಪದವಿ ಅಭ್ಯಾಸವನ್ನು  ಮುಗಿಸಿದರು. ಆನಂತರದಲ್ಲಿ ಬಿಎಡ್ ಮುಗಿಸಿ ಆರಂಭಿಸಿದ್ದು ಹೈಸ್ಕೂಲಿನಲ್ಲಿ ಅಧ್ಯಾಪನ. ಮುಂದಿನ ಓದಿಗಾಗಿ ಮತ್ತೆ ಬೆಂಗಳೂರಿನತ್ತ ಪಯಣ. ಆ ಹೊತ್ತಿಗೇನೆ ಸಾಹಿತ್ಯದ ಓದಿಗೂ ಬಿದ್ದು. ಬರವಣಿಗೆಯಲ್ಲೂ ತೊಡಗಿಸಿಕೊಂಡಿದ್ದ ಕೆ.ವಿ.ಎನ್ ಮುಂದಿನ ಓದಿಗೆ ಆರಿಸಿಕೊಂಡಿದ್ದು ಸಾಹಿತ್ಯವನ್ನು.

## ಸಾಹಿತ್ಯ ವೃತ್ತಿ
ಅಧ್ಯಾಪನನನ ಕೆಲಸ ಆರಂಭಿಸಿದ್ದು ಬೆಂಗಳೂರಿನ ನ್ಯಾಷನಲ್   ಕಾಲೇಜಿನಲ್ಲಿ. ಬೆಂಗಳೂರು ವಿಶ್ವವಿದ್ಯಾಲಯದ ಜಿ.ಎಸ್.ಎಸ್ ನೇತೃತ್ತ್ವದಲ್ಲಿದ್ದ ಕನ್ನಡ ಅಧ್ಯಯನ ಕೇಂದ್ರಕ್ಕೆ ಸೇರ್ಪಡೆ.   ಜಿ.ಎಸ್.ಎಸ್ ಮಾರ್ಗದರ್ಶನದಲ್ಲಿ ಆನಂದವರ್ಧನನ **ಧ್ವನ್ಯಾಲೋಕ -ಒಂದು ಅಧ್ಯಯನ** ಮಾಡಿ ಪಿಎಚ್ ಡಿ ಪದವಿ ಪಡೆದರು.   ಬೋಧಿಸಿದ್ದು ಸಾಹಿತ್ಯ, ಸಾಹಿತ್ಯ ಮೀಮಾಂಸೆ ಮತ್ತು ಭಾಷಾಶಾಸ್ತ್ರವನ್ನು. ವಿಜ್ಞಾನದ ತಾತ್ವಿಕತೆಯನ್ನಿರಿಸಿಕೊಂಡೇ ಕೆ.ವಿ.ಎನ್ ಬೆಳೆದಿದ್ದು ವಿಮರ್ಶಕರಾಗಿ, ಭಾಷಾಶಾಸ್ತ್ರಜ್ಞರಾಗಿ, ಕನ್ನಡ ಸಂಸ್ಕೃತಿ ಚಿಂತಕರಾಗಿ. ಕೆ.ವಿ.ಎನ್ 1993ರಲ್ಲಿ ಕನ್ನಡಿಗರ ಕನಸಿನ ಸಂಸ್ಥೆಯಾಗಿದ್ದ   ಹಂಪಿ ಕನ್ನಡ ವಿಶ್ವವಿದ್ಯಾಲಯಕ್ಕೆ ಬಂದ ಶುರುವಿನಲ್ಲೇ ರಿಜಿಸ್ಟ್ರಾರ್ ಆಗಿ ಅಲ್ಲಿನ ಆಡಳಿತ ನಿರ್ವಹಣೆಯೊಳಗೂ ಪ್ರವೇಶ   ಪಡೆದರು. ಅಲ್ಲಿಂದ ನಿವೃತ್ತಿಯಾಗಿ ಹೊರಗೆ ಬರುವವರೆಗೆ ಹಲವು ಜನ ಕುಲಪತಿಗಳ ಆವಧಿಯಲ್ಲಿ ಆಡಳಿತ ಮತ್ತು ಅಧ್ಯಯನಗಳ   ಮೂಲಕ  ಕನ್ನಡ ವಿಶ್ವವಿದ್ಯಾಲಯವನ್ನು ಕಟ್ಟುವಲ್ಲಿ ಪ್ರಮುಖ ಪಾತ್ರವನ್ನು ನಿರ್ವಹಿಸಿದರು. ಬೆಂಗಳೂರು ವಿಶ್ವವಿದ್ಯಾಲಯದ ತಮ್ಮ ಅಧ್ಯಾಪನ ಸಂದರ್ಭದಲ್ಲೇ ಶುರುಮಾಡಿದ್ದ ಕನ್ನಡಭಾಷೆ ಮತ್ತು ಕನ್ನಡ ಸಂಸ್ಕೃತಿಯ ಚಿಂತನೆಗಳನ್ನು ಕನ್ನಡ ಸಮಾಜದ  ಬೇರುಗಳ ಮೂಲಕ ಅರಸುವ ಕೆಲಸವನ್ನು ಮತ್ತಷ್ಟು ಸ್ಪಷ್ಟವಾಗಿ ಮಂಡಿಸುತ್ತಾ ಬಂದರು. ಈಗಲೂ ಭಾಷೆ, ಸಾಹಿತ್ಯ, ಶಿಕ್ಷಣ   ಮತ್ತು ವಿಜ್ಞಾನ ಮೊದಲಾಗಿ ಕನ್ನಡ ಸಮಾಜಕ್ಕೆ ಸಂಬಂಧಿಸಿದ ಯಾವುದರಲ್ಲೂ ಜರೂರಾಗಿ ನಡೆಯಬೇಕಿರುವ ಕೆಲಸ ಇದೆ ಎಂದು  ತೊಡಗಿಸಿಕೊಂಡಿದ್ದಾರೆ.             
## ಪಿ.ಎಚ್.ಡಿ ಮಹಾಪ್ರಬಂಧ
* ಧ್ವನ್ಯಾಲೋಕ -ಒಂದು ಅಧ್ಯಯನ.         ‌

## ಕೃತಿಗಳು
# ಕನ್ನಡ ಜಗತ್ತು:ಅರ್ಧ ಶತಮಾನ           
# ನಮ್ಮೊಡನೆ ನಮ್ಮ ನುಡಿ.
# ಕನ್ನಡ ಶೈಲಿ ಕೈಪಿಡಿ
# ಶೈಲಿಶಾಸ್ತ್ರ
# ಭಾಷೆಯ ಸುತ್ತಮುತ್ತ
# ಬೇರು ಕಾಂಡ ಚಿಗುರು               
# ಮತ್ತೆ ಭಾಷೆಯ ಸುತ್ತಮುತ್ತ
# ಕನ್ನಡ ನುಡಿಯ ಆಕರ ಕೋಶ
# ನುಡಿಗಳ ಅಳಿವು
# ಚಾಮ್ಸ್ಕಾಯೊಡನೆ ಎರಡು ಹೆಜ್ಜೆ
# ದ್ವಿಭಾಷಿಕತೆ
# ಸ್ಥಳ ನಾಮಗಳು : ಪರಿವರ್ತನೆ ಮತ್ತು ಪ್ರಭಾವ.
# ಭಾಷಾ ವಿಶ್ವಕೋಶ

## ಸಾಹಿತ್ಯ ವಿಮರ್ಶೆ
* ಸಾಹಿತ್ಯ ತತ್ವ: ಬೇಂದ್ರೆ ದೃಷ್ಟಿ.             
* ತೊಂಡುಮೇವು.

## ನಾಟಕಗಳು
* ಹುತ್ತವ ಬಡಿದರೆ (೧೯೮೬)

## ಅನುವಾದಗಳು
* ಅಂಕೆ ತಪ್ಪಿದ ಆರ್ಥುರೋ ಊಯಿ  (ಬಟೋಲ್ಟ್ ಬ್ರೆಕ್ಟ್ ).  ೨೦೦೯                   
* ಜೆನ್ ಕಥೆಗಳು  (೧೯೯೪)              
* ಪ್ರೀತಿಸುವುದೆಂದರೆ (ಆರ್ಟ್ ಆಫ್ ಲವಿಂಗ್ ಎರಿಕ್ ಫ್ರಾಂ) ೨೦೦೩

## ಉಲ್ಲೇಖಗಳು
*
ಮೇಡನ್ಸ್ ಹೋಟೆಲ್, ದೆಹಲಿ

ಮೇಡನ್ಸ್ ಹೋಟೆಲ್, ದೆಹಲಿಯನ್ನು, ಒಬೆರಾಯ್ ಮೇಡನ್ಸ್ ಹೋಟೆಲ್, ಮತ್ತು ಮೂಲತಃ ಮೇಡನ್ ನ ಮೆಟ್ರೋಪಾಲಿಟನ್ ಹೋಟೆಲ್, ದೆಹಲಿ, ಭಾರತ ಸಿವಿಲ್ ಲೈನ್ಸ್ ವಿಭಾಗದಲ್ಲಿ ಪಾರಂಪರಿಕ ಹೊಟೆಲ್ ಆಗಿದೆ. ಇದನ್ನು 1903 ರಲ್ಲಿ ಉದ್ಘಾಟಿಸಲಾಯಿತು, ಮತ್ತು ಇದು ದೆಹಲಿಯಲ್ಲಿ ಮೊದಲ ಆಧುನಿಕ ಹೋಟೆಲ್ ಆಗಿದ್ದು, ಮತ್ತು ಸಿವಿಲ್ ಲೈನ್ಸ್ನಲ್ಲಿ  ನೆಲೆಗೊಂಡಿದೆ.  ಎಲ್ಲಾ ಯುರೋಪಿಯನ್ ಶೈಲಿಯ ಹೋಟೆಲ್ಗಳು ನೆಲೆಗೊಂಡಿರುವ ಜಾಗ ಈ ಸಿವಿಲ್ ಲೈನ್ಸ್ ಆಗಿದೆ ಮತ್ತು ಬ್ರಿಟಿಷ್ ಆಡಳಿತದ ಅಧಿಕಾರಿಗಳು ಉಳಿದಉಕೊಳ್ಳುತ್ತಿದ್ದ ಜಾಗವಾಗಿದೆ.

## ಇತಿಹಾಸ
ಮೂಲ ಹೋಟೆಲ್ (ಮೆಟ್ರೋಪಾಲಿಟನ್ ಹೋಟೆಲ್) ಜಂಟಿಯಾಗಿ ಇಬ್ಬರು ಆಂಗ್ಲರು ನಡೆಸುತ್ತಿದ್ದರು, ಅವರೇ ಮೇಡನ್ ಸಹೋದರರು, ನಂತರ 1894 ರಿಂದ, ಮತ್ತು 1902 ರ ನಂತರದಿಂದ  ಇಬ್ಬರಲ್ಲಿ ಒಬ್ಬರಾದ, ಜೆ ಮೇಡನ್, ತನ್ನ ಪ್ರಸ್ತುತ ಸ್ಥಳದಲ್ಲಿ ಹೋಟೆಲ್ ನಡೆಸುತ್ತಿದ್ದರು.ಮತ್ತು 20 ನೇ ಶತಮಾನದ ಆರಂಭದಲ್ಲಿ, ಹೋಟೆಲ್ ವ್ಯಾಪಕವಾಗಿ ಬೆಳೆದು ದೆಹಲಿಯಲ್ಲಿ ಅತ್ಯುತ್ತಮ ಹೋಟೆಲ್ ವೆಂದು ಪರಿಗಣಿಸಲಾಗಿದೆ. ಭಾರತದ ಚಕ್ರವರ್ತಿ ಎಂದು ಎಡ್ವರ್ಡ್ ವಿ ಪಟ್ಟಾಭಿಷೇಕ ಆಚರಿಸಲು ಲಾರ್ಡ್ ಕರ್ಜನ್ ಹಿಡಿತದಲ್ಲಿದ್ದ 1903 ಪಟ್ಟಾಭಿಷೇಕದ ದರ್ಬಾರಿನಲ್ಲಿ ಸಮಯದಲ್ಲಿ, ಮೆಟ್ರೊಪಾಲಿಟನ್ ಹೋಟೆಲ್ ಅತ್ಯಂತ ಬೇಡಿಕೆಯಲ್ಲಿದ್ದ ಹೋಟೆಲ್ ಆಗಿದ್ದು, ಇಲ್ಲಿನ ಸೌಕರ್ಯಗಳು ಮತ್ತು ಅತ್ಯಂತ ದುಬಾರಿ ಬೇಡಿಕೆಯ ಹೋಟೆಲ್ ಆಗಿತ್ತು. ಹೋಟೆಲ್ 200 ಮೀಟರ್ ದೂರ ಸಿವಿಲ್ ಲೈನ್ಸ್ ಮೆಟ್ರೋ ನಿಲ್ದಾಣದಿಂದ ಇದೆ. ಇದು ದಹಲಿಯ ಕೇಂದ್ರದಲ್ಲಿ ಇದೆ. ಇದರ ವಾಸ್ತುಶಿಲ್ಪವು ಹಳೆಯ, ಮಹತ್ವಪೂರ್ಣವಾದ ಯುರೋಪಿಯನ್ ಸಂಪ್ರದಾಯದ ಪುರಾವೆಯನ್ನು ಹೊಂದಿದೆ. ಇಂದು ಒಬೆರಾಯ್ ಹೊಟೇಲ್ ಹಾಗೂ ರೆಸಾರ್ಟ್ಗಳು ಸರಣಿ ಭಾಗವಾಗಿದೆ.

## ಸವಲತ್ತುಗಳು
ಈ ಹೋಟೆಲ್ ತನ್ನ ಗ್ರಾಹಕರಿಗೆ ಒಂದು ಪ್ರಯಾಣ ಸಂಬಂಧಿಸಿದ ಕಾರ್ಯಕ್ರಮಕ್ಕಾಗಿ ಊಟದ, ವಸತಿ, ಸಭೆಗಳು ಮತ್ತು ಸಮಾರಂಭಗಳಿಗಾಗಿ ವಿಶೇಷ ಪ್ರದೇಶಗಳನ್ನು ಮತ್ತು ಡಿಸ್ಕವರ್ ದೆಹಲಿ ಹೊಂದಿದೆ. ಗ್ರದೆನ್ ಟೆರೇಸ್, ಕರ್ಜನ್ ರೂಮ್ ಮತ್ತು ಕ್ಯಾವಲ್ರಿ ಬಾರ್ ಹೋಟೆಲ್ ಊಟದ ಪ್ರದೇಶಗಳು ಮತ್ತು ರೆಸ್ಟೋರೆಂಟ್ ಇವೆ. ಮೇಡನ್ಸ್ ಹೋಟೆಲ್ 55 ಐಷಾರಾಮಿ ಸುಟೆಗಳು ಮತ್ತು ಕೊಠಡಿಗಳು ಹೊಂದಿದೆ. ಎಲ್ಲಾ ಕೊಠಡಿಗಳು ಮತ್ತು ಕೋಣೆಗಳು ಮಿನಿ ಬಾರ್, ಚಹಾ-ಕಾಫಿ ತಯಾರಕ ಮಾಚೀನೆಗಳು, ಎಲ್ಸಿಡಿ ಟಿವಿಗಳು, ಉಪಗ್ರಹ ಚಾನಲ್, ವೈಯಕ್ತಿಕ ಕೊಠಡಿ ಸೇಫ್ ಲೊಕ್ಕೇರ್ಗಳು, ಹೇರ್ ಡ್ರೈಯರ್, ನಿಸ್ತಂತು ಹೆಚ್ಚಿನ ವೇಗದ ಇಂಟರ್ನೆಟ್ ಮತ್ತು ನೇರ ಡಯಲ್ ದೂರವಾಣಿಗಳು ರೀತಿಯ ಸೌಲಭ್ಯಗಳನ್ನು ಕೇಂದ್ರೀಯ ಹವಾನಿಯಂತ್ರಿತ ಇವೆ. ಇದರ ಇನ್ಸಿತೇ ಸೌಲಭ್ಯಗಳನ್ನು ಕಾರು ವಿನಂತಿಯನ್ನು ವರ್ಗಾವಣೆ,  ವೈದ್ಯರ ಕರೆ ಸೇರಿವೆ, ಆನ್ ಸೈಟ್ ಪಾರ್ಕಿಂಗ್, ಪರಿಚಾರಕ ಪಾರ್ಕಿಂಗ್, ಜಿಮ್ ಪ್ರವೇಶ, ಈಜುಕೊಳ ಪ್ರವೇಶ ವಿಭಿನ್ನವಾಗಿ ಅಂಗವಿಕಲರಲ್ಲಿ, ಕರೆನ್ಸಿ ವಿನಿಮಯ, ಪೋರ್ಟರ್ ನೆರವು ಮತ್ತು ಲಗೇಜ್ ಕೊಠಡಿ ಸೌಲಭ್ಯಗಳು ಒಳಗೊಂಡಿದೆ.

## ಉಲ್ಲೇಖಗಳು
ವರ್ಗ:ಉದ್ಯಮ
ಒಲಿಂಪಿಕ್ ಏರ್

**ಒಲಿಂಪಿಕ್ ಏರ್** (ಗ್ರೀಕ್: Ολυμπιακή) ಪ್ರಾದೇಶಿಕ ವಿಮಾನಯಾನ, ಗ್ರೀಕ್ ವಿಮಾನಯಾನ ವಾಹಕ ಏಜಿಯನ್ ಏರ್ಲೈನ್ಸ್ನಾ ಒಂದು ಅಂಗಸಂಸ್ಥೆ. ಮಾಜಿ ಗ್ರೀಕ್ ನ್ಯಾಶನಲ್ ಕ್ಯಾರಿಯರ್ ಒಲಿಂಪಿಕ್ ಏರ್ಲೈನ್ಸ್ ಎಂಬ ಹೆಸರನ್ನು 1957 ರಿಂದ 21 ನೇ ಶತಮಾನದ ಆರಂಭದ ವರೆಗೂ ಹೊಂದಿತ್ತು.  ಒಲಂಪಿಕ್ ಏರ್ವೇಸ್ ಹೊತ್ತೊಯ್ಯುವ ಕಂಪನಿಯ ಖಾಸಗೀಕರಣ ರಚನೆಯಾಯಿತು. ಒಲಿಂಪಿಕ್ ಏರ್ಲೈನ್ಸ್ 2009 ರ ಅಕ್ಟೋಬರ್ 1 ಇದರ ಪ್ರಮುಖ ಕೇಂದ್ರವೂ ಎರಡು ದಿನಗಳ ನಂತರ ನಡೆಯುತ್ತಿರುವ ಕಂಪನಿಯ ಅಧಿಕೃತ ಪೂರ್ಣ ಪ್ರಮಾಣದ ಆರಂಭಿಕ ಎಲ್ಲಾ ಕಾರ್ಯಗಳು, ಕಾಣಿಸಿಕೊಂಡ ನಂತರ ಒಲಿಂಪಿಕ್ ಏರ್ 2009 ರ ಸೆಪ್ಟೆಂಬರ್ 29 ರಂದು ಸೀಮಿತ ಕಾರ್ಯಾಚರಣೆಯನ್ನುತನ್ನ ಮೂಲ ನಿಲ್ದಾಣವಾದ ಆತನ್ಸ್ ಇಂಟರ್‌ನ್ಯಾಶನಲ್ ಏರ್‌ಪೋರ್ಟ್ ಆರಂಭಿಸಿತು, ಮತ್ತು ರೋಡ್ಸ್ ಅಂತರರಾಷ್ಟ್ರೀಯ ವಿಮಾನ ದ್ವಿತೀಯ ಕಾರ್ಯನಿರ್ವಾಹಕ ಕೇಂದ್ರವಾಗಿ ಮಾಡಲಾಯಿತು. ಏರ್ಲೈನ್ ಪ್ರಧಾನ ಖಚೇರಿ ಸ್ಪತ ಅಥೆನ್ಸ್ನ  ಅಂತಾರಾಷ್ಟ್ರೀಯ ವಿಮಾನ ನಿಲ್ದಾಣದಲ್ಲಿ ಕಟ್ಟಡ 57 ನಲ್ಲಿ ಇದ್ದು, ಮತ್ತು ಅದರ ನೋಂದಾಯಿತ ಸ್ಥಾನವ ಕೋರೋಪಿ, ಕ್ರೋಪಿಯ ಈಸ್ಟ್ ಅಟ್ಟಿಕಾದಲ್ಲಿದೆ.

ಏರ್ಲೈನ್ ಒಲಿಂಪಿಕ್ ವೈಮಾನಿಕ ಆನುವಂಶಿಕವಾಗಿ ಈ ಆ ಟ್ ಆ ಕೋಡ್ ಓಎ: ಈ ಸೀ ಆ ಓ ಕೋಡ್ ಓ ಆ ಏಚ್ ಬಳಸುತ್ತದೆ. ವಿಮಾನಯಾನ ಆರಂಭದಲ್ಲಿ ಈ ಸೀ ಆ ಓ ಸಂಕೇತ ನೊವಾ ಬಳಸಿಕೊಂಡು ಉಡಾವಣೆ, ಆದರೆ ನಂತರ ವರದಿಯ ಒಲಿಂಪಿಕ್ ಏರ್ಲೈನ್ಸ್ ಬಳಸುವ ಓ  ಅಲ್ ಕೋಡ್ ಖರೀದಿಸಿತು.

ಫೆಬ್ರವರಿ 22, 2010 ರಂದು, ಒಲಿಂಪಿಕ್ ಏರ್ ಮತ್ತು ಅದರ ಮುಖ್ಯ ಪ್ರತಿಸ್ಪರ್ಧಿ ಏಜಿಯನ್ ಏರ್ಲೈನ್ಸ್ ಅವರು ಏಜಿಯನ್ ಬ್ರ್ಯಾಂಡ್ ಬಳಕೆಗೆ, ತಮ್ಮ ಕಾರ್ಯಾಚರಣೆಗಳನ್ನು ವಿಲೀನಗೊಳ್ಳಲು ಒಪ್ಪಂದವೊಂದನ್ನು ಪ್ರಕಟಿಸಿತು. ಯುರೋಪಿಯನ್ ಸ್ಪರ್ಧೆಗಳಲ್ಲಿ ಆಯೋಗ ತನಿಖಾ ನಂತರ, ಜನವರಿ 26 ವಿಲೀನ ಸ್ಪರ್ಧೆಗೆ ವಿರುದ್ಧವಾದ ವಿರೋಧಕ್ಕೆ ಕಾರಣಗಳಾಗಿದ್ದರಿಂದ ವಿಲೀನವನ್ನು ನಿರ್ಬಂಧಿಸಲಾಗಿದೆ ಎಂದು 2011 ರಲ್ಲಿ ಪ್ರಕಟಿಸಲಾಯಿತು.

ಆದರೆ, ಏಜಿಯನ್ ಗೆ ಮಾರಾಟ ಅಂತಿಮವಾಗಿ 10 ಅಕ್ಟೋಬರ್ 2013 ರಂದು ಇಯು ಸ್ಪರ್ಧೆ ಆಯೋಗ ಅಂಗೀಕರಿಸಿತು, ಮತ್ತು ವಿಮಾನಯಾನ ಈಗ ಏಜಿಯನ್ ಏರ್ಲೈನ್ಸ್ ಒಂದು ಅಂಗಸಂಸ್ಥೆ. ಇದು ಪ್ರಸ್ತುತ 14 ಬಂಬಾರ್ಡಿಯರ್ ಡ್ಯಾಶ್ 8 ವಿಮಾನ, ಅದರ ಮಾಜಿ ಪಡೆಯನ್ನು ಕೂಡಾ ಆ320 ಮತ್ತು ಆ319 ವಿಮಾನ ಒಳಗೊಂಡಿದೆ ಮತ್ತು ವಿವಿಧ ಪ್ರಕ್ರಿಯೆಗಳನ್ನು ವಿವಿಧ ಸಮಯದಲ್ಲಿ ಮಾರಾಟ ಮಾಡಲಾಗಿದೆ.

## ಮಾಲೀಕತ್ವ
ಒಲಿಂಪಿಕ್ ಏರ್ ಒಡೆತನ ಈಗ 100% ಏಜಿಯನ್ ಏರ್ಲೈನ್ಸ್ ಹೊಂದಿದೆ, ಇದು ನಗದು € 72 ಮಿಲಿಯನ್ ಕಂಪನಿ ಕೊಂಡುಕೊಂಡಿತು ಮತ್ತು ಅದನ್ನು ಕಂತುಗಳಲ್ಲಿ ಪಾವತಿಸಬೇಕು. € 20 ಮಿಲಿಯನ್ 22 ಅಕ್ಟೋಬರ್ 2012 ನೀಡಲಾಯಿತು ಮತ್ತು ಉಳಿದ ಮೊತ್ತವನ್ನು  5 ಸಮಾನ ವಾರ್ಷಿಕ ಕಂತುಗಳಲ್ಲಿ ಕಟ್ಟಬೇಕಾಗಿದ್ದು,ಮೊದಲನೆಯದನ್ನು 23 ಅಕ್ಟೋಬರ್ 2013 ಪಾವತಿಸಲಾಗಿದೆ. ಬ್ರ್ಯಾಂಡ್ಗಳು ಮತ್ತುಲಾಂಛನಗಳಲ್ಲಿ ಎರಡು ವಿಮಾನಯಾನ ಕಂಪನಿಗಳ ಹಾಗೇ ಉಳಿಸಿಕೊಳ್ಳಬೇಕೆಂದು ನಿರೀಕ್ಷಿಸಲಾಗಿತ್ತು ಮತ್ತು ಎರಡು ಕೊಂಪನಗಳು ಒಂದೊಂದರಂತೆ ವಿಶಿಷ್ಟ ಫ್ಲೀಟ್ ಮತ್ತು ಹಾರಾಟದ ಕಾರ್ಯಾಚರಣೆ ಹೊಣೆ ಇಟ್ಟುಕೊಂಡಿತ್ತು.

## ಗಮ್ಯಸ್ಥಾನಗಳು
### ಸಂಕೇತ ಹಂಚಿಕೆಯ ಒಪ್ಪಂದಗಳು
ಒಲಿಂಪಿಕ್ ಏರ್ ಡೆಲ್ಟಾ ಏರ್ಲೈನ್ಸ್, ಎತಿಹಾಡ್, ಟರೊಮ್ ಮತ್ತು ಕ್ಲ್ಮ್ ಸೇರಿದಂತೆ ವಿವಿಧ ವಾಹಕಗಳು ಸಂಕೇತ ಹಂಚಿಕೆಯ ಒಪ್ಪಂದಗಳ ಹೊಂದಿಡಾ ಮೇರೆಗೆ ಬಳಸಲಾಗುತಿತ್ತು. ಒಮ್ಮೆ ವಾಹಕ ಏಜಿಯನ್ ಏರ್ಲೈನ್ಸ್ ಖರೀದಿಸಿಡಾ ನಂತರ ಒಪ್ಪಂದಗಳ ವಜಾಗೊಳಿಸಲಾಯಿತು. ಏಜಿಯನ್ ಒಲಿಂಪಿಕ್ ಏರ್ ನಿರ್ವಹಿಸುತ್ತಿರುವ ಎಲ್ಲಾ ಪೀ ಸ್ ಓ ನಲ್ಲಿ ಅದರ ಕೋಡ್ ಇರಿಸಿದೆ. ಏಜಿಯನ್ ನಿರ್ವಹಿಸುತ್ತಿರುವ ಎಲ್ಲಾ ವಿಮಾನಗಳನ್ನು ಒಲಿಂಪಿಕ್ ಏರ್ ವೆಬ್ಸೈಟ್ನಿಂದ ಬುಕ್ ಮಾಡಬಹುದು.

## ಉಲ್ಲೇಖಗಳು
ವರ್ಗ:ವಿಮಾನಯಾನ ಕಂಪನಿಗಳು
ಅಜ್ಮೀರ ಶತಾಬ್ದಿ ಎಕ್ಸ್ಪ್ರೆಸ್

ಭಾರತದ ಉತ್ತರ ರೈಲ್ವೆ ವಲಯದ ದಹಲಿ ಮತ್ತು  ಅಜ್ಮೀರ ಜಂಕ್ಷನ್ ನಡುವೆ ಚಲಿಸುವ - 12015/16 ಸಂಖ್ಯೆಯ **ಅಜ್ಮೀರ ಶತಾಬ್ದಿ ಎಕ್ಸ್ಪ್ರೆಸ್** ಭಾರತೀಯ ರೈಲ್ವೆ ಸೇರಿದ ಶತಾಬ್ದಿ ಎಕ್ಸ್ಪ್ರೆಸ್ ವರ್ಗದ ಒಂದು ಅತಿವೇಗದ ಎಕ್ಸ್ಪ್ರೆಸ್ ರೈಲು. ಇದು ಅಜ್ಮೀರ ಜಂಕ್ಷನ್ ಗೆ ದಹಲಿ ಇಂದ ರೈಲು ಸಂಖ್ಯೆ 12015 ಆಗಿ ಮತ್ತು ದೆಹಲಿ, ಹರಿಯಾಣ ಹಾಗೂ ರಾಜಸ್ಥಾನ ರಾಜ್ಯಗಳ ಸೇವೆಯನ್ನು ವಿರುಧ್ಧ ದಿಕ್ಕಿನಲ್ಲಿ ರೈಲು ಸಂಖ್ಯೆ 12016 ಆಗಿ ಕಾರ್ಯನಿರ್ವಹಿಸುತ್ತದೆ.
## ಬೋಗಿಗಳು
12015/16 ದಹಲಿ ಅಜ್ಮೀರ ಶತಾಬ್ದಿ ಎಕ್ಸ್ಪ್ರೆಸ್ ಪ್ರಸ್ತುತ 1 ಎಸಿ ಪ್ರಥಮ ದರ್ಜೆ, 11 ಎಸಿ ಚೇರ್ ಕಾರ್ ಮತ್ತು 2 ಕೊನೆಯ ಜೆನರೇಟರ್ ಬೋಗಿಗಳನ್ನು ಹೊಂದಿದೆ. ಇದು ಒಂದು ಅಡಿಗೆಮನೆಯ್ಗೆಂದು ಮೀಸಲಿಡುವ ಬೋಗಿಯನ್ನು ಹೊಂದಿಲ್ಲ ಆದರೆ ಅಡುಗೆ- ತಿಂಡಿಗಳ ವ್ಯವಸ್ಥೆಯನ್ನು ರೈಲು ಹೊಂದಿದೆ. ಭಾರತದ ರೈಲು ಸೇವೆಗಳ ಪದ್ಧತಿಯ ಪ್ರಕಾರ, ಬೋಗಿಗಳ ಸಂಯೋಜನೆಯನ್ನು ಬೇಡಿಕೆಯನ್ನು ಅವಲಂಬಿಸಿ ಭಾರತೀಯ ರೈಲ್ವೆ ಇಷ್ಟಾನುಸಾರವಾಗಿ ತಿದ್ದುಪಡಿ ಮಾಡಬಹುದು.
## ಸೇವೆಗಳು
12015 ದಹಲಿ ಅಜ್ಮೀರ ಶತಾಬ್ದಿ ಎಕ್ಸ್ಪ್ರೆಸ್ 06 ಗಂಟೆ 40 ನಿಮಿಷಗಳಅಲ್ಲಿ (66.45 ಕಿಮೀ / ಗಂ)  ಮತ್ತು 12016 ಅಜ್ಮೀರ ದಹಲಿ ಶತಾಬ್ದಿ ಎಕ್ಸ್ಪ್ರೆಸ್ (64.05 ಕಿಮೀ / ಗಂ) 06 ಗಂಟೆ 55 ನಿಮಿಷಗಳಅಲ್ಲಿ 443 ಕಿಲೋಮೀಟರ್ ದೂರ ಪ್ರಯಾಣಿಸುತ್ತದೆ. ರೈಲಿನ ಸರಾಸರಿ ವೇಗ 55 ಕಿಮೀ / ಗಂ (34 ಎಮ್ಪಿಎಚ್) ಮೇಲೆ ಎಂದು, ಭಾರತೀಯ ರೈಲ್ವೆ ನಿಯಮಗಳ ಪ್ರಕಾರ, ಅದರ ಶುಲ್ಕ ಒಂದು ಅಧಿಕ ಸೂಪರ್ಫಾಸ್ಟ್ ಶುಲ್ಕ ಒಳಗೊಂಡಿದೆ.
## ರೂಟಿಂಗ್
12015/16 ದಹಲಿ ಅಜ್ಮೀರ ಶತಾಬ್ದಿ ಎಕ್ಸ್ಪ್ರೆಸ್ ಗುರಗಾಂವ್ ಮೂಲಕ ದಹಲಿ,ಜೈಪುರ ಜಂಕ್ಷನ್ ಇಂದ ಅಜ್ಮೀರ ಜಂಕ್ಷನ್ ಗೆ ಸಾಗುತ್ತದೆ. ಒಂದು ಶತಾಬ್ದಿ ದರ್ಜೆ ರೈಲಆಗಿದ್ದು, ಇದು ದಿನದ ಕೊನೆಯಲ್ಲಿ ಅದರ ಪ್ರಪ್ರಥಮ ನಿಲ್ದಾಣವಾದ ದಹಲಿಗೆ ಹಿಂದಿರುಗುತಾತಾದೆ. 
## ಎಳೆತ
ಇದರ ಮಾರ್ಗ ಇನ್ನೂ ವಿದ್ಯುದ್ದೀಕರಣ ಮಾಡಬೇಕಾಗಿದ್ದು, ಒಂದು ತುಘ್ಲಕಾಬಾಡ್ ಆಧಾರಿತ ಡಬ್ಲುಡಿಎಮ್ 3ಏ ಅಥವಾ ಡಬ್ಲ್ಯೂ ಡೀ ಪೀ ಇಡೀ ರೈಲು ಪ್ರಯಾಣಕ್ಕೆ ವಿದ್ಯುತ್ ಹೊಂದಿಸುತ್ತದೆ. 
## ಸಮಯ
12015 ದಹಲಿ-ಅಜ್ಮೇರ್ ಶತಾಬ್ದಿ ಎಕ್ಸ್ಪ್ರೆಸ್ 06:05 ಗಂಟೆಗಳ ಈಸ್ಟ್ ಯಲ್ಲಿ ಪ್ರತಿದಿನವು ದಹಲಿ ಬಿಟ್ಟು 12:45 ಗಂಟೆಗಳ ಅದೇ ದಿನ ಈಸ್ಟ್ ಯಲ್ಲಿ ಅಜ್ಮೀರ ಜಂಕ್ಷನ್ ತಲುಪುತ್ತದೆ. 12016 ಅಜ್ಮೀರ ದಹಲಿ ಶತಾಬ್ದಿ ಎಕ್ಸ್ಪ್ರೆಸ್ 15:45 ಗಂಟೆಗಳಲ್ಲಿ ಪ್ರತಿದಿನವು ಅಜ್ಮೀರ ಜಂಕ್ಷನ್ ಬಿಟ್ಟು 22:40 ಗಂಟೆಗಳ ಅದೇ ದಿನದಲ್ಲಿ ದಹಲಿ ತಲುಪುತ್ತದೆ.

## ಉಲ್ಲೇಖಗಳು
ವರ್ಗ:ರೈಲುಗಳು
ರಡಿಸ್ಸೊನ್ ಬ್ಲೂ,ಚೆನೈ

ರಡಿಸ್ಸೊನ್ ಬ್ಲೂ ಚೆನೈ, ಭಾರತದಲ್ಲಿ ಪಂಚತಾರಾ ಹೋಟೆಲ್  ಆಗಿದೆ. ಮೀನಂಬಕ್ಕಂ ನಲ್ಲಿ ಜಿಎಸ್ಟಿ ರಸ್ತೆಯಲ್ಲಿದೆ, ಚೆನೈ ಇಂಟರ್ನ್ಯಾಷನಲ್ ಏರ್ಪೋರ್ಟ್ ಇಂದ 2 ಕಿಮೀ ದೂರದಲ್ಲಿ ಇದೆ.
ಇತಿಹಾಸ
ಹೋಟೆಲ್ ಅನ್ನು ಮಕ್ನೂರ್ ಹಾಸ್ಪಿಟಾಲಿಟಿ ಲಿಮಿಟೆಡ್ ನಿರ್ಮಿಸಿದೆ, ಅವರ ಷೇರುಗಳ ₹ 340 ಮಿಲಿಯನ್ ವೆಚ್ಚದಲ್ಲಿ 1999 ರ ಮಾರ್ಚ್ನಲ್ಲಿ, ಮ ಚಿದಂಬರಂ ಗುಂಪು ಶೇಕಡ 75ರಷ್ಟು ಹೊಂದಿದೆ. ಇದು ನಗರದ ಜಿ.ಆರ್ ತಂಗ ಮಾಲಿಗೈ ಖರೀದಿಸಿತು ನಂತರ 2001 ರಲ್ಲಿ ಹೋಟೆಲ್ ರಡಿಸ್ಸೊನ್ ಗ್ರ್ಟ್ ಎಂದು ಮರುನಾಮಕರಣ ಮಾಡಲಾಯಿತು. 

## ಹೋಟೆಲ್
ಹೋಟೆಲ್ 7 ಕೋಣೆಗಳು, 19 ವ್ಯಾಪಾರ ದರ್ಜೆ ಕೊಠಡಿಗಳು, 24 ಕ್ಲಬ್ ಕೊಠಡಿಗಳು ಮತ್ತು 51 ಡೀಲಕ್ಸ್ ಕೋಣೆಗಳು ಸೇರಿದಂತೆ 101 ಕೊಠಡಿಗಳನ್ನು ಹೊಂದಿದೆ. ಹೋಟೆಲ್ ರೆಸ್ಟೋರೆಂಟ್, ಗಾರ್ಡನ್ ಕೆಫೆ (ಎಲ್ಲ ದಿನ ಸಭಾ ರೆಸ್ಟೋರೆಂಟ್), ಗ್ರೇಟ್ ಕಬಾಬ್ ಫ್ಯಾಕ್ಟರಿ (ರೆಸ್ಟೋರೆಂಟ್) ಮತ್ತು ನಾಗಾಲೋಟದಲ್ಲಿ ಬಾರ್ ಸೇರಿವೆ. ಸಭೆ ಖಾಲಿ (3 ಐಚ್ಛಿಕ ವಿಭಜನೆಗಳನ್ನು) ರಾಯಲ್ ಕೋರ್ಟ್ ಮತ್ತು (2 ಐಚ್ಛಿಕ ವಿಭಜನೆಗಳನ್ನು) ರಾಯಲ್ ಶೃಂಗಸಭೆ, ಲಾಬಿ ಮಟ್ಟದಲ್ಲಿ ಇದೆ ಎರಡೂ, ಮತ್ತು ಸಭಾಕೊಠಡಿ ಸೇರಿವೆ.

ಹೋಟೆಲ್ ಆರಂಭದಲ್ಲಿ. ಅಸ್ತಿತ್ವದಲ್ಲಿರುವ ಹೋಟೆಲ್ ಪಕ್ಕದಲ್ಲಿ ಪಡೆದುಕೊಂಡ ಭೂಮಿ ಮೇಲೆ ನಿರ್ಮಿಸುವ ಮೂಲಕ ಇನ್ನೊಂದು 30 ಕೊಠಡಿಗಳು ಸೇರಿಸಲು ಯೋಜನೆ ಹಾಕಲಾಗಿತ್ತು  ಆದಾಗ್ಯೂ, 2010 ರಲ್ಲಿ, ಇದು 70 ಕೊಠಡಿಗಳು, 150 ರೆಸ್ಟೋರೆಂಟ್ ಮತ್ತು ಅರ್ಬನ್ ಡೇ ಸ್ಪಾ ಸೇರಿಸಲು ಯೋಜಿಸಲಾಗಿದೆ.

2010 ರಲ್ಲಿ, ಹೋಟೆಲ್ ಎಕ್ಷ್ಪೆಡಿಯ ಒಳಗಿನವರು 'ಆಯ್ಕೆ ಮೂಲಕ ಅಗ್ರ ಶ್ರೇಯಾಂಕಿತ ಹೋಟೆಲ್ಗಳ ಪಟ್ಟಿಯಲ್ಲಿ ಅಡಾರ ಹೆಸರನ್ನು ಎತ್ತಿಹಿಡಿಯಿತು. 

## ಪ್ರಶಸ್ತಿಗಳು
ಸೆಪ್ಟೆಂಬರ್ 2008 ರಲ್ಲಿ, ಹೋಟೆಲ್ ಪಾಕಶಾಲೆಯ ಅಸೋಸಿಯೇಷನ್ ಭಾರತೀಯ ಫೆಡರೇಷನ್ (ಇಫ್ಕಾ) ಮೂಲಕ ಚೆನೈ ನಡೆದ ಅತ್ಯುತ್ತಮ ಭಾಗವಹಿಸೀದಾ ಹೋಟೆಲ್ ಪಾಕಶಾಲೆಯ ಚಾಲೆಂಜ್ ಪ್ರಶಸ್ತಿ ಮತ್ತು ಎಕ್ಸಿಬಿಷನ್ 2008 ನಲ್ಲಿ ಗೆಲುವು ಸಾದಿಸಿದೆ. 

## ಉಲ್ಲೇಖಗಳು
## ಉಲ್ಲೇಖಗಳು
ಆಶ್ರಮ ಎಕ್ಸುಪ್ರೆಸ್

12915/12916 ಆಶ್ರಮ ಎಕ್ಸ್ಪ್ರೆಸ್ ಅಹ್ಮದಾಬಾದ್ ಜಂಕ್ಷನ್ ಮತ್ತು ಭಾರತ ದ ಹಳೆ ದೆಹಲಿಯ ನಡುವೆ ನಡೆಯುವ ಒಂದು ಅತಿವೇಗದ ಎಕ್ಸ್ಪ್ರೆಸ್ ರೈಲು. ಇದು ದೈನಂದಿನ ಸೇವೆಯಾಗಿದೆ. ಇದು ಹಳೆ ದೆಹಲಿಗೆ ಅಹಮದಾಬಾದ್ ಜಂಕ್ಷನ್ನಿಂದ ರೈಲು ಸಂಖ್ಯೆ 12915 ಎಂದು ಮತ್ತು ರಿವರ್ಸ್ ದಿಕ್ಕಿನಲ್ಲಿ ರೈಲು ಸಂಖ್ಯೆ 12916 ಕಾರ್ಯನಿರ್ವಹಿಸುತ್ತದೆ. 
ರೈಲು ಮಾರ್ಗವನ್ನು ೧೯೯೦ ರಲ್ಲಿ ಮೀಟರ್ ಗೇಜ್ ಪರಿವರ್ತನೆಗೊಂಡಿತು ಬ್ರಾಡ್ ಗೇಜ್ ವಿಭಾಗದಲ್ಲಿ ಚಲಿಸುತ್ತದೆ. ಮೀಟರ್ ಗೇಜ್ ಕಾಲದಲ್ಲಿ ಈ ರೈಲು 505/506 ಆಶ್ರಮ ಎಕ್ಸ್ಪ್ರೆಸ್ ಎಂದು ಚಲಿಸುತ್ತಿತ್ತು.
## ಬೋಗಿಗಳು
12915/12916 ಆಶ್ರಮ ಎಕ್ಸ್ಪ್ರೆಸ್ ಪ್ರಸ್ತುತ  1 ಎಸಿ 1 ನೇ ವರ್ಗ ಜೊತೆಗೆ ಎಸಿ 2 ಟೈರ್, 1 ಎಸಿ 2 ಟೈರ್, 3 ಎಸಿ 3 ಟೈರ್, 13 ಸ್ಲೀಪರ್ ಕ್ಲಾಸ್ ಮತ್ತು 6 ಜನರಲ್ ಕಾಯ್ದಿರಿಸದ ಬೋಗಿಗಳನ್ನು ಹೊಂದಿದೆ. ಭಾರತದ ರೈಲು ಕೂಟಗಳಲ್ಲಿ, ಕೋಚ್ ಸಂಯೋಜನೆ ಬೇಡಿಕೆಯನ್ನು ಅವಲಂಬಿಸಿ ಭಾರತೀಯ ರೈಲ್ವೆ ಇಷ್ಟಾನುಸಾರವಾಗಿ ತಿದ್ದುಪಡಿ ಮಾಡಬಹುದು. 
## ಸೇವೆ
12916 ಆಶ್ರಮ ಎಕ್ಸ್ಪ್ರೆಸ್ 16 ಗಂಟೆಗಳ  20 ನಿಮಿಷಗಳು(57.12 ಕಿಮೀ / ಗಂ) ಮತ್ತು 129165 ಆಶ್ರಮ ಎಕ್ಸ್ಪ್ರೆಸ್ 15 ಗಂಟೆಗಳ 40 ನಿಮಿಷಗಳು (59.62 ಕಿ.ಮೀ / ಗಂಟೆ) ಈ ಎರಡು 951 ಕಿಲೋಮೀಟರ್ ದೂರ ಹೊಂದಿದೆ. ಎರಡೂ ದಿಕ್ಕುಗಳಲ್ಲಿ ಅದರ ಸರಾಸರಿ ವೇಗ ಭಾರತೀಯ ರೈಲ್ವೆ ನಿಯಮಾನುಸಾರ 55 ಕಿಮೀ / ಗಂ ಮೇಲೆ, ಅದರ ಶುಲ್ಕ ಒಂದು ಸೂಪರ್ಫಾಸ್ಟ್ ಅಧಿಕ ಹೊಂದಿದೆ. ಜೊತೆಗೆ, ಇದು ಸ್ಥಳೀಯ (ಪ್ರಯಾಣಿಕರ) ರೈಲುಗಳು, ಪ್ರಮಾಣಿತ ಎಕ್ಸ್ಪ್ರೆಸ್, ಪ್ರಯಾಣಿಕ ರೈಲುಗಳು ಮತ್ತು ಅತ್ಯಂತ ಸರಕು ರೈಲುಗಲೀಗಿಂತ ಹೆಚ್ಚು ಪ್ರಾಮುಖ್ಯತೆ ಪಡೆಯುತ್ತದೆ. 
## ಎಳೆತ
ಅದರ ಮಾರ್ಗದ 80% ವಿದ್ಯುದ್ದೀಕರಣ ಇನ್ನೂಬಾಕಿ ಇದ್ದು, ಇದು ಸಾಮಾನ್ಯವಾಗಿ [ಬೀ ಜೀ ಕೇ ಟೀ ] ಭಗತ್ ಕಿ ಕೋಠಿ ಎಂಬ ಈ ಎಮ್ ಡೀ ಲೋಕೋಮೋಟಿವ್ ಡಬ್ಲ್ಯೂ ಡೀ ಪೀ -4 / 4ಬೀ / 4ಡ್ ಇಂದ ವಿದ್ಯುತ್ ಪಡೆಯುತ್ತದೆ.
## ವೇಳಾಪಟ್ಟಿ
12915 ಆಶ್ರಮ ಎಕ್ಸ್ಪ್ರೆಸ್ 18:30 ಗಂಟೆಗಲ್ಲಿ ಪ್ರತಿದಿನ ಅಹಮದಾಬಾದ್ ಜಂಕ್ಷನ್ inda horatu 10:10 ಗಂಟೆಗಳ ಮರುದಿನ ಹಳೆಯ ದೆಹಲಿ ತಲುಪುತ್ತದೆ. 12916 ಆಶ್ರಮ ಎಕ್ಸ್ಪ್ರೆಸ್ 15:20 ಗಂಟೆಗಳಲ್ಲಿ ಪ್ರತಿದಿನ ಹಳೆ ದೆಹಲಿ ಬಿಟ್ಟು 07:40 ಗಂಟೆಗಳ ಮರುದಿನ  ಯಲ್ಲಿ ಅಹಮದಾಬಾದ್ ಜಂಕ್ಷನ್ ತಲುಪುತ್ತದೆ.
## ಉಲ್ಲೇಖಗಳು
ವರ್ಗ:ರೈಲುಗಳು
ಮಹಾಲಕ್ಷ್ಮಿ ಧೋಬಿ ಘಾಟ್

**ಮಹಾಲಕ್ಷ್ಮಿ ಧೋಬಿ ಘಾಟ್** ಭಾರತದ ಮುಂಬೈನಲ್ಲಿರುವ ಲಾಂಡ್ರಿ ಸ್ಥಳವಾಗಿದೆ. ಇದನ್ನು ೧೮೯೦ ರಲ್ಲಿ ನಿರ್ಮಿಸಲಾಯಿತು. ಇದು ದಕ್ಷಿಣ ಮುಂಬೈನ ಮಹಾಲಕ್ಷ್ಮಿ ರೈಲು ನಿಲ್ದಾಣದಲ್ಲಿದೆ. ಜಾಕೋಬ್ ಸರ್ಕಲ್ ಮಾನೋರೈಲ್ ನಿಲ್ದಾಣದಿಂದಲೂ ಸಹ ಧೋಬಿ ಘಾಟ್‌ಗೆ ಹೋಗಬಹುದು. ಧೋಬಿ ಎಂದು ಕರೆಯಲ್ಪಡುವ ಬಟ್ಟೆ ಒಗೆಯುವವರು ಮುಂಬೈನ ಹೋಟೆಲ್‌ಗಳು ಮತ್ತು ಆಸ್ಪತ್ರೆಗಳಿಂದ ಬಟ್ಟೆ ಮತ್ತು ಲಿನನ್‌ಗಳನ್ನು ತೆಗೆದುಕೊಂಡು ಅದನ್ನು ಸ್ವಚ್ಛಗೊಳಿಸುವ ಕೆಲಸವನ್ನು ಮಾಡುತ್ತಾರೆ.

ಬ್ರಿಟಿಷರು ೧೯೦೨ ರಲ್ಲಿ ಕೋಲ್ಕತ್ತಾದಲ್ಲಿ (ಆಗ ಕಲ್ಕತ್ತಾ) ಧೋಬಿ ಘಾಟ್ ಅನ್ನು ನಿರ್ಮಿಸಿದರು. ದಕ್ಷಿಣ ಏಷ್ಯಾದಾದ್ಯಂತ ಇತರ ಧೋಬಿ ಘಾಟ್ ಸ್ಥಳಗಳಿವೆ.

## ಅವಲೋಕನ
ಮಹಾಲಕ್ಷ್ಮಿ ಧೋಬಿ ಘಾಟ್ ಪಶ್ಚಿಮ ರೈಲ್ವೆಯ ಸಾತ್ ರಸ್ತಾ ವೃತ್ತದಲ್ಲಿ ಮಹಾಲಕ್ಷ್ಮಿ ರೈಲು ನಿಲ್ದಾಣದ ಪಕ್ಕದಲ್ಲಿದೆ. ಮಹಾಲಕ್ಷ್ಮಿ ನಿಲ್ದಾಣದ ಮೇಲು ಸೇತುವೆಯಿಂದ ಇದನ್ನು ಸುಲಭವಾಗಿ ನೋಡಬಹುದು.

ಧೋಬಿ ಕಲ್ಯಾಣ್ ಮತ್ತು ಔದ್ಯೋಗಿಕ್ ವಿಕಾಸ್ ಸಹಕಾರಿ ಸೊಸೈಟಿ ಧೋಬಿಯವರನ್ನು ಪ್ರತಿನಿಧಿಸುವ ಸಂಸ್ಥೆ. ಮಹಾಲಕ್ಷ್ಮಿ ಧೋಬಿ ಘಾಟ್‌ನ ವಾರ್ಷಿಕ ವಹಿವಾಟು ಸುಮಾರು ೧೦೦ ಕೋಟಿ ರೂಪಾಯಿ. ಪ್ರತಿ ದಿನ ೧೮ ರಿಂದ ೨೦ ಗಂಟೆಗಳ ಕಾಲ, ೭೦೦೦ ಕ್ಕೂ ಹೆಚ್ಚು ಜನರು ಕಾಂಕ್ರೀಟ್ ವಾಶ್ ಪೆನ್‌ಗಳಲ್ಲಿ ಬಟ್ಟೆಗಳನ್ನು ಸ್ಕ್ರಬ್, ಡೈ ಮತ್ತು ಬ್ಲೀಚ್ ಮಾಡುತ್ತಾರೆ. ನಂತರೆ ಹಗ್ಗಗಳಲ್ಲಿ ಒಣಗಿಸಿ, ಅಚ್ಚುಕಟ್ಟಾಗಿ ಮಡಚಿ ಮತ್ತು ಬಟ್ಟೆಗಳನ್ನು ನಗರದ ವಿವಿಧ ಭಾಗಗಳಿಗೆ ಸಾಗಿಸುತ್ತಾರೆ. ಪ್ರತಿ ದಿನ ಒಂದು ಲಕ್ಷಕ್ಕೂ ಹೆಚ್ಚು (೧೦೦,೦೦೦) ಬಟ್ಟೆಗಳನ್ನು ಒಗೆಯಲಾಗುತ್ತದೆ. ಧೋಬಿಗಳು ಕೊಲಾಬಾದಿಂದ ವಿರಾರ್‌ವರೆಗೆ ನಗರದ ಎಲ್ಲಾ ಮೂಲೆಗಳಿಂದ ಬಟ್ಟೆಗಳನ್ನು ಸಂಗ್ರಹಿಸುತ್ತಾರೆ.

೨೦೧೧ ರಲ್ಲಿ ಧೋಬಿ ಘಾಟ್ 'ಹೆಚ್ಚಿನ ಜನರು ಒಂದೇ ಸ್ಥಳದಲ್ಲಿ ಕೈಯಲ್ಲಿ ಬಟ್ಟೆ ಒಗೆಯುವ' ಅಡಿಯಲ್ಲಿ ಗಿನ್ನೆಸ್ ಬುಕ್ ಆಫ್ ವರ್ಲ್ಡ್ ರೆಕಾರ್ಡ್ಸ್ ಮಾಡಿತು. ೨೦೧೩ ರಲ್ಲಿ ಧೋಬಿ ಕಲ್ಯಾಣ್ ಮತ್ತು ಔದ್ಯೋಗಿಕ್ ವಿಕಾಸ್ ಕೋ - ಆಪ್ ಸೊಸೈಟಿ ಲಿಮಿಟೆಡ್‌‌‌‌‌ಗೆ ವರ್ಲ್ಡ್ ರೆಕಾರ್ಡ್ಸ್ ಇಂಡಿಯಾ ಮತ್ತು ವರ್ಲ್ಡ್ ಅಮೇಜಿಂಗ್ ರೆಕಾರ್ಡ್ಸ್ ಅವರು ವರ್ಲ್ಡ್ ರೆಕಾರ್ಡ್ ಪ್ರಮಾಣಪತ್ರವನ್ನು ನೀಡಿತು.

ಬಾಪುರಾವ್ ಜಗತಾಪ್ ರಸ್ತೆಯಿಂದ ಜಾಕೋಬ್ ವೃತ್ತದ ಮೂಲಕ ಮಹಾಲಕ್ಷ್ಮಿ ರೈಲು ನಿಲ್ದಾಣಕ್ಕೆ ಹೋಗಬಹುದು. ನಂತರ ಅಲ್ಲಿಂದ ಧೋಬಿ ಘಾಟ್‌ಗೆ ಹೋಗಬಹುದು. ಇದು ಸಹ ಒಂದು ಪ್ರವಾಸಿ ತಾಣವಾಗಿದೆ.

ಮಹಾಲಕ್ಷ್ಮಿ ಧೋಬಿ ಘಾಟ್ ಎಂದೂ ಕರೆಯಲ್ಪಡುವ ಇದನ್ನು ಮಹಾಲಕ್ಷ್ಮಿ ರೈಲು ನಿಲ್ದಾಣದಿಂದ ಸುಲಭವಾಗಿ ವೀಕ್ಷಿಸಬಹುದು. ಧೋಬಿ ಘಾಟ್‌ಗೆ ಭೇಟಿ ನೀಡಲು ಉತ್ತಮ ಸಮಯವೆಂದರೆ ಮುಂಜಾನೆ ಮತ್ತು ಮಧ್ಯಾಹ್ನ. ಮುಂಜಾನೆಯ ಸಮಯದಲ್ಲಿ ಧೋಬಿಗಳು ಬಟ್ಟೆ ತೊಳೆಯುವುದನ್ನು ನೋಡಬಹುದು. ಮಧ್ಯಾಹ್ನದ ಸಮಯವು ಬಟ್ಟೆಗಳು ಒಣಗಿಸುವುದನ್ನು ನೋಡಲು ಸೂಕ್ತ ಸಮಯವಾಗಿದೆ.

## ಉಲ್ಲೇಖನಗಳು
## ಉಲ್ಲೇಖಗಳು 
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ವರ್ಗ:ಮುಂಬಯಿ
ವರ್ಗ:ಮುಂಬಯಿಯ ಪ್ರಸಿದ್ಧ ತಾಣಗಳು
ಅನಿತಾ ದೇಸಾಯಿ

**ಅನಿತಾ ಮಜುಂದಾರ್ ದೇಸಾಯಿ** ಅವರು ಭಾರತೀಯ ಲೇಖಕಿ. ಅವರು ತಮ್ಮ ಬರಹಗಳಿಗಾಗಿ ಬೂಕರ್ ಪ್ರಶಸ್ತಿಗೆ ಮೂರು ಬಾರಿ ಆಯ್ಕೆಯಾಗಿದ್ದರು. ಅವರ ಫೈಯರ್ ಆನ್ ದಿ ಮೌಂಟೇನ್" ಕಾದಂಬರಿಗೆ ೧೯೭೮ರಂದು, ಭಾರತದ ರಾಷ್ಟ್ರೀಯ ಅಕಾಡೆಮಿ  ಲೆಟರ್ಸ್ ಇಂದ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ಲಭಿಸಿತು. ಅವರ "ದಿ ವಿಲೇಜ್ ಬೈ ದಿ ಸೀ" ಕೃತಿಗೆ ಬ್ರಿಟಿಷ್ ಗಾರ್ಡಿಯನ್ ಪ್ರಶಸ್ತಿ ದೊರೆಯಿತು.
## ಆರಂಭಿಕ ಜೀವನ
ಅನಿತಾ ಮಜುಂದಾರ್ ಜರ್ಮನ್ ತಾಯಿ ಟೋನಿ ನೈಮ್ ಮತ್ತು ಬಂಗಾಳಿ ಉದ್ಯಮಿ ಡಿ. ಎನ್. ಮಜುಂದಾರ್ ಅವರ ಮಗಳಾಗಿ ಅವರು ಮನೆಯಲ್ಲಿ ಜರ್ಮನ್ ಮಾತನಾಡುತ್ತಿದ್ದರು ಹಾಗೂ ಹೊರಗೆ ಬೆಂಗಾಳಿ, ಉರ್ದು, ಹಿಂದಿ ಮತ್ತು ಇಂಗ್ಲಿಷ್ ಭಾಷೆಯಲ್ಲಿ ಮಾತನಾಡುತ್ತಿದ್ದರು. ಅನಿತಾ ದೇಸಾಯಿ ಅವರು ಶಾಲೆಯಲ್ಲಿ ಇಂಗ್ಲಿಷ್ ಓದಲು ಮತ್ತು ಬರೆಯಲು ಕಲಿತದ್ದರಿಂದ ಇಂಗ್ಲೀಷ್ ಅವರ ಸಾಹಿತ್ಯ ಭಾಷೆಯಾಯಿತು. ಅವರು ಏಳನೇ ವಯಸ್ಸಿನಲ್ಲಿ ಇಂಗ್ಲೀಷ್‌ನಲ್ಲಿ ಬರೆಯಲು ಆರಂಭಿಸಿದರು ಮತ್ತು ಒಂಭತ್ತನೆ ವಯಸ್ಸಿನಲ್ಲಿ ಅವರ ಮೊದಲ ಕಥೆ ಪ್ರಕಟವಾಯಿತು. ಅವರು ದೆಹಲಿಯ ಕ್ವೀನ್ ಮೇರೀಸ್ ಹೈಯರ್ ಸೆಕೆಂಡರಿ ಶಾಲೆಯಲ್ಲಿ ವಿದ್ಯಾರ್ಥಿನಿಯಾಗಿದ್ದರು ಮತ್ತು ೧೯೫೭ರಲ್ಲಿ ಮಿರಾಂಡಾ ಹೌಸಾಫ್ ದಿ ಯೂನಿವರ್ಸಿಟಿ ಆಫ್ ದೆಹಲಿಯಲ್ಲಿ ಇಂಗ್ಲಿಷ್ ಸಾಹಿತ್ಯದಲ್ಲಿ ಬಿ.ಎ. ಪದವಿ ಪಡೆದರು. ಇದರ ಮುಂದಿನ ವರ್ಷದಲ್ಲೇ ಅವರು ಅಶ್ವಿನ್ ದೇಸಾಯಿ ಅವರನ್ನು ಮದುವೆಯಾದರು. ಅಶ್ವಿನ್ ದೇಸಾಯಿ ಕಂಪ್ಯೂಟರ್ ಸಾಫ್ಟ್ವೇರ್ ಕಂಪನಿಯ ನಿರ್ದೇಶಕ ಮತ್ತು "ಬಿಟ್ವಿನ್ ಎಟರ್ನಿಟಿಸ್: ಐಡಿಯಾಸ್ ಆನ್ ಲೈಫ್ ಅಂಡ್ ದಿ ಕಾಸ್ ಮೋಸ್" ಪುಸ್ತಕವನ್ನು ಬರೆದಿದ್ದಾರೆ. ಇದು ೧೯೯೪ ರ ಅತ್ಯುತ್ತಮ ಚಿತ್ರಕ್ಕಾಗಿ ಭಾರತದ ರಾಷ್ಟ್ರಪತಿ ಚಿನ್ನದ ಪದಕವನ್ನು ಗೆದ್ದುಕೊಂಡಿತು ಮತ್ತು ಶಶಿ ಕಪೂರ್, ಶಬಾನಾ ಅಜ್ಮಿ ಮತ್ತು ಓಂ ಪುರಿ ನಟಿಸಿದ್ದಾರೆ.

## ಪ್ರಶಸ್ತಿಗಳು
೧೯೭೮ - ವಿನಿಫ್ರೆಡ್ ಹಾಲ್ಟ್ ಬೈ ಸ್ಮಾರಕ ಪ್ರಶಸ್ತಿ, ಫೈರ್ ಆನ್ ದಿ ಮೌಂಟೇನ್ ಗೆ
೧೯೭೮ - ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ (ನ್ಯಾಷನಲ್ ಅಕಾಡೆಮಿ ಆಫ್ ಲೆಟರ್ಸ್ ಅವಾರ್ಡ್), ಫೈರ್ ಆನ್ ದಿ ಮೌಂಟೇನ್ ಗೆ 
೧೯೮೦ - ಬೂಕರ್ ಪ್ರಶಸ್ತಿಗೆ ಆಯ್ಕೆಯಾದರು, ಕ್ಲಿಯರ್ ಲೈಟ್ ಆಫ್ ಡೇ ಕಾದಂಬರಿಗೆ
೧೯೮೩ - ಗಾರ್ಡಿಯನ್ ಚಿಲ್ಡ್ರನ್ಸ್ ಫಿಕ್ಷನ್ ಪ್ರಶಸ್ತಿ - ದಿ ವಿಲೇಜ್ ಬೈ ದಿ ಸೀ: ಭಾರತೀಯ ಕೌಟುಂಬಿಕ ಕಥೆ
೧೯೮೪ - ಬೂಕರ್ ಪ್ರಶಸ್ತಿಗೆ ಆಯ್ಕೆಯಾದರು, ಇನ್ ಕಸ್ಟೊಡಿ ಕಾದಂಬರಿಗೆ
೧೯೯೯ - ಬೂಕರ್ ಪ್ರಶಸ್ತಿಗೆ ಆಯ್ಕೆಯಾದರು, ಪಾಸ್ಟಿಂಗ್, ಫೀಸ್ಟಿಂಗ್
೨೦೦೦ - ಸಾಹಿತ್ಯಕ್ಕೆ  ಆಲ್ಬರ್ಟೊ ಮೊರಾವಿಯಾ ಪ್ರಶಸ್ತಿ (ಇಟಲಿ)
೨೦೦೩ - ಬೆನ್ಸನ್ ಮೆಡಲ್ ಆಫ್  ರಾಯಲ್ ಸೊಸೈಟಿ ಆಫ್ ಲಿಟರೇಚರ್
೨೦೦೭ - ಕೇಂದ್ರ ಸಾಹಿತ್ಯ ಅಕಾಡೆಮಿ ಫೆಲೋಷಿಪ್
೨೦೧೪ - ಪದ್ಮಭೂಷಣ

## ಆಯ್ದ ಕೃತಿಗಳು
ದಿ ಆರ್ಟಿಸ್ಟ್ ಆಫ್ ಡಿಸ್ ಅಪಿಯರೆನ್ಸ್(೨೦೧೧)
ದಿ ಜ಼ಿಗ್ ಜ಼ಾಗ್ ವೇ(೨೦೦೪)
ಡೈಮಂಡ್ ಡಸ್ಟ್ ಅಂಡ್ ಅದರ್ ಸ್ಟೋರೀಸ್(೨೦೦೦)
ಪಾಸ್ಟಿಂಗ್, ಫೀಸ್ಟಿಂಗ್(೧೯೯೯)
ಜರ್ನಿ ಟೂ ಇತಾಕಾ(೧೯೯೫)
ಇನ್ ಕಸ್ಟೊಡಿ(೧೯೮೪)
ದಿ ವಿಲೇಜ್ ಬೈ ದಿ ಸೀ(೧೯೮೨)
ಕ್ಲಿಯರ್ ಲೈಟ್ ಆಫ್ ಡೇ(೧೯೮೦)
ಫೈರ್ ಆನ್ ದಿ ಮೌಂಟೇನ್(೧೯೭೭)
ದಿ ಪೀಕಾಕ್ ಗಾರ್ಡೆನ್(೧೯೭೪)

## ಹೊರಗಿನ ಕೊಂಡಿಗಳು
* http://www.britannica.com/biography/Anita-Desai
* http://biography.jrank.org/pages/4264/Desai-Anita.html
* http://literature.britishcouncil.org/anita-desai 
## ಉಲ್ಲೇಖಗಳು
ವರ್ಗ:ವಿಕಿಕ್ಲಬ್ ಕ್ರೈಸ್ಟ್ ಯೂನಿವರ್ಸಿಟಿ ರಚಿಸಿದ ಲೇಖನಗಳು
ವರ್ಗ:ಮಹಿಳಾ ಬರಹಗಾರ್ತಿ
ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೫-೧೬
ವರ್ಗ:ಕೇಂದ್ರ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ಪುರಸ್ಕೃತರು
ವರ್ಗ:ಪ್ರೋಜೆಕ್ಟ್ ಟೈಗರ್-೨ ಸ್ಪರ್ಧೆಗಾಗಿ ವಿಸ್ತರಿಸಿದ ಲೇಖನ
ವರ್ಗ:ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಿಯಾ ಸ್ಪರ್ಧೆಗೆ ವಿಸ್ತರಿಸಿದ ಲೇಖನ
ಲೀಲಾ ಪ್ಯಾಲೇಸ್ ಚೆನೈ

**ಲೀಲಾ ಪ್ಯಾಲೇಸ್ ಚೆನೈ** , ಭಾರತದಲ್ಲಿ ಒಂದು ಪಂಚತಾರಾ ಡಿಲಕ್ಸ್ ಹೋಟೆಲ್ ಆಗಿದೆ. ಇದು ಮರೀನಾ ಬೀಚ್ ದಕ್ಷಿಣ ಕೊನೆಯಲ್ಲಿ ಅದ್ಯಾರ್ ಕ್ರೀಕ್ ಪ್ರದೇಶದಲ್ಲಿ, ಎಂಆರ್ಸಿ ನಗರ, ರ್. ಆ. ಪೂರಂ ನಲ್ಲಿ ಇದೆ. ಹೋಟೆಲ್ ಅಟ್ಲಾಂಟಾ ಮೂಲದ ವಾಸ್ತುಶಿಲ್ಪಿಗಳು ಸ್ಮಾಲ್‌ವುಡ್, ರೆನಾಲ್ಡ್ಸ್, ಸ್ಟೀವರ್ಟ್, ಸ್ಟುವರ್ಟ್ ಮತ್ತು  ಅಸೋಸಿಯೇಟ್ಸ್ ಇಂಕ್,  ವಿನ್ಯಾಸಗೊಳಿಸಿದ್ದು ಮತ್ತು ತಮಿಳುನಾಡಿನ ಚೆಟ್ಟಿನಾಡು ವಾಸ್ತುಶಿಲ್ಪದ ನಿರೂಪಣೆ ಹೊಂದಿದೆ.ಈ ಯೋಜನೆಯ ವೆಚ್ಚ, ₹ 8,000 ಮಿಲಿಯನ್ ಮೀರಿದೆ  ಆದಾಗ್ಯೂ ಹೋಟೆಲ್ ಅನ್ನು ಸೆಪ್ಟೆಂಬರ್ 2012 ರಲ್ಲಿ ತೆರೆಯಲು ನಿರೀಕ್ಷಿಸಲಾಗಿತ್ತು, ನಿರ್ಮಾಣ ಮತ್ತು ಕಾರ್ಯ ತಯಾರಿಕೆಯಲ್ಲಿ ವಿಳಂಬವಾದ ಕಾರಣ ಜನವರಿ 2013 ಗೆ ತನ್ನ ಆರಂಭಿಕ ದಿನಾಂಕ ಮಾಡುವಂತೆ ಸೂಚಿಸಿಸಲಾಗಿದೆ 

## ಇತಿಹಾಸ
ಹೋಟೆಲ್ ಭೂಮಿಯನ್ನು ₹ 700 ಮಿಲಿಯನ್ ಗೆ ಕೈಗಾರಿಕೋದ್ಯಮಿ ಎಮ್ ಏ ಎಮ್ ರಾಮಸ್ವಾಮಿ ಅವರಿಂದ ಸ್ವಾಧೀನಪಡಿಸಿಕೊಳ್ಳಲಾಗಿದೆ.

ಸೆಪ್ಟೆಂಬರ್ 2014 ರಲ್ಲಿ, ಎಸ್ಪಾ, ಒಂದು 16,000-ಚದರ ಅಡಿ ಸ್ಪಾ ಹೋಟೆಲ್ ತೆರೆಯಲಾಯಿತು.

## ಹೋಟೆಲ್
ಬಂಗಾಳ ಕೊಲ್ಲಿಯನ್ನು ಎದುರು ನೋಡುವ ಅದ್ಯಾರ್ ಕೊಲ್ಲಿಯ ಬಳಿ 6.25 ಎಕರೆ ಇದೆ, 831.000 ಚದರ ಅಡಿ ಒಂದು ವರ್ಧಿತ ಪ್ರದೇಶವನ್ನು 16 ಅಂತಸ್ತಿನ ಹೋಟೆಲ್ 338 ಕೊಠಡಿಗಳನ್ನು ಹೊಂದಿದೆ. ಇದು 1.390 ಚದರ ಸೇರಿದಂತೆ ಔತಣಕೂಟ ಮತ್ತು ಸಭೆಯ ಸೌಲಭ್ಯಗಳನ್ನು 2,200 ಚದರ ಮೀಟರ್ ಒಳಗೊಂಡಿದೆ  ಬಾಲ್ರೂಮ್ ಮತ್ತು ಛಾವಣಿ  ಕಾರ್ಯ ತಾರಸಿ ಸಾಂಪ್ರದಾಯಿಕ ದೃಶ್ಯದ ಅಂಗಳದಲ್ಲಿ, ರೆಸ್ಟೋರೆಂಟ್ ಮತ್ತು ಬಾರ್, ಒಂದು 1,394 ಚದರ ಮೀಟರ್ ಆರೋಗ್ಯ ಕ್ಲಬ್ / ಸ್ಪಾ ಮತ್ತು 1,060 ಚದರ ಮೀಟರ್ ಅಂಗಡಿ ಬೋಟೀಕು ಮತ್ತು ವ್ಯಾಪಾರಿ ಪ್ಲಾಝಾ ಇದೆ. ಹೋಟೆಲ್ನಲ್ಲಿ 6 ಸಭಆ ಕೊಠಡಿಗಳು ಒಟ್ಟು ಇವೆ.ಹೋಟೆಲ್ ತನ್ನ ಯೋಜನೆಯ ಅಡಿಯಲ್ಲಿ ತನ್ನೆಲ್ಲಾ ಬಾಹ್ಯ ಬೆಳಕಿನ ಮತ್ತು ಎಲ್ಲಾ ಪ್ರಮುಖ ಆಂತರಿಕ ಪ್ರದೇಶಗಳಲ್ಲಿ ಎಲ್ಇಡಿ ದೀಪಗಳನ್ನು ಬಳಸುತ್ತದೆ ಮತ್ತು ಮಳೆನೀರು ಸಹ ಸದುಪಯೋಗವಾಗುವಂತೆ ಒಂದು ಪ್ರಮುಖ ಪ್ರಮಾಣದಲ್ಲಿ ನೀರನ್ನು ಸಂಗ್ರಹಿಸುತ್ತದೆ.

12 ಕೊಠಡಿ ಎಸ್ಪಾ ಸ್ಪಾ ಡೆಸಿಗ್ನ್Wಇಲ್ಕೆಸ್ ನಾ ಜೆಫ್ರಿ ವಿಲ್ಕೆಸ್ ಮತ್ತು ಲೀಲಾ ಹೋಟೆಲ್ನ ಮಧು ನಾಯರ್ ವಿನ್ಯಾಸಗೊಳಿಸಿದರು. ಇದು 16,000 ಚದರ. ಅಡಿ ವಿಸ್ತೀರ್ಣವನ್ನು ಹೊಂದಿದೆ.

## ಸಾಫ್ಟ್ವೇರ್ ಪಾರ್ಕ್
ಹೋಟೆಲ್ ತನ್ನ ಸ್ವತ್ತಿನ ಮುಂದಿನ 250,000 ಚದರ ಅಡಿ ವಾಣಿಜ್ಯ ಆಸ್ತಿ, ಲೀಲಾ ಉದ್ಯಮ ಪಾರ್ಕ್ ಹೊಂದಿದೆ.ಆದಾಗ್ಯೂ,  ಹೋಟೆಲ್ ತನ್ನ ಹೋಟೆಲ್ ನಿರ್ಮಾಣದ ಭವಿಸ್ಯಾ ನಿಧಿ ಸಂಗ್ರಹಣೆಗೆ ತನ್ನ ಗುಂಪು ಸಾಹಸೋದ್ಯಮ ವಾಣಿಜ್ಯ ಆಸ್ತಿಯನ್ನು ಮಾರಾಟ ಮಾಡುವ ನಿರೀಕ್ಷೆ ಇದೆ.  ₹ 1,720 ಮಿಲಿಯನ್ ಐಟಿ ಪಾರ್ಕ್ ಖರೀದಿ ಯೋಜನೆಯನ್ನು ಸದ್ಯ ರಿಲಯನ್ಸ್ ಇಂಡಸ್ಟ್ರೀಸ್ ಜೊತೆ ಮಾತುಕತೆ ನಡೆಸಲಾಗಿದೆ. ರಿಲಯನ್ಸ್ ಇಂಡಸ್ಟ್ರೀಸ್ ಫೆಬ್ರುವರಿಯ ಕೊನೆಯಲ್ಲಿ ಈ ಒಪ್ಪಂದಕ್ಕೆ ಸಹಿ ಹಾಕಿದರು.

## ಉಲ್ಲೇಖಗಳು
ವರ್ಗ:ಹೊಟೆಲ್ ಗಳು
ಮ್ಯಾಕರೂನ್

thumb
**ಮ್ಯಾಕರೂನ್** ಸಾಮಾನ್ಯವಾಗಿ ರುಬ್ಬಿದ ಬಾದಾಮಿಗಳು (ಮೂಲ ಮುಖ್ಯ ಪದಾರ್ಥ), ಕೊಬ್ಬರಿ, ಹಾಗೂ/ಅಥವಾ ಇತರ ನಟ್‍ಗಳು ಅಥವಾ ಆಲೂಗಡ್ಡೆ ಸಹ, ಸಕ್ಕರೆ, ಮೊಟ್ಟೆಯ ಬಿಳಿ ಭಾಗ, ಮತ್ತು ಕೆಲವೊಮ್ಮೆ ಸುವಾಸನೆಕಾರಕಗಳು (ಉದಾ. ಜೇನು, ವನಿಲಾ, ಸಂಬಾರ ಪದಾರ್ಥಗಳು), ಆಹಾರ ವರ್ಣ, ನುಣುಪಾದ ಚೆರಿಗಳು, ಜ್ಯಾಮ್ ಮತ್ತು/ಅಥವಾ ಚಾಕಲಿಟ್ ಲೇಪನದ ಜೊತೆಗೆ ತಯಾರಿಸಲಾದ ಒಂದು ಬಗೆಯ ಚಿಕ್ಕ ವೃತ್ತಾಕಾರದ ಕೇಕ್. ಮ್ಯಾಕರೂನ್‍ಗಳನ್ನು ಹಲವುವೇಳೆ ಬೇಕಿಂಗ್ ಟ್ರೇ ಮೇಲೆ ಇಡಲಾದ ತಿನ್ನಲರ್ಹ ನೆಲ್ಲು ಕಾಗದದ ಮೇಲೆ ಬೇಕ್ ಮಾಡಲಾಗುತ್ತದೆ. ಪಾಕಶಾಲಾ ಇತಿಹಾಸಕಾರರು ಮ್ಯಾಕರೂನ್‍ಗಳನ್ನು ೯ನೆಯ ಶತಮಾನದ ಇಟ್ಯಾಲಿಯನ್ ವಿರಕ್ತಗೃಹದೊಂದಿಗೆ ಗುರುತಿಸಬಹುದೆಂದು ಪ್ರತಿಪಾದಿಸುತ್ತಾರೆ.

ವರ್ಗ:ಖಾದ್ಯ, ತಿನಿಸು